<p style="text-align: center;"><span style="font-size: 14pt;"><strong>"ธนภัทร" ครองแชมป์ “PTT Asian 14&amp;Under”</strong></span></p>
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ “PTT Asian 14&amp;Under 2018 (พีทีที เอเชี่ยน โฟร์ทีน แอนด์ อันเดอร์ 2018) เกรด 4 ครั้งที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 ส.ค. เป็นวันสุดท้าย โดย นายราจาท คาร์ปูร์ ที่ปรึกษาสมาคมกีฬาเทนนิสฯ ชาวอินเดีย ให้เกียรติมอบรางวัลแก่นักกีฬา</p>
<p>ประเภทชายเดี่ยว รอบชิงชนะเลิศ "พัตเตอร์" ธนภัทร บุศราวงศ์ นักหวดเยาวชนชายทีมชาติไทย รุ่นอายุไม่เกิน 12 ปี และมือวางอันดับ 4 ของรายการ โชว์ฟอร์มการเล่นที่ยอดเยี่ยม เอาชนะ โมฮัมหมัด อัลโคท็อป มือวางอันดับ 2 จากจอร์แดน ได้ 2 เซตรวด 7-6 (2) และ 6-4 คว้าแชมป์ชายเดี่ยวไปครอง</p>
<p>ด้านหญิงเดี่ยว รอบชิงชนะเลิศ โนเอลล์ แวนเนส วิลเบิร์ต มือวางอันดับ 1 ของรายการจากฮ่องกง คว้าแชมป์ไปครองได้สำเร็จ หลังเอาชนะ เอริก้า ฮากี้ มือวางอันดับ 2 ของรายการ จากฮ่องกงเช่นกัน ได้ 2-0 เซต 6-1 และ 7-5</p>
<p>ขณะที่รอบชิงชนะเลิศ ประเภทชายคู่ หว่อง แชค แลม โคลแมน (ฮ่องกง) /หว่อง เสอ ฟุ (ฮ่องกง) ชนะ จ้าว แวนสเคาวิค (ไทย) /โคเวน หลอ (อินโดนีเซีย) 2-0 เซต 6-1, 6-1</p>
<p>ส่วนรอบชิงชนะเลิศ ประเภทหญิงคู่ เอริก้า ฮากี้ (ฮ่องกง) /โนเอลล์ แวนเนส วิลเบิร์ต (ฮ่องกง) คู่มือวาง อันดับ 1 ชนะ เฉิง เสอ กี้ อลิเซีย เมีย (ฮ่องกง) /หว่อง ฮอย หยู มิเชล (ฮ่องกง) คู่มือวางอันดับ 4 ของรายการ 2-0 เซต 6-3, 6-4<img class="alignnone size-full wp-image-13680" src="https://www.bucket.cloudaccess9.com/ltatorg/2018/08/5A32C12B-7281-434B-BA0F-7DA0874942CC.jpeg" alt="" width="2048" height="1365" /><img class="alignnone size-full wp-image-13701" src="https://www.bucket.cloudaccess9.com/ltatorg/2018/08/BB4C2E24-975B-4A1E-93F3-9766CB60EF68.jpeg" alt="" width="1987" height="1325" /><img class="alignnone size-full wp-image-13709" src="https://www.bucket.cloudaccess9.com/ltatorg/2018/08/3B698861-D80C-4543-B4E2-CF3AEFF173DD.jpeg" alt="" width="1984" height="1323" /><img class="alignnone size-full wp-image-13710" src="https://www.bucket.cloudaccess9.com/ltatorg/2018/08/5E8AA89A-5F06-41C2-A1B9-0E0AE1EB36A6.jpeg" alt="" width="2036" height="1357" /></p>

<!-- wp:paragraph -->
<p></p>
<!-- /wp:paragraph -->