<!-- wp:paragraph {"align":"center","style":{"color":{"background":"#cee4be"}}} -->
<p class="has-text-align-center has-background" style="background-color:#cee4be"><strong>เทนนิสตั้ง"โค้ชเอ็กซ์"นั่งกัปตันทีมนำดาวรุ่ง"ยู-16"รับใช้ชาติสู้ศึกโลก</strong></p>
<!-- /wp:paragraph -->

<!-- wp:paragraph -->
<p>สุชัย พรชัยศักดิ์อุดม นายกสมาคมกีฬาลอนเทนนิสฯ แต่งตั้ง "โค้ชเอ็กซ์" พชรพล คำสมาน อดีตทีมชาติ นั่งแท่นกัปตันทีม นำทีมนักหวดดาวรุ่งแห่งทีมชาติไทย "ยู-16" ลุยศึกจูเนียร์ บิลลี จีน คิงคัพ รอบ 16 ทีมสุดท้ายของโลก ที่ตุรกี วันที่ 28 ก.ย.-3 ต.ค.นี้ พร้อมขอบคุณ "กกท." ที่ดูแลทีมหวด "ยู-14" อย่างดีระหว่างกักตัวที่ศูนย์ฝึกกีฬาแห่งชาติมวกเหล็ก สระบุรี</p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่ทีมนักเทนนิสเยาวชนหญิงทีมชาติไทย รุ่นอายุไม่เกิน 16 ปี (ยู-16) ได้สิทธิ์ไปร่วมการแข่งขันเทนนิสชิงแชมป์โลก ประเภททีมหญิง รายการ "จูเนียร์ บิลลี จีน คิงคัพ บาย บีเอ็นพี พาริบาส์" หรือชื่อเดิมคือ จูเนียร์ เฟดคัพ ในรอบ 16 ทีมสุดท้ายของโลก ณ เมืองอันตัลยา ประเทศตุรกี ระหว่างวันที่ 28 ก.ย.-3 ต.ค.2564 นั้น ล่าสุด สมาคมได้สอบถามไปยังผู้ปกครองว่าจะส่งบุตรหลานไปร่วมการแข่งขันหรือไม่ ปรากฎว่าผู้ปกครองเห็นตรงกันว่าจะส่งไปแข่งขัน</p>
<!-- /wp:paragraph -->

<!-- wp:paragraph -->
<p>"เนื่องด้วยสถานการณ์โควิด-19 ทำให้สมาคมมีความกังวลทุกครั้งที่จะส่งนักกีฬาเดินทางไปแข่งขัน แต่หากผู้ปกครองเห็นตรงกันว่าจะส่งไปแข่งขัน สมาคมก็จะดำเนินการตามขั้นตอนต่างๆ ให้ดีที่สุด โดยเฉพาะเรื่องมาตรการความปลอดภัยจากโควิด-19" นายกเทนนิสไทย กล่าว</p>
<!-- /wp:paragraph -->

<!-- wp:paragraph -->
<p>นายสุชัย กล่าวต่อว่า สมาคมได้แต่งตั้ง นายพชรพล คำสมาน หรือ "โค้ชเอ็กซ์" อดีตนักเทนนิสทีมชาติไทย เป็นกัปตันทีมของนักหวดเยาวชนหญิงชุดนี้ โดยโค้ชเอ็กซ์นั้น เคยทำทีมเยาวชนหญิงไทยได้แชมป์ "จูเนียร์ เฟดคัพ 2019" ของโซนเอเชีย/โอเชียเนีย และได้อันดับ 6 ในรอบ 16 ทีมสุดท้ายของโลกด้วย นอกจากนี้สมาคมยังได้แต่งตั้งนายพันธุ์ทิวา ชาวอุทัย เป็นนักวิทยาศาสตร์การกีฬา สำหรับศึก จูเนียร์ บิลลี จีน คิงคัพ บาย บีเอ็นพี พาริบาส์ 2021 จะแข่งขันด้วย กรีน เคลย์ คอร์ต ซึ่งเป็นคอร์ตดินสีเขียว ส่วนนักเทนนิสหญิงชุดนี้ ซึ่งถือเป็นดาวรุ่งของไทย ได้แก่ สลักทิพย์ อุ่นเมือง, พิมพ์มาดา ทองคำ และ ไทร่า ลิธิบี</p>
<!-- /wp:paragraph -->

<!-- wp:paragraph -->
<p>ในส่วนทีมเยาวชนทีมชาติไทย รุ่นอายุไม่เกิน 14 ปี ทีมหญิงและทีมชาย ที่ได้อันดับ 12 และ 15 ของโลกตามลำดับ จากศึก ไอทีเอฟ เวิลด์ จูเนียร์ เทนนิส ไฟนอลส์ 2021 นายสุชัย กล่าวว่า ขอชื่นชมนักกีฬาทุกคน รวมทั้งผู้ฝึกสอน และคณะที่ทำหน้าที่ได้อย่างดี เชื่อว่าทุกคนได้รับประสบการณ์ที่ดีกลับมาพัฒนาตัวเองต่อไป โดยทราบว่าก่อนเดินทางกลับ ทุกคนได้มีการตรวจหาเชื้อโควิด-19 ปรากฏว่าไม่พบเชื้อ และขณะนี้อยู่ระหว่างการกักตัว 14 วัน ตามมาตรการ ทางสมาคมกีฬาลอนเทนนิสฯ ขอขอบคุณ การกีฬาแห่งประเทศไทย (กกท.) ที่อำนวยความสะดวกให้นักเทนนิสเยาวชนเข้าไปกักตัวที่ศูนย์ฝึกกีฬาแห่งชาติมวกเหล็ก สระบุรี ไว้ ณ โอกาสนี้ด้วย.</p>
<!-- /wp:paragraph -->

<!-- wp:image {"id":27984,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/237153463_4441410469215220_5451109291178184902_n.jpg" alt="" class="wp-image-27984"/></figure>
<!-- /wp:image -->