<!-- wp:paragraph {"align":"center","style":{"typography":{"fontSize":20},"color":{"background":"#c2e2d2"}}} -->
<p class="has-text-align-center has-background" style="background-color:#c2e2d2;font-size:20px"><strong>"ปูนทอง"หวด45นาทีพิชิตคู่แข่ง ฉลุยรอบสองหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 5 รายการ "ไอทีเอฟ เวิลด์ จูเนียร์ เจไฟว์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 15 พ.ย. 2564 เป็นเมนดรอว์วันแรก ประเภทชายเดี่ยว รอบแรก ระหว่างนักหวดเยาวชนไทยด้วยกัน ปูนทอง โกมลพิสุทธิ์ เยาวชนทีมชาติไทย มืออันดับ 680 เยาวชนโลก และเป็นมือวางอันดับ 3 ของรายการ ลงสนามพบ วิธวิทย์ กิตติธีระนนทร์ ปรากฏว่า ปูนทอง ใช้ประสบการณ์หวดเอาชนะได้ 2-0 เซต 6-1, 6-0 ใช้เวลาแข่งขัน 45 นาที ผ่านเข้ารอบสองพบ จาเดน เดวานดากาตัน จากอินโดนีเซีย ที่ชนะ ดนุนัย ภู่เกษร 6-1, 6-1</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบแรก กมรวรรณ ก้อนศิลา นักหวดไทยวัย 15 ปี มืออันดับ 858 เยาวชนโลก และมือวางอันดับ 7 ของรายการ พบ ณิชารีย์ บัวเพ็ชร วัย 15 ปีจากไทยเช่นกัน ปรากฏว่า สู้กันถึง 3 เซต และเป็น กมรวรรณ ที่แพ้เซตแรกไปก่อน พลิกกลับมาเฉือนเอาชนะได้ 2-1 เซต 3-6, 6-1 และ 6-1 ได้เข้ารอบสองไปพบกับ วิฮาน่า มานิคานธี นักเทนนิสจากอินเดีย ที่ชนะ พิมพ์ลภัส ลิม ลูกครึ่งไทย-สิงคโปร์ 2-0 เซต ด้วยสกอร์ 6-1, 6-3</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ชายเดี่ยว รอบแรก คมธัช กิตตโชค (มือวาง4) ชนะ สกาย ถาวรไชยโสภณ 6-1, 6-2 ณัฐชัย มูลทา ชนะ ภวัต ปุณณะเขตร์ 3-6, 7-5, 6-4 ศุภเศรษฐ์ สินเจริญวัฒนา (มือวาง8) ชนะ ณภัทร ฮวดเจริญ 3-6, 6-4, 6-1 พีรวัชร สุขใจ ชนะ ภาณุพัฒน์ ฟักประดิษฐ์ศร 6-3, 6-4 ธีร์ธวัช ธวัชผ่องศรี แพ้ มิตสึกิ เหว่ย คัง เหลียง (มือวาง7-มาเลเซีย) 2-6, 0-6 ทัดพงษ์ กมลปัญญากร ชนะ ปัญณ์ณวัชญ์ สุทธิสมบูรณ์ 7-5, 4-6, 6-4 วงศ์วรัณ วงศ์เจริญ ชนะ พีรณัฐ ศรีระวีวงศา 6-3, 6-2 ภูมิพัฒน์ สุขโข ชนะ ธีรภัทร ขันติวีรวัฒน์ 6-0, 6-4 โชติวัฒน์ แน่นอุดร ชนะ รากาฟ ซุนดารารามาน (อินเดีย) 6-2, 3-6, 7-6(1) อาทิจภัทร จรัสวิโรจน์ ชนะ ไรเนอร์ อีริก เชสแทก (ออสเตรีย) 6-4, 3-0Ret.(ปวดศีรษะ)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก อัจฉราพร วรรณโพธิ์ ชนะ พิมพ์ชนก จันทปรีชาพงศ์ 6-1, 6-0 พิมพ์มาดา ลิม ชนะ ปพิชญา อิสโร 6-2, 6-0 วิจิตราภรณ์ วิมุกตานนท์ ชนะ เมสสิยพร ตันจันทร์พงศ์ 6-1, 6-1 กัญจน์ชญา จูงวัฒนา ชนะ ดาเรีย นาซาเรนโก้ (รัสเซีย) 6-0, 6-0 มาหยา บุญญาอรุณเนตร ชนะ ปรายฟ้า จันทร์ชัยมงคล 6-1, 6-0 พนัชกร สวนอาษา ชนะ มิเชล โยว (มือวาง3-สิงคโปร์) 6-2, 6-3 เกศรินทร์ อุ่นศิริ ชนะ จุฬาพัชร สาธุธรรม 7-6(2), 6-1 พิมพ์มาดา ทองคำ (มือวาง6) ชนะ โยษิตา ศรีพร 6-2, 6-1 เมลิสสา เซ (มือวาง8) ชนะ ชิโฮมิ หลี่ ซวนเหลียง (มาเลเซีย) 6-2, 6-2 พรนภัส หงส์จำรัสศิลป์ ชนะ ปริยากร ศรีสุริยาพัฒน์กุล 4-6, 6-3, 6-4 และฐิตารีย์ ตุ้มทอง ชนะ นันท์นภัส ลำธารทอง 6-3, 6-3</p>
<!-- /wp:paragraph -->

<!-- wp:image {"id":29767,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/256798113_4739221942767403_3053285188789659356_n-732x1024.jpg" alt="" class="wp-image-29767"/></figure>
<!-- /wp:image -->