<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>หวดหญิงไทยพ่ายคาซัคฯหวิว1-2คู่ครองอันดับ4<br>ทีมชายปราบไต้หวันอยู่หมัดซิวที่5ศึกยู12เอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงชนะเลิศแห่งเอเชีย 2023 ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-ไฟนอลส์" บนสนามดิน ที่เมืองเชิมเกนท์ ประเทศคาซัคสถาน เมื่อวันที่ 16 กันยายน วันสุดท้าย โดยทีมเยาวชนหญิงไทยลงแข่งชิงอันดับ 3 กับ เจ้าภาพ คาซัคสถาน ขณะที่ทีมเยาวชนชายชิงอันดับ 5 กับ ไต้หวัน
   สำหรับในรอบชิงที่ 3 ทีมหญิง ไทย กับ คาซัคสถาน ปรากฎว่า ทีมเยาวชนไทยต้องปราชัยไปอย่างหวุดหวิด 1-2 คู่ หลังจาก เดี่ยวมือ 2 "บีบี" ปัฐน์ธินันต์ เผือกคำ แพ้ ทามิน่า ซาเก้น 2-6, 3-6 จากนั้น เดี่ยวมือ 1 "ไอซ์" ปวีณอร นวลศรี อาศัยแรงฮึดกลับมาชนะ เอมิน่า นูร์มาเค่น 6-3, 5-7, 6-4 ทีมไทยตีเสมอ 1-1 คู่ ทำให้ต้องมาตัดสินที่ประเภทคู่ ไทยส่ง "พลอย" พลอยเพชร ด้วงเขียว ลงคู่กับ ปวีณอร พบกับ ยาสมิน ดุชเซมาเยว่า กับ เอมิน่า นูร์มาเค่น ซึ่งคู่หวดเยาวชนไทยเก็บเซตแรกได้ก่อน 7-5 และเซตสองทั้งคู่มีโอกาสที่จะปิดแมทช์ได้หลังนำ 5-2 และเกม 8 ยังทำแต้มนำ 40-0 มีโอกาสถึง 3 แมทช์พ้อนท์ แต่ปิดไม่ได้คู่ต่อสู้พลิกกลับมาตีเสมอในแต้มดิวส์คู่ไทยก็ยังมีโอกาสปิดแมทช์อีกครั้ง แต่ก็ไม่สำเร็จ เจ้าถิ่นกลับมาปิดเกมได้ จากนั้นโมเมนตั้มก็เปลี่ยนเป็นคู่นักหวดคาซัคฯกลับมาคุมเกมได้หมดจนพลิกชนะ 7-5 ทำให้ต้องดวลซูเปอร์ไทเบรกตัดสิน และนักหวดเจ้าถิ่นก็เป็นฝ่ายชนะอีก 10-7 ส่งผลให้ ทีมเยาวชนหญิงไทย พ่าย 1-2 คู่ คว้าอันดับที่ 4
   ด้านทีมเยาวชนชาย ไทย สามารถคว้าอันดับ 5 มาครองได้สำเร็จ หลังเอาชนะ ไต้หวัน 2-0 คู่ จาก เดี่ยวมือ 2 "ไบรตั้น" ปาณะวัฒศ์ เซี่ยงเห็น ชนะ หวง อี้ เสียง 6-2, 1-6, 6-3 และ เดี่ยวมือ 1 "นโม" ธรรมะ โคศิริ ชนะ ไช่ ปิง หวน 6-4, 1-0 ret.
    สำหรับทีมเยาวชนไทยทั้งชาย และ หญิงชุดนี้ ประกอบด้วย ทีมหญิง คือ "ไอซ์" ปวีณอร นวลศรี, "บีบี" ปัฐน์ธินันต์ เผือกคำ และ "พลอย" พลอยเพชร ด้วงเขียว โดยมี "โค้ชคุง" นายศรัญพงศ์ บริสุทธิ์พงศ์ เป็นผู้ฝึกสอน, ทีมชาย คือ "นโม" ธรรมะ โคศิริ, "นะโม" ศิวกร ฉวยกระโทก และ "ไบรตั้น" ปาณะวัฒศ์ เซี่ยงเห็น โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน ร่วมด้วยการทำหน้าที่ของ นายบุญมี โพธิ์ไพจิตร เจ้าหน้าที่นวด</code></pre>
<!-- /wp:code -->

<!-- wp:image {"id":39317,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3541-768x1024.jpeg" alt="" class="wp-image-39317"/></figure>
<!-- /wp:image -->