<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> ข่าวดี2เด้ง !"เจได"กำชัยคัดเลือกนัดแรกตำรวจโดมินิกันจับผู้ต้องสงสัยได้รอชี้ตัว   </strong></p>
<!-- /wp:paragraph -->

<!-- wp:paragraph -->
<p>ข่าวดี2เด้ง !"เจได"กำชัยคัดเลือกนัดแรกตำรวจโดมินิกันจับผู้ต้องสงสัยได้รอชี้ตัว       "เจได" เครดิต ไชยรินทร์ นักเทนนิสวัย 16 ปี มือ 1632 ของโลก ฝืนอาการเจ็บศีรษะจากการเย็บ 5 เข็มหลังถูกมิจฉาชีพชาวโดมินิกันใช้ด้ามปืนทุบก่อนจะปล้นโทรศัพท์มือถือและหูฟังไปเมื่อวันก่อน ลงสู่สนามแข่งขันรอบคัดเลือก ชายเดี่ยว รอบแรก ศึกเทนนิสอาชีพชาย ไอทีเอฟ เวิลด์ เทนนิส ทัวร์ รายการ "ซานโต โดมินโก"ชิงเงินรางวัลรวม 15,000 เหรียญสหรัฐ ที่โดมินิกันเมื่อวันที่ 6 ธ.ค.ที่ผ่านมา ท่ามกลางการเฝ้าดูแลความปลอดภัยอย่างแน่นหนาของเจ้าหน้าที่ทหารและตำรวจของโดมินิกัน         </p>
<!-- /wp:paragraph -->

<!-- wp:paragraph -->
<p>สำหรับการแข่งขันรอบนี้ เจได ต้องเจอกับ อันเซ อาห์ นักหวดวัย 21 ปีจากสโลเวเนีย มือ 1633 ของโลก ปรากฎว่า ดาวรุ่งไทยเป็นฝ่ายคว้าชัยชนะไปแบบพลิกความคาดหมายหลังแข่งได้ 5 เกมในเซตแรก เมื่อคู่ต่อสู้ขอยอมแพ้เนื่องจากมีปัญหาอาการบาดเจ็บที่กล้ามเนื้อบริเวณโคนขาที่มีการฉีกจนแข่งต่อไม่ไหว ส่งผลให้ เจได ชนะทันที 4-1ret.         </p>
<!-- /wp:paragraph -->

<!-- wp:paragraph -->
<p>หลังแข่ง เจได กล่าวว่า ก่อนหน้านี้ทั้งหมอและครอบครัวยังไม่อยากให้ลงสนามแต่ตนอยากจะลงแข่งเพราะใจอยากจะสู้ให้เต็มที่ แม้ว่าโอกาสแพ้มีมากกว่าชนะก็ตาม ยอมรับว่าอาการเจ็บมีผลพอสมควร แต่พอลงสนามแล้วก็ตั้งใจว่าจะยิงอัดคู่แข่งให้เร็ว เพราะตั้งแต่ลงแข่งเกมแรกก็รู้สึกเจ็บแผล เหมือนมีอะไรมากดที่ศีรษะทำให้รู้สึกหนักๆ ขยับตัวไม่ได้อย่างที่ตั้งใจ ในใจตอนนั้นก็คิดว่าอยากจะจบเกมให้เร็วไม่อยากยืดเยื้อ วัดกันไปเลย โชคดีที่คู่ต่อสู้มาเจ็บและขอยอมแพ้ทำให้เกมจบเร็วและสามารถผ่านเข้ารอบต่อไปได้           </p>
<!-- /wp:paragraph -->

<!-- wp:paragraph -->
<p>"สำหรับการแข่งขันรอบคัดเลือก รอบสอง ผมจะพบกับ ซาเน่ คาน มือ 980 ของโลกวัย 18 ปีชาวอเมริกัน ที่เป็นเพื่อนฝึกซ้อมด้วยกันที่ฟลอริด้า สหรัฐอเมริกา และสัปดาห์ที่แล้วก็ทำผลงานผ่านเข้าถึงรอบ 8 คนสุดท้ายมาแล้วถือเป็นคู่แข่งที่มีฝีมือแต่ผมก็จะพยายามสู้เต็มที่ และหวังว่าอาการเจ็บจะดีขึ้นและไม่เป็นอุปสรรคต่อการแข่งขัน"           </p>
<!-- /wp:paragraph -->

<!-- wp:paragraph -->
<p>" ผมขอขอบคุณทุกๆคนที่เมืองไทยที่ส่งกำลังใจให้มาตลอดผมจะตั้งใจแข่งอย่างเต็มที่กำลังใจและความมุ่งมั่นของผมมีเกิน 100 แน่นอนครับ ขอบคุณครับ"       </p>
<!-- /wp:paragraph -->

<!-- wp:paragraph -->
<p>   ด้านคดีความล่าสุดนายมาร์วิน ประสูตรนาวิน กล่าวว่า ทางเจ้าหน้าที่ตำรวจโดมินิกันได้แจ้งว่า ขณะนี้ได้มีการจับตัวผู้ต้องสงสัยมาได้แล้ว 1คนและได้ส่งรูปถ่ายมาให้ดูซึ่ง เจได บอกว่ามีความคล้ายกับโจรที่มาปล้นโทรศัพท์และทำร้ายร่างกายมาก อย่างไรก็ตามทางเจ้าหน้าที่ตำรวจได้ขอให้เราไปชี้ตัวผู้ต้องหาเพื่อยืนยันว่าใช่คนเดียวกันหรือไม่ ซึ่งวันที่ 7 ธ.ค.นี้หลังแข่งเสร็จก็จะรีบไปดูตัวทันที </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTA</a><br><br></p>
<!-- /wp:paragraph -->

<!-- wp:image {"id":26138} -->
<figure class="wp-block-image"><img src="https://www.bucket.cloudaccess9.com/ltatorg/2020/12/130189473_3732475460108728_8661628550290294697_o-1024x764.jpg" alt="" class="wp-image-26138"/></figure>
<!-- /wp:image -->