<!-- wp:paragraph {"align":"center","style":{"typography":{"fontSize":20},"color":{"background":"#cddee5"}}} -->
<p class="has-text-align-center has-background" style="background-color:#cddee5;font-size:20px"><strong>"ธอส." ใจดีหนุนลอนเทนนิส 10 ล้านบาทจัด G H BANK ITF World พัฒนา-สร้างอาชีพ </strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า ในการพัฒนากีฬาเทนนิสของประเทศไทยนั้น มีความจำเป็นต้องใช้งบประมาณค่อนข้างมาก และเป็นที่น่ายินดีเป็นอย่างยิ่ง ที่ล่าสุด สมาคมฯ ได้รับการสนับสนุนจาก ธนาคารอาคารสงเคราะห์ (ธอส.) จำนวน 10 ล้านบาท สมาคมฯ วางแผนใช้งบประมาณที่ได้รับจาก ธอส. นำไปจัดการแข่งขันเทนนิสเยาวชนนานาชาติ และเทนนิสอาชีพนานาชาติ เก็บคะแนนสะสมอันดับโลก ภายใต้การรับรองของ สหพันธ์เทนนิสนานาชาติ (ไอทีเอฟ) เพื่อเป็นเวทีสำคัญให้นักกีฬาไทยได้แข่งขันกับต่างชาติ ได้สร้างอันดับโลก โดยไม่ต้องเสียค่าใช้จ่ายจำนวนมากเหมือนกับการเดินทางไปแข่งขันที่ต่างประเทศ</p>
<!-- /wp:paragraph -->

<!-- wp:paragraph -->
<p>"ในนามของนายกสมาคมฯ และคณะกรรมการอำนวยการสมาคมฯ ผมขอขอบคุณ ธนาคารอาคารสงเคราะห์ ที่เล็งเห็นถึงความสำคัญของการพัฒนากีฬาเทนนิสในประเทศไทย โดยรายการที่ ธอส. ให้การสนับสนุนในระดับเยาวชน ก็เป็นรากฐานที่สำคัญ ส่วนรุ่นทั่วไปเป็นจุดเริ่มต้นที่สำคัญของนักกีฬาในการใช้กีฬาเทนนิสก้าวสู่กีฬาอาชีพด้วย" นายสุชัย กล่าว การแข่งขันระดับเยาวชน ที่ ธอส. ให้การสนับสนุนคือ รายการ G H BANK ITF Juniors World Tennis Tour 2025 ซึ่งกำลังแข่งขัน ส่วนรายการอาชีพคือ ไอทีเอฟ เวิลด์ เทนนิส ทัวร์ มีการชิงเงินรางวัล รวม 6 รายการอยู่ที่ประมาณ 5 ล้านบาท โดยใช้ชื่อว่า G H BANK ITF World Tennis Tour 2025 จัดระหว่างวันที่ 17 ส.ค. - 7 ก.ย. 2568 ที่ ม.เกษตรศาสตร์ วิทยาเขตกำแพงแสน จ.นครปฐม และการแข่งขัน ธอส. - เทนนิสเพื่อความชนะเลิศแห่งประเทศไทย ครั้งที่ 85 ชิงเงินรางวัลรวม 1 ล้านบาท ระหว่างวันที่ 20 ก.ย. - 2 ต.ค.นี้</p>
<!-- /wp:paragraph -->

<!-- wp:image {"id":51321,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/532629993_1195036602659320_1785901227088075665_n-1024x683.jpg" alt="" class="wp-image-51321"/></figure>
<!-- /wp:image -->