<!-- wp:paragraph {"align":"center","textColor":"vce-bg","style":{"color":{"background":"#006ca3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>นักหวดไทยกำชัยประเภทเดี่ยว<br>"กษิดิศ-อัญชิสา-ลัลนา"เข้ารอบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส กีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 10 พ.ค.2566 เป็นการแข่งขันประเภทบุคคลวันแรก
       ประเภทชายเดี่ยว รอบแรก (สาย 16) "บูม" กษิดิศ สำเร็จ นักเทนนิสมือ 1 ของไทย มือ 637 ของโลก ที่เป็นกำลังสำคัญในการนำทีมไทยคว้าเหรียญทองประเภททีมชายมาครองได้สำเร็จ มีโปรแกรมประเดิมสนามกับ ซอ ลิน ทุต จากพม่า ผลปรากฏว่า กษิดิศ โชว์ฟอร์มเต็ง 2 ของรายการ ใช้เวลา 45 นาที เก็บชัยชนะเหนือนักหวดหนุ่มพม่าได้อย่างขาดลอย ด้วยสกอร์ 6-0, 6-1 กษิดิศ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ มิตสึกิ เหลียง นักหวดหนุ่มมาเลเซีย มือ 1077 ของโลก ที่เข้ารอบไปรออยู่แล้ว
       ขณะที่ "สอง" ยุทธนา เจริญผล อีกหนึ่งกำลังสำคัญที่นำทีมชายไทยคว้าเหรียญทองซีเกมส์ครั้งนี้ ปัจจุบันเป็นมือ 960 ของโลก และมือวาง 4 ของการแข่งขัน มีอาการปวดท้องก่อนลงสนามแต่ก็ทนแข่งจนจบ ซึ่งทันทีที่จบแมทช์ ยุทธนา มีอาการอาเจียนออกมา โดยผลการแข่งขัน ยุทธนา แพ้ คอย เหา เซิง จากมาเลเซีย 0-2 เซต 6-7 ไทเบรก 5-7 และ 1-6
       ด้านประเภทหญิงเดี่ยว รอบแรก (สาย 16) "ออมสิน" อัญชิสา ฉันทะ เจ้าของเหรียญเงินหญิงเดี่ยวกีฬาซีเกมส์ ครั้งที่ 31 ปัจจุบันเป็นมือ 524 ของโลก และเป็นเต็ง 3 ของรายการ ประเดิมสนามได้อย่างสวยหรู ใช้เวลาไปเพียง 35 นาที หวดเอาชนะ ทิราดา พรมมะจัก จากลาว ด้วยสกอร์ 6-0 ทั้งสองเซต โดย "ออมสิน" ควงแร็กเกตคู่ใจผ่านเข้ารอบก่อนรองชนะเลิศ ไปพบกับ คิม โรมัน อิกลูปาส จากฟิลิปปินส์ ที่เข้ารอบไปรออยู่แล้ว
       จากนั้นเป็นคิวของ "รวงข้าว" ลัลนา ธาราฤดี นักหวดดาวรุ่งไทย มือ 360 ของโลก และเป็นมือวาง 2 ของรายการ ลงสนามพบ เอ็ม.คาปาโดเชีย จากฟิลิปปินส์ ผลปรากฏว่า เกมสูสีและต้องตัดสินด้วยไทเบรกทั้งสองเซตและเป็น ลัลนา ที่ยึดชัยชนะได้ทั้งหมด 7-6 ไทเบรก 7-3 และ 7-6 ไทเบรก 7-2 ฉลุยสู่รอบก่อนรองชนะเลิศได้เช่นกัน</code></pre>
<!-- /wp:code -->

<!-- wp:image {"id":37223,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/4A82BAFD-753B-4849-BD19-DFB9BE945DB0-1024x683.jpeg" alt="" class="wp-image-37223"/></figure>
<!-- /wp:image -->