<!-- wp:paragraph {"align":"center","style":{"typography":{"fontSize":22},"color":{"background":"#b2d2df"}}} -->
<p class="has-text-align-center has-background" style="background-color:#b2d2df;font-size:22px"><strong>"ลักษิกา" หวดได้รองแชมป์<br>เทนนิสเอเชีย/โอเชียเนียหน1 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ ปี 2022 เทนนิสอาชีพหญิง "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และเทนนิสอาชีพชาย "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 10 เม.ย. 2565 เป็นรอบชิงชนะเลิศ โดยได้รับเกียรติจาก นายเกรียงศักดิ์ วันไชยธนวงศ์ รองนายกองค์การบริหารส่วนจังหวัดเชียงราย เป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ "ลัก" ลักษิกา คำขำ นักเทนนิสไทยวัย 28 ปี อดีตมือ 66 ของโลก ปัจจุบันเป็นมือ 955 ของโลก สุดต้านฟอร์มฮอตของ อเล็กซานดร้า เอล่า ดาวรุ่งวัย 16 ปีจากฟิลิปปินส์ มือ 533 ของโลก พ่ายไป 0-2 เซต 4-6 และ 2-6 ลักษิกาได้รองแชมป์ รับเงินรางวัลปลอบใจ 2,107 ดอลลาร์สหรัฐ หรือประมาณ 70,584 บาท พร้อมคะแนนสะสมอันดับโลก 30 แต้ม ขณะที่ อเล็กซานดร้า เอล่า แชมป์หญิงเดี่ยว "ไอทีเอฟ วีเมนส์ เอเชีย/โอเชียเนีย ครั้งที่ 1" ได้รับจำนวน 3,935 ดอลลาร์สหรัฐ หรือประมาณ 131,822 บาท พร้อมคะแนน 50 แต้ม </p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบชิงชนะเลิศ นัม จี ซุง นักหวดเกาหลีใต้ วัย 28 ปี มือวาง 2 และมือ 466 ของโลก คว้าชัยชนะเหนือ ป๋าย เหยี่ยน นักหวดจีน วัย 32 ปี มือวาง 1 และมือ 421 ของโลก 2-0 เซต 6-2, 6-4 นัม จี ซุง ได้ครองแชมป์ชายเดี่ยว "ไอทีเอฟ เมนส์ เอเชีย/โอเชียเนีย ครั้งที่ 1" รับเงินรางวัลจำนวน 2,160 ดอลลาร์สหรัฐ หรือประมาณ 72,360 บาท พร้อมคะแนน 15 แต้ม ส่วน ป๋าย เหยี่ยน รับจำนวน 1,272 ดอลลาร์สหรัฐ หรือประมาณ 42,612 บาท และคะแนน 8 แต้ม</p>
<!-- /wp:paragraph -->

<!-- wp:image {"id":31546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278281858_5222558924433700_931106539898958785_n-1024x683.jpg" alt="" class="wp-image-31546"/></figure>
<!-- /wp:image -->