<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:22px"><strong>นักหวดพี่น้อง "ศรีเสน" ชิงกันเอง!<br>เดิมพันแชมป์ "แอลทีเอที เอเชี่ยนฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ต.ค. 2566 ไฮไลท์อยู่ที่การแข่งขันประเภทชายเดี่ยว รอบรองชนะเลิศ "น้องตรัย" ตรัย ศรีเสน นักเทนนิสไทย มือวางอันดับ 1 ของรายการ และมือ 87 ของเอเชีย เดินหน้าทำผลงานได้ดีต่อเนื่อง เอาชนะ เคนโซ มาร์คัส โบรเดธ จากฟิลิปปินส์ มือ 220 ของเอเชีย และมือวางอันดับ 6 ของรายการ ได้ 2-0 เซต 6-3, 6-2 ผ่านเข้ารอบชิงชนะเลิศได้สำเร็จ หลังจากอกหักในการแข่งขัน ครั้งที่ 5 ที่ตกรอบรองชนะเลิศ
        ส่วนอีกคู่ พี่ชายของตรัย คือ "เต" เตชธรรม ศรีเสน ดีกรีรองแชมป์สนามที่แล้ว มือวางอันดับ 2 ของรายการ และมือ 105 เอเชีย ตัดเชือกชนะ พัทธดนย์ ไลอ้อน นักเทนนิสไทยเช่นกันที่ฝ่าด่านเข้ามาจากรอบคัดเลือก 2-0 เซต ด้วยสกอร์ 6-4, 6-1 ส่งผลให้คู่ชิงชนะเลิศ ประเภทชายเดี่ยว เป็นการพบกันของ ตรัย กับ เตชธรรม นักหวดพี่น้องจากประจวบคีรีขันธ์ 
       ทางด้านประเภทหญิงเดี่ยว แพรวา เทพหัสดิน ณ อยุธยา นักเทนนิสไทย ต้องหยุดผลงานไว้ที่รอบรองชนะเลิศ หลังปราชัยให้แก่ วาซุนด้า บี จากอินเดีย มือวางอันดับ 3 ของรายการ และมือ 105 ของเอเชีย 0-2 เซต 6-7 ไทเบรก 3-7 และ 0-6 เช่นเดียวกับ พลอยเพชร ด้วงเขียว มือวางอันดับ 4 ของรายการ และมือ 168 ของเอเชีย ที่ตัดเชือกพ่าย จิ่วกวาน นีน่า หวาง จากฮ่องกง มือวางอันดับ 2 ของรายการ และมือ 60 ของเอเชีย 0-2 เซต 2-6, 3-6
        ขณะที่ประเภทหญิงคู่ รอบรองชนะเลิศ พลอยเพชร ด้วงเขียว-อัญวีณ์ ไพศาลภาณุวงศ์ (คู่มือวาง 2) ชนะ พรปวีณ์ ไพศาลภาณุวงศ์-ทิพย์ธารา ปัญญาภาพ (คู่มือวาง 4) 7-5, 6-0
        แพรวา เทพหัสดิน ณ อยุธยา-ณัฐธิดา แท่นวัฒนกุล ชนะ "คู่เต็ง 1" เกวน เอมิลี่ เคอร์เนียวัน (อินโดนีเซีย)-จิ่วกวาน นีน่า หวาง (ฮ่องกง) 6-4, 4-6 และซูเปอร์ไทเบรก 18-16
        ประเภทชายคู่ รอบรองชนะเลิศ พิระภัทร พิระภาค-ปาณะวัฒศ์ เซี่ยงเห็น ชนะ ฌาน เลาอมรพาณิช-วิลเลียม เอ็ดเวิร์ด แมน เคย์ โจนส์ (ฮ่องกง) 6-1, 6-2 วริสโรจน์ เลิศบุญธนวงศ์-พัทธดนย์ ไลอ้อน ชนะ เตชธรรม ศรีเสน-ตรัย ศรีเสน (คู่วาง 1) 1-6, 6-4 และซูเปอร์ไทเบรก 13-11</code></pre>
<!-- /wp:code -->

<!-- wp:image {"id":39879,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_1411-1024x683.jpeg" alt="" class="wp-image-39879"/></figure>
<!-- /wp:image -->