<!-- wp:paragraph -->
<p>ลอนเทนนิสได้ "ธนาคารออมสิน" หนุน<br>จัดศึกเยาวชนนานาชาติเก็บคะแนนโลก</p>
<!-- /wp:paragraph -->

<!-- wp:code -->
<pre class="wp-block-code"><code>  นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า สหพันธ์เทนนิสนานาชาติ (ไอทีเอฟ) ได้อนุมัติให้ประเทศไทย โดยสมาคมกีฬาลอนเทนนิสฯ เป็นเจ้าภาพจัดการแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ในเดือน ต.ค.นี้ รวม 2 รายการ โดยมี ธนาคารออมสิน เป็นผู้สนับสนุนหลักในการจัดการแข่งขัน
  การแข่งขันรายการแรกคือ GSB - ITF Juniors World Tennis Tour 2025 J60 หรือ จีเอสบี - ไอทีเอฟ จูเนียร์ส เวิลด์ เทนนิส ทัวร์ 2025 เจ 60 (1) จัดที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 18 - 25 ต.ค. 2568 และรายการที่ 2 GSB - ITF Juniors World Tennis Tour 2025 J60 (2) จัดการแข่งขันที่เดียวกัน ระหว่างวันที่ 25 ต.ค. - 1 พ.ย. 2568
  "ทั้ง 2 รายการที่จัดขึ้น เป็นการเปิดโอกาสให้นักเทนนิสที่อันดับเยาวชนโลกยังไม่สูงมาก ได้เข้าร่วมการแข่งขัน ผ่านการได้รับไวลด์การ์ดหรือสิทธิพิเศษ ซึ่งเราในฐานะเจ้าภาพมีสิทธิ์ให้ไวลด์การ์ดทั้งในรอบควอลิฟายและรอบเมนดรอว์ จะทำให้นักกีฬาไทยมีโอกาสได้สะสมคะแนนเพื่อสร้างอันดับเยาวชนโลก"
  นายกเทนนิสไทย ยังได้กล่าวในช่วงท้ายว่า การแข่งขันดังกล่าว ได้รับความสนใจจากนักเทนนิสประเทศต่าง ๆ อาทิ ฮ่องกง จีน เกาหลีใต้ ออสเตรเลีย ญี่ปุ่น โปแลนด์ อินโดนีเซีย ไต้หวัน อินเดีย สิงคโปร์ สหรัฐฯ ฟิลิปปินส์ และไทย เป็นต้น โดยเฉพาะไทย ซึ่งจะมีนักกีฬาอายุระหว่าง 14-18 ปีเข้าร่วมจำนวนไม่น้อย
  และก่อนหน้านี้ ธนาคารออมสิน ยังได้สนับสนุนจัดการแข่งขันผ่านมาแล้ว 3 รายการ ได้แก่ รายการ GSB Asian 14&amp;Under 2025 (1) รายการ GSB Asian 14&amp;Under 2025 (2) ช่วงเดือน ก.ค. และรายการ ออมสิน ไทยแลนด์ แชมป์เปี้ยนชิพ สนาม 7 ชิงเงินรางวัลรวม 600,000 บาท ช่วงเดือน ก.ย. ที่ผ่านมา</code></pre>
<!-- /wp:code -->