<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เปิดฉากเทนนิสเยาวชนประเทศไทย ปี 2569<br>"สิรภัสสรณ์ - ถิรวัสส์" หวดประเดิมชัยสำเร็จ<br>วรินดา โชว์ฟอร์มมือวางอันดับ 1 เข้ารอบ 16 คน</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 64 ประจำปี 2569 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เริ่มวันแรก เมื่อวันที่ 28 มี.ค. ที่ผ่านมา</p>
<!-- /wp:paragraph -->

<!-- wp:paragraph -->
<p>สำหรับนักกีฬาที่ชนะเลิศ ประเภทเยาวชนชายเดี่ยว และเยาวชนชายคู่ รุ่นอายุไม่เกิน 18 ปี จะได้ครองถ้วยพระราชทาน พระบาทสมเด็จพระเจ้าอยู่หัว ส่วนนักกีฬาที่ชนะเลิศ ประเภทเยาวชนหญิงเดี่ยว และเยาวชนหญิงคู่ รุ่นอายุไม่เกิน 18 ปี จะได้ครองถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี</p>
<!-- /wp:paragraph -->

<!-- wp:paragraph -->
<p>บรรยากาศการแข่งขันวันแรกเป็นไปอย่างคึกคัก โดยรุ่นอายุไม่เกิน 8 ปี และ 14 ปี แข่งขันระหว่างวันที่ 28 มี.ค.-1 เม.ย. 2569 ส่วนรุ่นอายุไม่เกิน 10 ปี และ 16 ปี ระหว่างวันที่ 1-5 เม.ย. และรุ่นอายุไม่เกิน 12 ปี และ 18 ปี ระหว่างวันที่ 5-9 เม.ย.</p>
<!-- /wp:paragraph -->

<!-- wp:paragraph -->
<p>คู่ที่น่าสนใจ ประเภทหญิงเดี่ยว รอบแรก (สาย 64) สิรภัสสรณ์ พนมวัน ณ อยุธยา นักหวดจากสุราษฎร์ธานี พบกับ รริสา นววงศ์ นักหวดจาก กทม. โดยหลังจากเปิดฉากการแข่งขัน ทั้งคู่สู้กันอย่างเต็มที่ ก่อนเสมอกัน 1-1 เซต จึงต้องเล่นเซตสามเพื่อตัดสิน และเป็น สิรภัสสรณ์ ที่คว้าชัยในเซตสุดท้าย ทำให้เป็นฝ่ายเฉือนชนะไป 2-1 เซต ด้วยสกอร์ 6-3, 4-6 และซูเปอร์ไทเบรก 10-7 สิรภัสสรณ์ ผ่านเข้ารอบสอง พบกับ ลัลน์ลลิน วโรทยานนท์ มือวางอันดับ 12 จาก กทม.</p>
<!-- /wp:paragraph -->

<!-- wp:paragraph -->
<p>ด้าน ถิรวัสส์ พัฒนผดุงพงศ์ นักหวดจาก กทม. เอาชนะ ณฐพัชร์ ชูขันทอง จากประจวบคีรีขันธ์ ด้วยสกอร์ 6-0 ทั้งสองเซต ในการแข่งขันประเภทชายเดี่ยว รอบแรก (สาย 64) รุ่นอายุไม่เกิน 14 ปี ส่งผลให้ ถิรวัสส์ ผ่านเข้ารอบสองได้เช่นกัน</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รุ่นอายุไม่เกิน 14 ปี เป็นการแข่งขันรอบสอง (32 คน) วรินดา ลีปรีชานนท์ จาก กทม. โชว์ฟอร์มมือวางอันดับ 1 ของรายการ เอาชนะ ปัณณ์ หงสประภาส จาก กทม. ด้วยสกอร์ 6-0 ทั้งสองเซต ทำให้ วรินดา ผ่านเข้ารอบสาม หรือ 16 คนสุดท้ายต่อไป โดยจะพบกับ ณิชากร บุญวิริยะ มือวางอันดับ 14 ของรายการ จากสงขลา</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี ชายเดี่ยว รอบแรก เทพทัต ลาภาธารกุล (สงขลา) ชนะ จิณ ภักดีพิพัฒนพงศ์ (กทม.) 4-1, 4-2 ธีมา วุฒิวณิช (กทม.) ชนะ ศุภวัฒณ์ เจียรจรูญศรี (ฉะเชิงเทรา) 4-1, 4-2 ดวิน จรณโยธิน (พัทลุง) ชนะ เธียร ตันติวิวัฒนพันธ์ (กทม.) 4-0, 5-3 ภาคิน ทรงนิพิฐกุล (8-นครปฐม) ชนะ มณฑล พิรมลักษณ์ (ตาก) 4-0, 4-0</p>
<!-- /wp:paragraph -->

<!-- wp:paragraph -->
<p>หญิงเดี่ยว รุ่นอายุไม่เกิน 8 ปี รอบแรก ภาวิดา ปิยะธนาพงษ์ (กทม.) ชนะ โซเฟีย มาสตรานโตนี วัชรพล (กทม.) 4-2, 4-1 พราว ซอโสตถิกุล (กทม.) ชนะ กัญจนพร นาคพเจริญทรัพย์ (ราชบุรี) 4-0, 4-0 ฑลิตา โชคทิพย์พัฒนา (กทม.) ชนะ คุณธาดา ศิริสุวัฒน์ (พิษณุโลก) 5-4(7-4), 4-2 อิน สิหนาทกถากุล (กทม.) ชนะ แซนดร้า อัรอูร (สงขลา) 4-0, 4-0</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่นๆ ดูรายละเอียดได้ที่ <a href="https://www.tour.ltat.org/tournaments-draws-MTg0MA==.html?fbclid=IwZXh0bgNhZW0CMTAAYnJpZBExMklKUHphc3Y2VVViZHMwMXNydGMGYXBwX2lkEDIyMjAzOTE3ODgyMDA4OTIAAR6rXdtO-Ctp7klAIkex3-sjS6IHaBynpKUQOmsFPEb76KC9uUX5sKWCwDSUIA_aem_lKL_Q_Ve-s8Q97_CL7WSBQ" rel="noreferrer noopener" target="_blank">https://www.tour.ltat.org/tournaments-draws-MTg0MA==.html</a></p>
<!-- /wp:paragraph -->

<!-- wp:image {"id":55419,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/658015228_1379399944222984_4497482119097751228_n-1024x733.jpg" alt="" class="wp-image-55419"/></figure>
<!-- /wp:image -->