<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#001ca3"}}} -->
<p class="has-text-align-center has-vce-bg-color has-text-color has-background" style="background-color:#001ca3;font-size:22px"><strong>"ริว" ปราบอิเหนา-"พิมพ์มาดา" พลิกชนะ<br>ศึกลูกสักหลาด "แอลทีเอที-ไอทีเอฟฯ เจ60"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 ต.ค. 2566 เป็นการแข่งขันรอบเมนดรอว์วันแรก
  ประเภทชายเดี่ยว รอบแรก (64 คน) ริว โกฎิกุล นักเทนนิสไทย วัย 14 ปี มืออันดับ 3,582 เยาวชนโลก ได้ไวลด์การ์ดหรือสิทธิพิเศษเข้าร่วมการแข่งขัน พบกับ ราฟาเอล แดนดี เปอร์วิรา ปาสกา นักเทนนิสจากอินโดนีเซีย วัย 17 ปี มืออันดับ 1,250 เยาวชนโลก ผลปรากฏว่า ริว ที่เป็นรองคู่แข่งขัน แต่สามารถโชว์ฟอร์มได้ยอดเยี่ยม เอาชนะได้ 2-0 เซต 6-2, 6-2 ส่งผลให้ ริว ผ่านเข้ารอบสอง ไปพบกับ วิตาลี ซัตเซปิน จากคาซัคสถาน มือวางอันดับ 1 ของรายการ และมืออันดับ 175 เยาวชนโลก ที่ได้บายรอบแรก
  ด้าน พิมพ์มาดา ลิม นักเทนนิสจากไทย วัย 16 ปี ลูกครึ่งไทย-สิงคโปร์ มืออันดับ 3,973 เยาวชนโลก ซึ่งได้ไวลด์การ์ดลงสนาม พลิกจากที่แพ้เซตแรกให้แก่ ยูเลียน คอสชินสกี้ จากเยอรมนี มือ 2,390 เยาวชนโลก กลับมาเป็นฝ่ายเฉือนชนะ 2-1 เซต 2-6, 6-3 และ 6-2 ส่งผลให้ พิมพ์มาดา ฉลุยสู่รอบสองต่อไป
  ในส่วนผลการแข่งขันของนักเทนนิสไทยรายอื่น หญิงเดี่ยว รอบแรก ภัทรวดี ชนะวงศ์ ชนะ ทานิชา กันตัม (สิงคโปร์) 6-0, 1-6  6-4 จิณห์นิภา ตราชูวณิช ชนะ ดาเนีย ดาเนียลา ฮาซลี (มาเลเซีย) 6-1, 3-6 และ 6-3, พรนภัส หงส์จำรัสศิลป์ ชนะ เอนการ์ การ์ตาเบโควา (คาซัคสถาน) 6-4, 3-1 Retd. (ปวดท้อง)
  ณัฐรดา สกุลวงศ์ธนา แพ้ หริธา ศรี เวนกาเตช (อินเดีย) 6-7(4-7), 2-6 กัญจน์ชญา จูงวัฒนา แพ้ สเตฟี่ มาริเธอลูโด (ฟิลิปปินส์) 3-6, 0-6 ปพิชญา อิสโร แพ้ เนา พัง ซิยี่ (มาเลเซีย) 2-6, 2-6 พิมพ์ลภัส ลิม แพ้ ดียา ราเมช ราเมช (อินเดีย) 6-7(0-7), 1-6 กมรวรรณ ก้อนศิลา แพ้ จอร์เจีย แคมป์เบลล์ (ออสเตรเลีย) 0-6, 0-6 ธฤตา หงษ์หยก แพ้ ยูซูฮะ เนะงิชิ (ญี่ปุ่น) 1-6, 1-6 ณปภัช เสรยานนท์ แพ้ อ่าว ชาง (จีน) 0-6, 0-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-06a-2023/draws-and-results/</code></pre>
<!-- /wp:code -->

<!-- wp:image {"id":40048,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3701-1024x683.jpeg" alt="" class="wp-image-40048"/></figure>
<!-- /wp:image -->