<!-- wp:paragraph {"align":"center","style":{"typography":{"fontSize":20},"color":{"background":"#ddf0f8"}}} -->
<p class="has-text-align-center has-background" style="background-color:#ddf0f8;font-size:20px"><strong>"พัชรินทร์" พลิกชนะมือวางลิ่ว 16 คนภวิชญ์กดหนุ่มกีวีฉลุยหวด G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ 2025 ที่มหาวิทยาลัยเกษตรศาสตร์ วิทยาเขตกำแพงแสน จ.นครปฐม สัปดาห์ที่ 2 รายการ G H BANK ITF World Tennis Tour 2025 (2) ซึ่งมีเทนนิสหญิง W35 ชิงเงินรางวัลรวม 30,000 ดอลลาร์สหรัฐ และชาย M15 ชิงเงินรางวัลรวม 15,000 ดอลลาร์สหรัฐ รวมเงินรางวัล 2 รายการ เป็นเงินไทยประมาณ 1,525,050 บาท เมื่อวันที่ 27 ส.ค. 2568 เป็นรอบแรก (32 คน) วันที่สอง "อีฟ" พัชรินทร์ ชีพชาญเดช นักหวดสาวไทย มือ 475 ของโลก และแชมป์สัปดาห์ที่แล้ว พ่ายเซตแรกให้แก่ โมโมโกะ โกโบริ มือวาง 8 จากญี่ปุ่น และมือ 371 ของโลก ในประเภทหญิงเดี่ยว เมนดรอว์ รอบแรก แต่สาวไทยกลับมาได้ใน 2 เซตถัดมา หลังจากพยายามเล่นให้ได้ตามมาตรฐานของตัวเอง และแซงเอาชนะไป 2-1 เซต 4-6, 6-1 และ 6-2 ในเวลาเกือบ 2 ชั่วโมง ในรอบสอง หรือ 16 คนสุดท้าย พัชรินทร์ จะพบกับ ยูกิ ไนโตะ จากญี่ปุ่น ที่ชนะนักหวดร่วมชาติ ลิซ่า-มารี ริอูซ์ 2-0 เซต 6-2 และ 6-3</p>
<!-- /wp:paragraph -->

<!-- wp:paragraph -->
<p>ทางด้าน "แมงปอ" ภวิชญ์ สอนหลักทรัพย์ นักเทนนิสทีมชาติไทยชุดซีเกมส์ 2025 และเป็นมือวาง 5 ของรายการ ใช้การหวดที่ดุดัน เอาชนะ ไอแซค เบครอฟต์ จากนิวซีแลนด์ ด้วยสกอร์ 6-4 ทั้งสองเซต ในเวลาเกือบ 2 ชั่วโมง ภวิชญ์ ฉลุยรอบสอง ในประเภทชายเดี่ยว พบกับ ชู ซอกฮยอน จากเกาหลีใต้ ในส่วนผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบแรก อัญชิสา ฉันทะ ชนะ หวัง หยูหาน (จีน) 6-2, 6-1 เพียงธาร ผลิพืช แพ้ ชิโฮะ อากิตะ (ญี่ปุ่น) 5-7, 3-6 ทรรศพร นาคหล่อ แพ้ หลิว ยู่ฮั่น (จีน) 2-6, 4-6 พิมพ์มาดา ทองคำ แพ้ จาง กาอึล (เกาหลีใต้) 3-6, 2-6 ชายเดี่ยว รอบแรก จิรัฏฐ์ นวสิริสมบูรณ์ ชนะ แม็กซิม ชิน (อุซเบฯ) 6-3, 6-3 มาร์คุส มาลาซแชค วูยือ ชนะ เครดิต ไชยรินทร์ 6-0, 5-0 Ret. (เจ็บข้อมือขวา) ฐานทัพ สุขสำราญ แพ้ แจน คลีมัส (เช็ก) 4-6, 6-7(4-7) กฤติน โกยกุล แพ้ สิทธารถ ราวัต (7-อินเดีย) 0-6, 2-6 หญิงคู่ รอบแรก พัชรินทร์ ชีพชาญเดช-เพียงธาร ผลิพืช ชนะ แบ็ค ดายอน-อี อึนฮเย (เกาหลีใต้) 2-6, 6-0 และซูเปอร์ไทเบรก 10-8 ชายคู่ รอบแรก ปัญณ์ณวัชญ์ สุทธิสมบูรณ์-ทัดพงษ์ กมลปัญญากร แพ้ ลีโอ วิฑูรย์เธียร-โทโมฮิโระ มาซาบายาชิ (วาง 1 ญี่ปุ่น) 3-6, 3-6</p>
<!-- /wp:paragraph -->

<!-- wp:image {"id":51603,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539135482_1206003428229304_4066864347461482931_n-1024x683.jpg" alt="" class="wp-image-51603"/></figure>
<!-- /wp:image -->