<p style="text-align: center;"><strong><span style="font-size: 14pt;">"ทรรศพร-มนัญชญา" ได้รองแชมป์พีทีที-ไอทีเอฟ เกรด 1</span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ 2019 รายการ "พีทีที-ไอทีเอฟ จูเนียร์ เกรด 1" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 มี.ค. เป็นรอบชิงชนะเลิศในประเภทคู่ โดย นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ ให้เกียรติมอบรางวัลแก่นักกีฬา

ผลหญิงคู่ รอบชิงชนะเลิศ "แต้ว" ทรรศพร นาคหล่อ วัย 17 ปี และ "ไหม" มนัญชญา สว่างแก้ว วัย 1<span class="text_exposed_show">6 ปี สองนักหวดดาวรุ่งไทย คู่มือวาง 1 ของรายการ พบกับ แอนเนอร์ลีย์ ปูลอส จากออสเตรเลีย และ เมแกน สมิธ จากออสเตรเลีย คู่มือวาง 4 ของรายการ ปรากฏว่า ทรรศพร และ มนัญชญา พ่ายไปอย่างฉิวเฉียด 1-2 เซต 6-4, 4-6 และซูเปอร์ไทเบรก 7-10 ได้รองแชมป์ รับคะแนนสะสมอันดับเยาวชนโลก 130 คะแนน ขณะที่ แอนเนอร์ลีย์ ปูลอส และ เมแกน สมิธ ได้แชมป์พร้อมคะแนนสะสมอันดับเยาวชนโลก 210 คะแนน</span>
<div class="text_exposed_show">

ชายคู่ รอบชิงชนะเลิศ ทริสตัน สคูลเคท (ออสเตรเลีย) และ เดน สวีนี่ (ออสเตรเลีย) คู่มือวาง 2 ของรายการ ชนะ แอนดริว พอลสัน (เช็ก) และ โฮลเกอร์ วิตัส นอดสคอฟ รูเน่ (เดนมาร์ค) คู่มือวาง 1 ของรายการ 6-2, 3-6 และซูเปอร์ไทเบรก 10-7

ด้านหญิงเดี่ยว รอบรองชนะเลิศ "แน็ต" พัณณิน โควาพิทักษ์เทศ นักหวดหญิงไทย วัย 16 ปี มือวาง 14 และมือ 122 เยาวชนโลก ปราชัยให้แก่ ไป่ จาวฉวน จากจีน วัย 16 ปี มือ 192 เยาวชนโลก 1-2 เซต 3-6, 6-2 และ 3-6 ตกรอบไปอย่างน่าเสียดาย ขณะที่นักหวดจีนเข้าชิงชนะเลิศกับ คริสติน่า ลาวิคโคว่า (มือวาง 10-เช็ก) ที่ตัดเชือกชนะ แอนเนอร์ลีย์ ปูลอส (มือวาง 3-ออสเตรเลีย) 6-4, 6-0

ขณะที่ชายเดี่ยว รอบรองชนะเลิศ เดน สวีนี่ (มือวาง 4-ออสเตรเลีย) ชนะ โฮลเกอร์ วิตัส นอดสคอฟ รูเน่ (มือวาง 1-เดนมาร์ค) 6-4, 3-6 และ 6-3 เข้าไปชิงชนะเลิศกับ ชุนสุเกะ มิตซึอิ (มือวาง 2-ญี่ปุ่น) ที่ชนะ ตง เฉิน (ออสเตรเลีย) 6-4, 6-4

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>