<!-- wp:paragraph {"align":"center","style":{"typography":{"fontSize":20},"color":{"background":"#c8dee7"}}} -->
<p class="has-text-align-center has-background" style="background-color:#c8dee7;font-size:20px"><strong>"ปวีณอร-ปัฐน์ธินันต์" พลิกล้มคู่มือวาง 4 ลิ่วก่อนรองฯ ศึกไอทีเอฟ เอเชียฯ ที่อินเดีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปี รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2025 – ไฟนอลส์" ที่เมืองนิวเดลี ประเทศอินเดีย ซึ่งมีนักหวดเยาวชนไทยเข้าร่วมแข่งขัน 4 คน แบ่งเป็นชาย 2 คน หญิง 2 คน ประกอบด้วย พัชรพล หลีกุล, ปัณณพรรธน์ นิ่มนวลกุล, ปวีณอร นวลศรี และ ปัฐน์ธินันต์ เผือกคำ โดยมี "โค้ชจิม" จ่าสิบเอก สหทัศน์ ศุภกิจ และ"โค้ชโน๊ต" นายศรายุธ ทีปกากร ทำหน้าที่เป็นผู้ฝึกสอน ล่าสุดเมื่อวันที่ 22 เม.ย.68 เป็นวันแรกของการแข่งขัน ในช่วงเช้ามีพิธีเปิดอย่างเป็นทางการ ก่อนจะเริ่มแข่งประเภทเดี่ยว รอบแรก ต่อด้วยประเภทคู่ รอบแรกเช่นกัน</p>
<!-- /wp:paragraph -->

<!-- wp:paragraph -->
<p>สำหรับผลแข่งของนักเทนนิสเยาวชนไทย ปรากฎว่า ประเภทหญิงคู่ รอบแรก ปวีณอร นวลศรี กับ ปัฐน์ธินันต์ เผือกคำ แม้จะต้องเจอกับคู่มือวาง 4 ของรายการ สลาธ่า นิซาเมียว่า กับ มุสลิมาคอน เตอร์ดีมูโรโดว่า จากอุซเบกิสถาน แต่คู่นักหวดไทยก็โชว์ฟอร์มการเล่นที่เฉียบขาดพลิกชนะไป 2 เซตรวด ด้วยสกอร์ 6-1 และ 6-0 ผ่านเข้ารอบก่อนรองชนะเลิศต่อไป ส่วนหญิงเดี่ยว รอบแรก ปัฐน์ธินันต์ พลาดท่าพ่ายให้กับ เอดานี่ มูฮัมหมัด จากมาเลเซีย 0-2 เซต ด้วยสกอร์ 1-6 และ 1-6</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบแรก พัชรพล หลีกุล แพ้มือวาง 1 ของรายการ รามติน ราฟีไอโบรูเจนี่ จากอิหร่าน ไปอย่างหวุดหวิด 1-2 เซต ด้วยสกอร์ 7-5, 2-6 และ 0-6 ชายคู่ รอบแรก พัชรพล กับ ปัณณพรรธน์ นิ่มนวลกุล ต้านคู่มือวาง 2 ของรายการ อีธาน ฟรานส์ กับ โกเมง ปูรุสทามา จากอินโดนีเซียไม่ไหวแพ้ไป 0-2 เซต ด้วยสกอร์ 5-7, 4-6</p>
<!-- /wp:paragraph -->

<!-- wp:image {"id":49031,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/493225480_1106987894797525_5224437566825572083_n-1024x768.jpg" alt="" class="wp-image-49031"/></figure>
<!-- /wp:image -->