<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"พัชรินทร์" เฉือนชนะสาวลูกครึ่ง<br>ลิ่ว 4 คนชนดาวรุ่งหวดไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 มี.ค.ที่ผ่านมา ในประเภทเดี่ยว เป็นรอบก่อนรองชนะเลิศ หรือ 8 คนสุดท้าย
       ประเภทหญิงเดี่ยว "อีฟ" พัชรินทร์ ชีพชาญเดช นักหวดสาวขอนแก่น วัย 28 ปี เต็ง 1 ของรายการ และมือ 7 ของไทย เจ้าของผลงาน 2 เหรียญทอง 1 เหรียญเงินจากซีเกมส์ ครั้งที่ 31 เรียกฟอร์มเก่งออกมาสู้กับ "มะลิ" เมลิสสา เซ ลูกครึ่งไทย-เยอรมัน วัย 18 ปี เต็ง 7 และมือ 32 ของไทย จนเก็บเซตแรกได้แบบสบายมือ 6-1 ทว่า เซตสอง เมลิสสา ฮึดสู้ เอาชนะได้บ้าง ทำให้เสมอ 1-1 ต้องเล่นเซตสามและเป็น พัชรินทร์ ที่ไม่ปล่อยโอกาสให้รุ่นน้องทำแต้ม ใช้ความเก๋าเอาชนะได้ 6 เกมรวด สรุป พัชรินทร์ ชนะ เมลิสสา 2-1 เซต 6-1, 4-6 และ 6-0 ได้เข้ารอบรองชนะเลิศ ไปพบกับ "เจมม่า" กัญจน์ชญา จูงวัฒนา นักหวดดาวรุ่งวัย 15 ปี จากกรุงเทพฯ มือ 54 ของไทย ที่ชนะ "เกศ" เกศรินทร์ อุ่นศิริ จาก กทม. มือ 40 ของไทย 2-0 เซต 6-1, 6-0
       ด้านประเภทชายเดี่ยว "แซค" ฐานทัพ สุขสำราญ นักเทนนิสหนุ่มลพบุรี วัย 21 ปี เต็ง 1 ของรายการ มือ 6 ของไทย พลาดท่าพ่ายเซตแรกให้แก่ "นพ" นพดล น้อยกอ นักเทนนิสจากพิจิตร วัย 23 ปี เต็ง 8 และมือ 23 ของไทย ก่อนที่ ฐานทัพ จะเล่นได้ดีขึ้นในเซตสองและเป็นฝ่ายชนะ ทำให้เสมอกัน 1-1 เซต ทว่า ก่อนเริ่มเซตสาม นพดล ได้ขอถอนตัวออกจากการแข่งขัน เนื่องจากหายใจไม่ทัน ส่งผลให้ ฐานทัพ เป็นฝ่ายชนะไปด้วยสกอร์ 5-7, 6-3 Retd. (รีไทร์) และผ่านเข้ารอบรองชนะเลิศ ไปพบกับ พล วัฒนกูล หนุ่มปทุมธานี เต็ง 5 และมือ 15 ของไทย ที่ชนะ คงทรัพย์ คงคา หนุ่มกรุงเทพฯ เต็ง 4 และมือ 11 ของไทย 2-0 เซต 7-6 ไทเบรก 7-4, 6-1
       ในส่วนผลการแข่งขันคู่อื่น ๆ หญิงเดี่ยว รอบก่อนรองชนะเลิศ ชมภู่ทิพย์ จันดาเขต (มือวาง 2-นนทบุรี) ชนะ มาหยา บุญญาอรุณเนตร (มือวาง 8-กทม.) 6-3, 6-2 วรรษชล สวัสดี (มือวาง 4-พิษณุโลก) ชนะ ปพิชญา อิสโร (สงขลา) 6-2, 6-3
       ชายเดี่ยว รอบก่อนรองชนะเลิศ ณัฐสิทธิ์ กุลสุวรรณ์ (มือวาง 6-กาญจนบุรี) ชนะ จิรัฏฐ์ นวสิริสมบูรณ์ (มือวาง 2-กทม.) 6-3 Retd. (ปวดท้อง) ไมเคิล มัธยมจันทร์ (มือวาง 7-กทม.) ชนะ ธนเพชร ฉันทะ (มือวาง 3-ประจวบคีรีขันธ์) 6-4 Retd.(เจ็บเท้าขวา) 
       คู่ผสม รอบรองชนะเลิศ อนพัช ทิมางกูร (กทม.)-พัชรินทร์ ชีพชาญเดช (ขอนแก่น) ชนะ ภาวินี ร่วมรักษ์ (กทม.)-ธนกร ศรีรัตน์ (กทม.) 4-6, 6-3 และซูเปอร์ไทเบรก 10-6 /มาหยา บุญญาอรุณเนตร (กทม.)-เตชสิทธิ์ แก้วปาน (นนทบุรี) ชนะ อภิวิชญ์ โรจน์พิบูลย์พันธ์ (กทม.)-วันใส กสิกรรมไพบูลย์ (ยะลา) 6-2, 6-2
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1NA==.html</code></pre>
<!-- /wp:code -->

<!-- wp:image {"id":36572,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/362EC34A-327F-43F9-AE15-DCDA8FC684B9-1024x683.jpeg" alt="" class="wp-image-36572"/></figure>
<!-- /wp:image -->