<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> “คิดถึงภราดร”     </strong></p>
<!-- /wp:paragraph -->

<!-- wp:paragraph -->
<p>คอลัมน์ : คุยนอกคอร์ต<br>“คิดถึงภราดร”    </p>
<!-- /wp:paragraph -->

<!-- wp:paragraph -->
<p>   “ความปลื้มปิติในชีวิตของ ภราดร ศรีชาพันธุ์ คือการมีโอกาสเข้าเฝ้าทูลละอองธุลีพระบาท พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถึง 2 ครั้ง ทำให้เขามีแรงใจ และพัฒนาผลงานจนสามารถก้าวสู่มืออันดับ 9 ของโลก”                                 ******************************     </p>
<!-- /wp:paragraph -->

<!-- wp:paragraph -->
<p>ย้อนเวลากลับไปช่วงที่ "บอล" ภราดร ศรีชาพันธุ์ เจ้าของฉายา "ซูเปอร์บอล" นักหวดหนุ่มเมืองหมอแคน จ.ขอนแก่น ได้สร้างปรากฏการณ์ "ภราดรฟีเวอร์" เมื่อประมาณ 15-18 ปีที่ผ่านมา ภาพที่ได้เห็นตอนนั้นคือเด็กและเยาวชนหันมาสนใจกีฬาเทนนิสกันอย่างหนาตา ชนิดที่แย่งกันสมัครเรียนและสมัครแข่ง ขณะที่ผู้ใหญ่อีกจำนวนไม่น้อยก็เปิดใจให้กับกีฬาชนิดนี้กันมากขึ้น     </p>
<!-- /wp:paragraph -->

<!-- wp:paragraph -->
<p>วันไหนที่ภราดรลงแข่ง แฟนกีฬาเทนนิสไม่เฉพาะแค่คนไทย แต่ยังมีชาวเอเชียอีกจำนวนมาก ที่ใจจดจ่อรอดูภราดรลงแข่ง ขณะที่สื่อมวลชนเองก็ให้ความสนใจอย่างต่อเนื่อง ภราดรเดินทางกลับเมืองไทยเมื่อไหร่ จะดึกแค่ไหนก็ไปรอสัมภาษณ์ที่สนามบิน โดยขณะนั้นมี "ยอดคุณพ่อ" คุณพ่อชนะชัย ศรีชาพันธุ์ ในฐานะโค้ชส่วนตัว ที่มีส่วนในความสำเร็จของภราดรอย่างมาก ร่วมเดินทางกลับมาด้วย      </p>
<!-- /wp:paragraph -->

<!-- wp:paragraph -->
<p>เพราะ "ภราดรคือความภาคภูมิใจของคนไทย" เป็นขวัญใจของพี่น้องชาวไทย ไม่ได้สร้างชื่อเสียงแค่ผลงาน แต่ยังนำเอกลักษณ์ไทยไปเผยแพร่ "ภราดรยกมือไหว้ผู้ชมรอบสนามทั้ง 4 ทิศ" จนบางครั้งก็มีชาวต่างชาติไหว้กลับ เป็นความน่ารักไปอีกแบบ และเป็นที่จดจำ     </p>
<!-- /wp:paragraph -->

<!-- wp:paragraph -->
<p> ภราดรเริ่มเล่นเทนนิสในระดับอาชีพ ปี 2540 และในรายการเอทีพี ปี 2541 มีผลงานสะท้านโลกเป็นที่ประจักษ์มากมาย ทั้งได้แชมป์ และเอาชนะนักหวดชื่อดังในยุคนั้น อังเดร อากัสซี, เลย์ตัน ฮิววิตต์, แอนดี ร็อดดิค และ ราฟาเอล นาดาล นอกจากนี้ภราดรยังทะลุเข้าถึงรอบ 16 คนสุดท้ายแกรนด์สแลม 3 รายการ และขยับขึ้นเป็นมืออันดับ 9 ของโลก ในปี 2546 ภราดรได้รางวัลพัฒนาการยอดเยี่ยม ของ เอทีพี ปี 2545 และได้รางวัลผู้มีน้ำใจนักกีฬายอดเยี่ยม ของ เอทีพี ปี 2545-2546 ก่อนที่ภราดรจะประกาศแขวนแร็กเก็ตอย่างเป็นทางการ ในปี 2553     </p>
<!-- /wp:paragraph -->

<!-- wp:paragraph -->
<p>สำหรับผลงานของ ภราดร นั้น ได้แชมป์อาชีพในรายการของเอทีพี ทัวร์ รายการแรกที่ลองไอร์แลนด์ ประเทศสหรัฐอเมริกา เดือนสิงหาคม ค.ศ.2002 จากนั้นเดือนตุลาคมปีเดียวกัน ได้แชมป์เอทีพี ทัวร์ รายการที่สอง ที่กรุงสตอกโฮล์ม ประเทศสวีเดน ต่อมาปี 2003 ประเดิมศักราชใหม่ด้วยการคว้าแชมป์เอทีพี ทัวร์ ที่เมืองเชนไน ประเทศอินเดีย ก่อนที่เดือนสิงหาคมจะป้องกันแชมป์ที่ลอง ไอร์แลนด์ เอาไว้ได้ ขณะที่ต้นปี 2004 ได้แชมป์ที่น็อตติงแฮม ประเทศอังกฤษ ส่วนผลงานในรายการแกรนด์สแลม เข้าถึงรอบ 4 หรือรอบ 16 คนสุดท้าย ทั้งใน วิมเบิลดัน 2003, ยูเอส โอเพ่น 2003 และออสเตรเลียน โอเพ่น 2004   </p>
<!-- /wp:paragraph -->

<!-- wp:paragraph -->
<p>  ความปลื้มปิติในชีวิตของ ภราดร ศรีชาพันธุ์ คือการมีโอกาสได้ฟังรับสั่งของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร "กษัตริย์นักกีฬา" โดยเลขาธิการในพระองค์เป็นผู้แทนโทรศัพท์มาในระหว่างการแข่งขันว่า ในหลวงรัชกาลที่ 9 ทรงพระราชทานพระกระแสรับสั่งมาให้กำลังใจ และทรงพระราชทานพระวโรกาสให้เข้าเฝ้าทูลละอองธุลีพระบาท ถึง 2 ครั้ง ทำให้ภราดรมีแรงใจ และพัฒนาผลงานจนสามารถก้าวสู่มืออันดับ 9 ของโลก  </p>
<!-- /wp:paragraph -->

<!-- wp:paragraph -->
<p>  นักเทนนิสขวัญใจชาวไทย เล่าว่า ในวิมเบิลดัน 2003 รอบสอง ซึ่งพบกับนักเทนนิสจากฝรั่งเศส ตนพ่ายไปก่อน 2 เซต แล้วฝนตกลงมา ทำให้เกมชะงัก จากนั้นผู้จัดการแข่งขันได้ประกาศว่าขอให้ ภราดร ศรีชาพันธุ์ ไปติดต่อที่ออฟฟิศทัวร์นาเมนต์ และส่งเจ้าหน้าที่เดินมาตามให้ไปรับโทรศัพท์ พร้อมแจ้งให้ทราบเป็นภาษาอังกฤษว่า "The King Call You" ทันทีที่ได้ยินก็ตกใจมาก และรีบวิ่งไปรับโทรศัพท์ให้เร็วที่สุด    </p>
<!-- /wp:paragraph -->

<!-- wp:paragraph -->
<p> "เมื่อยกหูโทรศัพท์แล้วรับสาย เป็นเสียงของราชเลขาธิการที่โทรจากสำนักราชเลขาธิการพระบรมมหาราชวัง เรียกชื่อภราดรและบอกว่า ผมเป็นเลขาธิการในพระบาทสมเด็จพระเจ้าอยู่หัว ในหลวงรัชกาลที่ 9 พระองค์ทอดพระเนตรอยู่ พระองค์ทรงให้โทรศัพท์มาให้กำลังใจ ทรงฝากพระราชกระแสรับสั่งว่า ให้สู้นะ ตั้งใจนะ ผมตอบไปอย่างตื่นเต้น ขอบคุณครับ และจะทำตามที่มีพระกระแสรับสั่ง จะทำให้ดีที่สุด"     </p>
<!-- /wp:paragraph -->

<!-- wp:paragraph -->
<p>หลังจากนั้น ภราดร ซึ่งเหมือนมีพลังและกำลังใจอันเต็มเปี่ยม รวบรวมพละกำลังที่มีจนสามารถเอาชนะได้ 3 เซตรวด ทำให้พลิกสถานการณ์จากที่เป็นรองโดนนำ 2 เซต กลายเป็นผู้ชนะไปในที่สุด ด้วยสกอร์ 3-2 เซต 4-6, 1-6, 7-6 (7-4), 7-5 และ 7-5 โดยภราดรทำผลงานได้ดีที่สุดในรายการวิมเบิลดันปีนั้น เข้าถึงรอบ 16 คนสุดท้าย ก่อนแพ้ แอนดี ร็อดดิก ชาวอเมริกัน 1-3 เซต 4-6, 6-3, 3-6 และ 2-6     </p>
<!-- /wp:paragraph -->

<!-- wp:paragraph -->
<p>ภราดร เล่าว่า ได้รับพระราชทานพระบรมราชวโรกาสให้เข้าเฝ้าฯ ถึง 2 ครั้ง ครั้งแรกเข้าเฝ้าฯ ณ พระตำหนักจิตรลดารโหฐาน เป็นช่วงเวลาหลังจากที่ได้แชมป์รายการทีดี วอเตอร์เฮาส์ ที่ลองไอส์แลนด์ และรายการสตอกโฮล์ม โอเพ่น ในปี 2545 ตนได้ทูลเกล้าฯ ถวายถ้วยรางวัลทีดี วอเตอร์เฮาส์ ซึ่งเป็นถ้วยในระดับเอทีพี ทัวร์ ใบแรกในอาชีพ พระองค์มีพระราชดำรัสว่า "เก่งมาก มีความสามารถด้านกีฬา เราจะเก็บถ้วยใบนี้ไว้ให้แขกบ้านแขกเมืองได้ดู" นอกจากนี้พระองค์ยังได้ตรัสว่า พ่อแม่ (นายชนะชัย-นางอุบล ศรีชาพันธุ์) เลี้ยงลูกได้เก่งมาก และยังพระราชทานข้อคิด 2 เรื่อง คือ "รู้กีฬา ต้องรู้ให้จริง" อีกเรื่องเป็นสิ่งที่สำคัญที่สุดคือ "น้ำใจนักกีฬา" พระองค์ทรงพระราชทานเหรียญพระมหาชนกให้ด้วย อันเป็นสัญลักษณ์ตัวแทนของความเพียรและความสำเร็จ    </p>
<!-- /wp:paragraph -->

<!-- wp:paragraph -->
<p> ในการเข้าเฝ้าฯ ครั้งนั้น นายสุวัจน์ ลิปตพัลลภ อดีตรองนายกรัฐมนตรี อดีตนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และปัจจุบันดำรงตำแหน่ง นายกกิตติมศักดิ์สมาคมกีฬาลอนเทนนิสแห่งประเทศไทยฯ เป็นผู้ประสานไปยังสำนักพระราชวัง นำภราดรและคณะเข้าไปกราบเบื้องพระยุคลบาท  </p>
<!-- /wp:paragraph -->

<!-- wp:paragraph -->
<p>   พระราชกระแสที่ภราดรรู้สึกตื้นตันใจมากที่สุดคือ ตอนที่พระองค์มีพระราชกระแสรับสั่งกับ นายสุวัจน์ ในขณะนั้นว่า "สุวัจน์ ดูแลภราดรให้ดี ภราดร เป็นสมบัติของชาติ" ซึ่งภราดรยังจำช่วงเวลานั้นได้ดีจนทุกวันนี้     </p>
<!-- /wp:paragraph -->

<!-- wp:paragraph -->
<p>และครั้งที่สองเข้าเฝ้าฯ ณ วังไกลกังวล อ.หัวหิน จ.ประจวบคีรีขันธ์ หลังจากที่ ภราดร สามารถป้องกันแชมป์ที่ลองไอส์แลนด์ได้อีกสมัย พร้อมทั้งก้าวขึ้นไปเป็นมืออันดับ 9 ของโลก ครั้งนี้ภราดรได้มีโอกาสทูลเกล้าฯ ถวายถ้วยรางวัลเช่นเคย พระองค์มีพระราชประสงค์ให้ภราดรเก็บไว้เอง ภราดรและครอบครัว จึงนำไปเก็บไว้ที่บ้านเกิด จ.ขอนแก่น นับเป็นพระมหากรุณาธิคุณอย่างล้นพ้น และสร้างความปลาบปลื้มใจให้ภราดรและครอบครัวเป็นอย่างมากที่ได้รับพระราชทานพระบรมราชวโรกาสให้เข้าเฝ้าฯ รวมถึงการที่พระองค์สนพระราชหฤทัยการแข่งขันเทนนิสของภราดรด้วย   </p>
<!-- /wp:paragraph -->

<!-- wp:paragraph -->
<p>  กว่าจะประสบความสำเร็จ ภราดร ย้อนอดีตให้ฟังอีกว่า "สมัยที่เล่นเทนนิส ซ้อมหนักมาก ซ้อมทั้งวัน คือหลังจากเรียนจบชั้น ปวช. ผมก็พักเรื่องเรียนแล้วมาซ้อมเทนนิสเป็นหลักเลย ซ้อมเทนนิสนี่ต้องกลางแดด ต้องวิ่ง ต้องใช้แรงเยอะๆ ใช้พลัง ผมตั้งใจว่าจะเทิร์นโปรก่อนแล้วค่อยกลับไปเรียนมหาวิทยาลัย แต่โชคดีบวกกับความตั้งใจ รวมถึงแรงผลักดันต่างๆ และเป้าหมายที่ตั้งไว้ ทำให้ก้าวไปไกลกว่าเป้าหมาย ตอนที่เล่น ผลงานหรืออันดับโลกบางปีก็ดีขึ้น บางปีคงที่ บางปีก็ตก เป็นวัฏจักรของการสะสมคะแนน ตอนนั้นมีช่วง 5 ปี ที่พีคมาก จากมืออันดับ 125 ของโลก สามารถไต่ขึ้นไปถึงอันดับ 16 ของโลก แล้วก็พยายามจนสามารถทำได้สูงสุดที่อันดับ 9 ของโลก" ภราดร กล่าว     </p>
<!-- /wp:paragraph -->

<!-- wp:paragraph -->
<p>ผลงานมากมายที่ภราดรสร้างไว้ ทำให้กองเชียร์ชาวไทยหัวใจพองโตมาจนถึงทุกวันนี้ ทั้งการเล่นอาชีพและในนามทีมชาติไทย โดยเฉพาะเหรียญทอง ประเภทชายคู่ (ภราดรคู่กับพี่ชาย "บิ๊ก" นราธร ศรีชาพันธุ์) กีฬาเอเชียนเกมส์ ครั้งที่ 13 ที่ประเทศไทย ปี 2541 และเหรียญทอง ประเภทชายเดี่ยว กีฬาเอเชียนเกมส์ ครั้งที่ 14 ที่เมืองปูซาน ประเทศเกาหลีใต้ รวมถึง เหรียญทอง ประเภทชายเดี่ยว ซีเกมส์ ครั้งที่ 19 ที่อินโดนีเซีย, 3 เหรียญทอง ซีเกมส์ ครั้งที่ 20 ที่บรูไน และพาทีมชาติไทยได้แชมป์ เดวิส คัพ โซนเอเชีย/โอเชียเนีย และในปี 2547 ภราดรยังได้เป็นตัวแทนของประเทศไทยในการถือธงชาติในกีฬาโอลิมปิก ที่กรุงเอเธนส์ ประเทศกรีซ ด้วย  </p>
<!-- /wp:paragraph -->

<!-- wp:paragraph -->
<p> ปัจจุบัน ภราดร ผันตัวเองมาทำธุรกิจส่วนตัว รวมถึงเป็นผู้ฝึกสอน เปิดอะคาเดมี่ นานาชาติ "ทรู อารีนา-ภราดร อินเตอร์เนชั่นแนล เทนนิส อะคาเดมี" อยู่ที่ ทรู อารีน่า หัวหิน จ.ประจวบคีรีขันธ์ รวมทั้งรับบทเป็นผู้อำนวยการจัดการแข่งขันเทนนิสหลายรายการ และมีครอบครัวที่น่ารัก มีลูกสาวชื่อ "น้องเฌอลีน" ล่าสุดก็มีข่าวดีเมื่อเร็วๆ นี้ว่า เฌอลีนจะได้เป็นพี่สาวแล้ว     </p>
<!-- /wp:paragraph -->

<!-- wp:paragraph -->
<p>"ผมเลือกที่จะเป็นโค้ชให้นักเทนนิสที่มีความตั้งใจและมุ่งมั่นกับการฝึกซ้อม สิ่งสำคัญเขาต้องอยากที่จะก้าวไปสู่ความสำเร็จในการเป็นนักเทนนิสอาชีพจริงๆ สำหรับเทนนิสเป็นกีฬาที่ต้องใช้เวลา จะมีไม่กี่คนที่อาจจะก้าวขึ้นมาด้วยพรสวรรค์ แต่พรสวรรค์ก็ไม่สามารถพาไปสู่ความสำเร็จได้หากไม่มีพรแสวง อย่างผมเอง ผ่านความล้มเหลว ความผิดหวังมาแล้ว ผมกับคุณพ่อต้องไปเรียนรู้ หาประสบการณ์ และลองผิดลองถูกกันมานานกว่าจะประสบความสำเร็จ" ภราดร กล่าว  </p>
<!-- /wp:paragraph -->

<!-- wp:paragraph -->
<p>   หลังรับบทโค้ชอยู่หลายปี ภราดรก็มีผลงานจากความสำเร็จของลูกศิษย์ เมื่อ "สอง" ยุทธนา เจริญผล นักหวดวัย 20 ปี จากอ่างทอง สามารถคว้าแชมป์เทนนิสอาชีพ "หัวหิน โอเพ่น 2020" รายการสะสมคะแนนสู่รอบมาสเตอร์ส (รายการที่ 2) ช่วงปลายปี     </p>
<!-- /wp:paragraph -->

<!-- wp:paragraph -->
<p>มุมมองของภราดรกับนักเทนนิสไทยในปัจจุบัน หากต้องการประสบความสำเร็จ ภราดรแนะนำว่า ต้องมีวินัย มีความมุ่งมั่นมากกว่านี้ มีเป้าหมายที่ชัดเจน และที่สำคัญ ต้องรู้ตัวเองด้วยว่าต้องการเป็นนักเทนนิสอาชีพจริงๆ หรือไม่ และหากต้องการ ก็ต้องปฏิบัติตนเป็นนักเทนนิสอาชีพจริงๆ   </p>
<!-- /wp:paragraph -->

<!-- wp:paragraph -->
<p>  นั่นคือเรื่องราวของตำนานเทนนิสเมืองไทย "ซูเปอร์บอล" ภราดร ศรีชาพันธุ์ ผู้เป็นต้นแบบของเด็กและเยาวชนทั้งหลายที่ต้องการแสวงหาความสำเร็จ และสร้างผลงานบนเวทีกีฬาลูกสักหลาด แม้ต้องใช้เวลาในการสร้าง "ภราดร 2" นานสักหน่อย แต่ถ้าทำสำเร็จก็ถือว่าคุ้มค่า และเชื่อว่า "ภราดร 1" จะดีใจไม่น้อยที่เขาได้มีส่วนร่วมในการสร้าง ในฐานะต้นแบบที่สมบูรณ์และสง่างามที่สุด  </p>
<!-- /wp:paragraph -->

<!-- wp:paragraph -->
<p>ขอบคุณข้อมูลจาก ภราดร ศรีชาพันธุ์  /ทีมข่าวกีฬา นสพ.คมชัดลึก / wikipedia /<br>สำนักข่าวไทย </p>
<!-- /wp:paragraph -->

<!-- wp:paragraph -->
<p>ขอบคุณภาพจาก สนุกดอทคอม <a rel="noreferrer noopener" href="https://l.facebook.com/l.php?u=https%3A%2F%2Fwww.sanook.com%2Fsport%2F900311%2Fgallery%2F841667%2F%3Ffbclid%3DIwAR02XbnRc0Eqqq0gKwogNTaS8j9MJih3kr6l3Zw6GKsOcqaV_lK4jA_d1xo&amp;h=AT2GAcethjRLWc4S9uB8LlTPcQsq4Ve-XN_geNVeRGJzuiEqUXfTbMNd6tjDbNxbvBDVc5ceAhI3v61NW7yMNrDrYBZc5-QCm1Y4bVma4RKRLVHF-3w_8lPCedMJCw3nMpftOB9tyZ-xPxBM0_ex&amp;__tn__=-UK-R&amp;c[0]=AT3Lv7dck3mBap-K78aJ8AtL7eYBGAyiOE5MqXI37kMkjwcKwNhk9K-9OuXyjZZKSwibcG9MCJKF6kYl9gaxhY4XoCYmeaOoOsOLtL3BPx8wYIVywQnnWaxIcpj2DctnxTc-xvZoOlCiuQRPxlMfl2lL2VQ_dLYbmFgqnVsC284lHAU" target="_blank">https://www.sanook.com/sport/900311/gallery/841667/</a><a href="https://www.facebook.com/hashtag/%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#เทนนิส</a><a href="https://www.facebook.com/hashtag/%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#กีฬาเทนนิส</a><a href="https://www.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#สมาคมกีฬาลอนเทนนิส</a><a href="https://www.facebook.com/hashtag/tennis?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#Tennis</a><a href="https://www.facebook.com/hashtag/%E0%B8%A5%E0%B8%B9%E0%B8%81%E0%B8%AA%E0%B8%B1%E0%B8%81%E0%B8%AB%E0%B8%A5%E0%B8%B2%E0%B8%94?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ลูกสักหลาด</a><a href="https://www.facebook.com/hashtag/%E0%B8%95%E0%B8%B3%E0%B8%99%E0%B8%B2%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ตำนานเทนนิส</a><a href="https://www.facebook.com/hashtag/%E0%B8%A0%E0%B8%A3%E0%B8%B2%E0%B8%94%E0%B8%A3%E0%B8%A8%E0%B8%A3%E0%B8%B5%E0%B8%8A%E0%B8%B2%E0%B8%9E%E0%B8%B1%E0%B8%99%E0%B8%98%E0%B8%B8%E0%B9%8C?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ภราดรศรีชาพันธุ์</a><a href="https://www.facebook.com/hashtag/%E0%B8%A8%E0%B8%A3%E0%B8%B5%E0%B8%8A%E0%B8%B2%E0%B8%9E%E0%B8%B1%E0%B8%99%E0%B8%98%E0%B8%B8%E0%B9%8C?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ศรีชาพันธุ์</a><a href="https://www.facebook.com/hashtag/paradornsrichaphan?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ParadornSrichaphan</a><a href="https://www.facebook.com/hashtag/%E0%B8%8B%E0%B8%B9%E0%B9%80%E0%B8%9B%E0%B8%AD%E0%B8%A3%E0%B9%8C%E0%B8%9A%E0%B8%AD%E0%B8%A5?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ซูเปอร์บอล</a><a href="https://www.facebook.com/hashtag/%E0%B8%AE%E0%B8%B5%E0%B9%82%E0%B8%A3%E0%B9%88?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ฮีโร่</a><a href="https://www.facebook.com/hashtag/%E0%B8%82%E0%B8%A7%E0%B8%B1%E0%B8%8D%E0%B9%83%E0%B8%88%E0%B8%8A%E0%B8%B2%E0%B8%A7%E0%B9%84%E0%B8%97%E0%B8%A2?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#ขวัญใจชาวไทย</a><a href="https://www.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2?__eep__=6&amp;__cft__[0]=AZXZMlTMWcNG1dtlxbbVU3kCe5FdmBaxlXzK3f8gfiCD4DFfTNG6rfv_btHqxBbjIaXuXbYb3pPUlTuXZAzzNq_DAqsQrobmq0DbwggdTiOSCM5KWXnzupq9kRoozzcJr_8OVEzoyqb3Z-llqN07VAEu&amp;__tn__=*NK-R">#สมาคมกีฬาลอนเทนนิสแห่งประเทศไทย</a></p>
<!-- /wp:paragraph -->

<!-- wp:image {"id":26333} -->
<figure class="wp-block-image"><img src="https://www.bucket.cloudaccess9.com/ltatorg/2021/01/140628895_3860141774008762_7053743771629152338_n.jpg" alt="" class="wp-image-26333"/></figure>
<!-- /wp:image -->