<!-- wp:paragraph {"align":"center","textColor":"vce-bg","style":{"color":{"background":"#7600a3"}}} -->
<p class="has-text-align-center has-vce-bg-color has-text-color has-background" style="background-color:#7600a3"><strong>ทีมหวดไทย รุ่น 12 ปี เข้ารอบศึกอาเซียน<br>ตัดเชือก “เวียดนาม” ทั้งทีมชายและหญิง</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ หรือ อาเซียน ประเภททีมชายและทีมหญิง รุ่นอายุไม่เกิน 12 ปี รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ที่ประเทศสิงคโปร์ เพื่อคัดทีมเข้าสู่การแข่งขันรอบชิงชนะเลิศแห่งเอเชีย เมื่อวันที่ 19 มิ.ย. 2567 เป็นการแข่งขันแมทช์สุดท้ายของรอบพบกันหมดในกลุ่ม
 ประเภททีมหญิง กลุ่ม เอ ทีมนักหวดเยาวชนไทย ทีมวางอันดับ 1 ของรายการ ที่มีผลงานชนะ 2 แมทช์รวด (ชนะสิงคโปร์ 3-0 คู่ และชนะบรูไน 3-0 คู่) ลงสนามแข่งขันแมทช์สุดท้ายของรอบพบกันหมดในกลุ่ม พบกับ อินโดนีเซีย
   คู่แรก เดี่ยวมือสอง "น้องโซเฟีย" อาภรนันท์ โซเฟีย แสงสุชาติ ลูกครึ่งไทย-อเมริกัน ดวลแร็กเกตชนะ บริกิตต้า ซูคิปโต คารินา ได้ 2 เซตรวด 6-2, 7-5 ต่อมาเดี่ยวมือหนึ่ง "น้องพลอย" พลอยเพชร ด้วงเขียว ก็ทำผลงานได้ดี หวดเอาชนะ ซาห์รา วิโบโว กีรานา ได้ภายใน 2 เซตเช่นกัน ด้วยสกอร์ 6-2, 6-0
  ส่วนประเภทหญิงคู่ "น้องโซเฟีย" จับคู่กับ "น้องจ๊ะจ๋า" อัญวีณ์ ไพศาลภาณุวงศ์ ลงสนามแข่งขันกับ ปริ๊นซี คัวร์รา และ ซาห์รา วิโบโว กีรานา คู่ของอินโดนีเซีย ผลปรากฏว่า คู่ของไทยพ่ายไป 0-2 เซต 2-6, 5-7
  "โค้ชโอ" นายสุขุม กิจวิจารณ์ ผู้ฝึกสอนเทนนิสเยาวชนหญิงทีมชาติไทย กล่าวว่า จากการเอาชนะทีมอินโดนีเซียมาได้ ส่งผลให้ ทีมไทยมีผลงานชนะ 3 แมทช์รวด เป็นอันดับ 1 ของกลุ่ม เอ และผ่านเข้ารอบรองชนะเลิศ ซึ่งจะพบกับ ทีมเวียดนาม มั่นใจว่านักกีฬาของไทยทุกคนจะทำหน้าที่ของตัวเองได้อย่างดี และเชื่อว่าจะผ่านเวียดนามไปได้
  ทางด้านประเภททีมชาย กลุ่ม เอ ทีมเทนนิสเยาวชนชายทีมชาติไทย รุ่นอายุไม่เกิน 12 ปี ทีมวางอันดับ 1 ของรายการ ที่ตุนชัยชนะไว้แล้ว 1 แมทช์ (ชนะทีมบรูไน 3-0 คู่) เดินหน้าทำผลงานได้อย่างยอดเยี่ยม เอาชนะทีมลาว ได้ 3 คู่รวด ในรอบพบกันหมด ซึ่งเป็นแมทช์สุดท้ายของรอบนี้
  ผลการแข่งขันคู่แรก เดี่ยวมือสอง "น้องฌาน" ฌาน เลาอมรพาณิชย์ ชนะ เอกลัท พรหมบุตร 2-0 เซต 6-0, 6-0 ส่วนเดี่ยวมือหนึ่ง "น้องอันปัน" ปัณณพรรธน์ นิ่มนวลกุล หวดชนะ ตั้งตะคุณ สีประเสริฐ 2-0 เซต 6-0, 6-1 ขณะที่ประเภทชายคู่ ฌาน และ "น้องฟาโร" ธรรมลักษณ์ โกวิทวัฒนชัย ชนะ เอกลัท พรหมบุตร และ อิศลา วัฒนาวิจิตร 2-0 เซต 6-0, 6-0
  “โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสเยาวชนชายทีมชาติไทย กล่าวว่า จากผลงานดังกล่าว ทำให้ทีมชายไทยเป็นอันดับ 1 ของกลุ่ม เอ และผ่านเข้ารอบรองชนะเลิศ ไปพบกับทีมเวียดนาม ตอนนี้ทุกคนมีความพร้อมสำหรับแมทช์ตัดเชือก ซึ่งจะสู้อย่างเต็มที่และทำให้ดีที่สุด</code></pre>
<!-- /wp:code -->

<!-- wp:image {"id":43775,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4553-1024x768.jpeg" alt="" class="wp-image-43775"/></figure>
<!-- /wp:image -->