<div id="js_1jv" class="_5pbx userContent _3576" data-testid="post_message" data-ft="{&quot;tn&quot;:&quot;K&quot;}">
<div id="id_5cce8f8c102595118378624" class="text_exposed_root text_exposed">
<p style="text-align: center;"><strong><span style="font-size: 14pt;">เทนนิสเยาวชนประเทศไทยได้คู่แย่งแชมป์</span></strong></p>
การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 ประจำปี 2562 ชิงถ้วยพระราชทานสมเด็จพระเจ้าอยู่หัว ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 เม.ย. เป็นวันที่แปด และเป็นรอบรองชนะเลิศ คู่ที่น่าสนใจ ชายเดี่ยว อายุไม่เกิน 14 ปี ศุภวัฒน์ แซ่อุ้ย นักเทนนิสดาวรุ่งจากภูเก็ต มือวาง 1 ของรายการ พบกับ ธนภัทร บุศราวงศ์ มือวาง 3 ของรายการ จากกรุงเทพฯ และเป็น ศุภวัฒน์ ที่เสิร์ฟได้ดี ตีได้เหนียวแน่นกว่า เป็นฝ่ายเอาชนะไป 2 <span class="text_exposed_show">เซตรวด 6-2, 6-0 ผ่านเข้าไปชิงชนะเลิศกับ ปูนทอง โกมลพิสุทธิ์ มือวาง 8 จากกรุงเทพฯ ที่ตัดเชือกชนะ จ้าว แวนสเคาวิค มือวาง 7 จากนนทบุรี ด้วยสกอร์ 6-3, 3-1 Ret. โดยจ้าวขอยอมแพ้ เนื่องจากเจ็บกล้ามเนื้อแขน</span>
<div class="text_exposed_show">

ด้าน หญิงเดี่ยว รุ่น 14 ปี ลัลน์ลลิต บุษดี นักหวดดาวรุ่ง มือวาง 6 จากปทุมธานี ลงตัดเชือกกับ ศุภนิด นพฤทธิ์ มือวาง 7 จากพังงา ซึ่งคู่นี้ดวลกันได้อย่างสูสี หวดนานถึง 2 ชั่วโมง 39 นาที ก่อนที่ ลัลน์ลลิต จะเป็นฝ่ายเฉือนเอาชนะไปอย่างสุดมัน 2-1 เซต ด้วยสกอร์ 6-4, 4-6 และ 6-4 ผ่านเข้าไปชิงชนะเลิศกับ วิจิตราภรณ์ วิมุกตานนท์ จากพิษณุโลก ที่โชว์ฟอร์มการเล่นยอดเยี่ยม ด้วยการล้มมือวางของรายการอย่าง กมรวรรณ ก้อนศิลา "เต็ง 2" จากนนทบุรี ได้ 2-0 เซต ด้วยสกอร์ 6-1, 6-4

ส่วนชายเดี่ยว รุ่น 10 ปี กานต์ธัช สุรฤทธิ์โยธิน มือวาง 1 ของรายการ จากชลบุรี ผ่านเข้ารอบชิงชนะเลิศได้ตามคาด หลังตัดเชือกชนะ เบญจามินธ์ เซี่ยงเห็น มือวาง 7 จากภูเก็ต ได้ 2-0 เซต 4-2, 4-1 โดย กานต์ธัช จะชิงฯ กับ ริว โกฏิกุล มือวาง 4 จากกรุงเทพฯ ที่ตัดเชือกชนะ แพทริค แค็นดอลล์ ไฮเอิลบรอน จาก นครราชสีมา ลูกครึ่งไทย-สหรัฐฯ มือวาง 2 ไป 2-1 เซต 2-4, 4-2 และ 10-3

ขณะที่หญิงเดี่ยว รุ่น 10 ปี ณัฐรดา สกุลวงศ์ธนา มือวาง 1 จากกรุงเทพฯ คว้าชัยสำเร็จเช่นกัน หลังเอาชนะ ณพัฐธิกา ราศรี จากอุบลราชธานี 2-0 เซต 4-2, 4-2 เข้าไปชิงฯ กับ จิตตานันท์ วิมุกตานนท์ มือวาง 6 จากพิษณุโลก ที่ตัดเชือกชนะ โชติรินทร์ แก้วก่า มือวาง 7 จากชลบุรี 2-1 เซต 4-1, 2-4 และ 10-4

ในส่วนผลการแข่งขันคู่ที่เหลือ หลังจบการแข่งขันแล้ว ดูรายละเอียดได้ที่ <a href="https://www.tour.ltat.org/tournaments-accfact-NjMz.html?fbclid=IwAR3eJxBxXaLBtcySGFQLVK2jzLxdEDvVLm4vDvs4g-F0tAd48JA16ZxqPII" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async" data-lynx-uri="https://l.facebook.com/l.php?u=https%3A%2F%2Fwww.tour.ltat.org%2Ftournaments-accfact-NjMz.html%3Ffbclid%3DIwAR3eJxBxXaLBtcySGFQLVK2jzLxdEDvVLm4vDvs4g-F0tAd48JA16ZxqPII&amp;h=AT20y71o1yM8u5wsGW97sij_zFwDC2sgliR8wzgbhCqngnlRgJFz7Au-Wr7n099YrEOdmCH3LsfJdey-b3OYuvXcTRCnqmzY9LYnLIOSLgcFXw7sNJ_0hMDf97J4KguK8cZRnnn7MztE3H8cDECVS07F8naW86WMjvzjIQU_c3plsruM7ml-vJXVjOUQgjZ2L_EDio8bYP3ghYHsDoBW80_RZFqPnH8R8__fED6npXXLx6q7RgX6A7kiWnnrS1KeXTHcJNACjTm1P010ZUd7HF4fRyxsAxOSSJAIcKW0StMuPzWZh2Zpf8yKoHuHPKa3mVXkyx01XxA56iQNNCa8zYV4T6SiSXV7Hg3Do1yyVJTwi2ps6aSwf-gmLkx3xgBhNX75061W5-sb8_tgTp8FZWPAExNzzyc_5vKQcgBX-PKuvExWIDvqdc3a8f9QpwW19zq3siM0Ou7fxR1vM5yOusRs-QozjPZttvOYU1crOPqs6QX1_RbBWdr-RY5i7ifMAo62c5L8AQx2l1hL8yYUu0DTpTo5IyUcR85twkTV9WDgC_JxFw1W2TlWgLIVK6RxAsbSLw-74a_WiqjOW35dBbdMBSpqQ2LXLdIqvC2hHZd0dRuUFougcl5EP_UNMmd4gJeg4Q">https://www.tour.ltat.org/tournaments-accfact-NjMz.html</a>

</div>
</div>
</div>
<div class="_3x-2" data-ft="{&quot;tn&quot;:&quot;H&quot;}">
<div data-ft="{&quot;tn&quot;:&quot;H&quot;}">
<div class="mtm">
<div class="_2a2q _65sr"></div>
</div>
</div>
</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>