<!-- wp:paragraph {"align":"center","backgroundColor":"vce-txt","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-txt-background-color has-text-color has-background" style="font-size:22px"><strong>หนุ่มอิตาเลียนผงาดคว้าแชมป์<br>หวด "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 ม.ค. 2567 เป็นวันสุดท้าย โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทชายเดี่ยว รอบชิงชนะเลิศ มัตเตโอ จิจานเต้ นักหวดหนุ่มอิตาลี วัย 22 ปี มืออันดับ 171 โลก และมือวางอันดับ 7 ของรายการ ซึ่งเคยได้แชมป์ประเภทชายเดี่ยว รายการชาลเลนเจอร์ 75 มาแล้ว 2 รายการ เมื่อปี ค.ศ.2003 ที่ผ่านมา พบกับ ฮง ซองชาน นักหวดหนุ่มเกาหลีใต้ วัย 26 ปี มืออันดับ 247 ของโลก ที่เคยได้แชมป์ประเภทชายเดี่ยว รายการชาลเลนเจอร์ 80 มาแล้ว 1 รายการ เมื่อปี ค.ศ.2022
  เซตแรกเกมดำเนินไปอย่างสูสี ทว่าเป็นนักหวดหนุ่มอิตาเลียนที่ทำได้ดีกว่า คว้าชัยด้วยสกอร์ 6-4 และเซตสองก็ยังเป็นฝ่ายคุมเกมไว้ได้ จนเอาชนะได้อย่างขาดลอย สรุป  มัตเตโอ จิจานเต้ ชนะ 2-0 เซต 6-4, 6-1 ในเวลาแข่งขัน 1 ชั่วโมง 13 นาที ได้ครองแชมป์ประเภทชายเดี่ยว พร้อมรับเงินรางวัลกลับบ้านสูงถึง 11,200 ดอลลาร์สหรัฐฯ หรือประมาณ 387,200 บาท และคะแนนสะสมอันดับโลกถึง 75 แต้ม ในขณะที่ ฮง ซองชาน รองแชมป์ประเภทชายเดี่ยว ได้รับเงินรางวัล จำนวน 6,575 ดอลลาร์สหรัฐ หรือประมาณ 227,300 บาท และคะแนน 44 แต้ม</code></pre>
<!-- /wp:code -->

<!-- wp:image {"id":41208,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3922.jpeg" alt="" class="wp-image-41208"/></figure>
<!-- /wp:image -->