<p style="text-align: center;"><strong><span style="font-size: 14pt;">"สนฉัตร"ควงไต้หวันฉลุยหวดชาลเลนเจอร์ที่จีน</span></strong></p>

"ต้น"สนฉัตร รติวัฒน์ จับคู่กับ เปง เซียน หยิน จากไต้หวัน เป็นคู่มือวาง 4 ของรายการ ผ่านรอบแรกประเภทคู่ศึกเทนนิสอาชีพชาย เอทีพี ชาลเลนเจอร์ รายการ "เสิ่นเจิ้น อินเตอร์เนชั่นแนล ชาลเลนเจอร์ 2018" ชิงเงินรางวัลรวม 75,000 ดอลลาร์สหรัฐ ที่เสิ่นเจิ้น ประเทศจีน ได้แล้วในการลงแข่งขันเมื่อวันที่ 29 ต.ค.61 หลังทั้งคู่ช่วยกันเอาชนะ ยูอิชิ ซูกิตะ จากญี่ปุ่น กับ มาเตจ ซาบานอฟ จากโครเอเชีย 2 เซตรวดด้วยสกอร์ 6-4 และ 6-3ใช้เวลาไปทั้งสิ้น 1.01ชม.
สนฉัตร กับคู่หูชาวไต้หวันผ่านเข้ารอบก่อนรองชนะเลิศไปรอเจอผู้ชนะระหว่างคู่ของ แฝดน้อง "ต้อง"สรรค์ชัย รติวัฒน์ ที่จับคู่กับ อาร์จัน กาด์เฮ จากอินเดีย ซึ่งจะพบกับคู่ของ มิคาอิล เอลเก้น จากรัสเซีย กับ ยาราซเลฟ ชีห์ลา จากเบลารุส ซึ่งคู่นี้จะลงแข่งรอบแรกวันที่ 30 ต.ค.นี้

(แฟ้มภาพ)

<img class="alignnone size-full wp-image-18439" src="https://www.bucket.cloudaccess9.com/ltatorg/2018/10/44950356_2058085817547709_1056252575436767232_n.jpg" alt="" width="960" height="640" />