<!-- wp:paragraph {"align":"center","textColor":"vce-bg","style":{"color":{"background":"#a3007c"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a3007c;font-size:22px"><strong>"พิมพ์มาดา" ฟอร์มฮอตพลิกชนะมือวาง<br>ทะยานเมนดรอว์หวดไอทีเอฟบาย"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท และเทนนิสชาย รายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 3 ก.ค. 2566 เป็นรอบคัดเลือกวันสุดท้าย
        ประเภทหญิงเดี่ยว คัดเลือกรอบสุดท้าย "แอ๊ตต้า" พิมพ์มาดา ทองคำ นักเทนนิสดาวรุ่งไทย วัย 17 ปี พบกับ ซาร่า นายาร์ นักเทนนิสจากออสเตรเลีย วัย 21 ปี ที่เหนือกว่าด้วยอันดับโลก ซึ่งเป็นมือ 762 โลก และเป็นมือวางอันดับ 4 แต่ทว่าในเกมการแข่งขัน พิมพ์มาดา สามารถสู้กับคู่ต่อกรได้อย่างสนุก และถึงแม้จะแพ้ในเซตแรก แต่ก็พลิกกลับมาเอาชนะได้ในที่สุด 2-1 เซต 4-6, 6-3 และซูเปอร์ไทเบรก 10-6 เป็นผลให้ พิมพ์มาดา ทะยานสู่รอบเมนดรอว์ต่อไป
       ประเภทชายเดี่ยว คัดเลือกรอบสุดท้าย "โอเว่น" ธนเพชร ฉันทะ นักเทนนิสไทย วัย 23 ปี มือ 1356 โลก และเป็นมือวางอันดับ 11 พบกับ เชส เฟอร์กูสัน นักเทนนิสจากออสเตรเลีย วัย 24 ปี มือ 1222 โลก และเป็นมือวางอันดับ 6 ผลการแข่งขัน หลังจากใช้เวลาไป 1 ชั่วโมง 39 นาที เป็น ธนเพชร ที่เล่นได้ดีกว่า วางบอลท้ายคอร์ตได้อย่างแม่นยำ กำชัยชนะได้ 2 เซตรวด 6-3 และ 6-2 ธนเพชร ทะลุสู่รอบเมนดรอว์ทันที
       ในส่วนผลการแข่งขันของนักเทนนิสไทยรายอื่น ๆ มีดังนี้ ชายเดี่ยว คัดเลือกรอบสุดท้าย ศิวณัฎฐ์ อุ้ยตยะกุล ชนะ ทอมมี่ แซปลินสกี้ (สหรัฐฯ) 6-4, 3-6 และซูเปอร์ไทเบรก 10-8 ปรัชญา อิสโร แพ้ คอร์บาน โครว์เธอร์ (วาง 12-นิวซีแลนด์) 6-7(4-7), 6-7(6-8) คงทรัพย์ คงคา (วาง 14) ชนะ ฐานทัพ สุขสำราญ (วาง 5) 1-6, 7-6(7-3) และซูเปอร์ไทเบรก 10-8
       ขณะที่หญิงเดี่ยว คัดเลือกรอบสุดท้าย ญาตาวี ฉิมฉ่ำ แพ้ เมะอิ ฮะเซะงะวะ (ญี่ปุ่น) 4-6, 6-4 และซูเปอร์ไทเบรก 7-10</code></pre>
<!-- /wp:code -->

<!-- wp:image {"id":37903,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/CF74CA99-B761-4E69-B324-9CB710B8D939-1024x683.jpeg" alt="" class="wp-image-37903"/></figure>
<!-- /wp:image -->