<!-- wp:paragraph {"align":"center","style":{"typography":{"fontSize":20},"color":{"background":"#c1d5dd"}}} -->
<p class="has-text-align-center has-background" style="background-color:#c1d5dd;font-size:20px"><strong>เปิดฉาก G H BANK ITF World Tennis สัปดาห์ 3นักเทนนิสไทยฉลุยรอบคัดเลือกที่ มก. กำแพงแสน </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์, ธนาคารอาคารสงเคราะห์ และมหาวิทยาลัยเกษตรศาสตร์ วิทยาเขตกำแพงแสน จัดการแข่งขันเทนนิสนานาชาติ ไอทีเอฟ เวิลด์ เทนนิส ทัวร์ 2025 เข้าสู่สัปดาห์ที่ 3 ในรายการ G H BANK ITF World Tennis Tour 2025 (3) ที่สนามเทนนิส มหาวิทยาลัยเกษตรศาสตร์ วิทยาเขตกำแพงแสน จ.นครปฐม สัปดาห์นี้ มีเทนนิสหญิง W35 (ดับเบิลยู 35) ชิงเงินรางวัลรวม 30,000 ดอลลาร์สหรัฐ หรือประมาณ 1,016,400 บาท และเทนนิสชาย M25 (เอ็ม 25) ชิงเงินรางวัลรวม 30,000 ดอลลาร์สหรัฐ หรือประมาณ 1,016,400 บาท รวมเงินรางวัล 2 รายการอยู่ที่ 2,032,800 บาท โดยมีนักเทนนิสจากประเทศต่าง ๆ ให้ความสนใจเข้าร่วม อาทิ อินเดีย ยูเครน สาธารณรัฐเช็ก ญี่ปุ่น เกาหลีใต้ จีน ไต้หวัน สหรัฐฯ ฝรั่งเศส นิวซีแลนด์ ออสเตรเลีย แอฟริกาใต้ และไทย เป็นต้น และเมื่อวันที่ 31 ส.ค. 2568 เป็นการแข่งขันรอบคัดเลือก รอบแรก สำหรับประเภทชายเดี่ยว ไฮไลท์กองเชียร์ไทยอยู่ที่ ธนกร ศรีรัตน์ นักเทนนิสไทย มือวางอันดับ 11 ของการคัดเลือก เรียกฟอร์มเก่งออกมาปราบ อาร์นาฟ คาปูร์ จากอินเดีย ได้แบบไม่ยาก 2-0 เซต 6-1 และ 6-2 ธนกร ตีตั๋วสู่รอบคัดเลือก รอบสอง ซึ่งเป็นรอบสุดท้าย พบกับ คงทรัพย์ คงคา นักหวดหนุ่มไทย มือวางอันดับ 1 ที่เอาชนะ ภูชิสส์ สุขใจ ด้วยสกอร์ 6-0 และ 6-4</p>
<!-- /wp:paragraph -->

<!-- wp:paragraph -->
<p>ทางด้าน ภพธรรม ศรีวงษ์ อดีตเยาวชนทีมชาติไทย ออกแรงหวดถึงซูเปอร์ไทเบรก ก่อนเอาชนะ ชูรยา มานิก มือวางอันดับ 10 จากอินเดีย ได้อย่างฉิวเฉียด ด้วยสกอร์ 6-3, 3-6 และซูเปอร์ไทเบรก 10-8 ภพธรรม ทะลุสู่รอบคัดเลือก รอบสุดท้าย พบกับ คิม ดง จู มือวาง 4 จากเกาหลีใต้ นอกจากนี้ ยังมีหนุ่มไทยที่เข้ารอบได้อีก โดย กฤติน โกยกุล มือวาง 7 ชนะ แทนตะวัน ทัดเดโอ มายอลิ แม็คจิโอลิ นักกีฬาลูกครึ่งไทย-อิตาลี ด้วยสกอร์ 6-3 และ 6-2 ด้าน พีรวัชร สุขใจ ชนะ นิโคลัส แวน อาเคน จากแอฟริกาใต้ ไปอย่างสุดมัน 6-1, 2-6 และซูเปอร์ไทเบรก 10-8 เปน จารุศร ชนะ อาทิตย์ วาร์ธาน ดุดดูปูดี จากอินเดีย ด้วยสกอร์ 6-2 ทั้งสองเซต ส่วน คมธัช กิตตโชค ชนะ เซฮาจ ซิงห์ พาวาร์ มือวาง 13 จากอินเดีย 6-4 และ 6-0 ขณะที่ ณัฏฐญุตม์ นิธิธนนนต์ มือวาง 8 ชนะ ปวรปรัชญ์ งั่นบุญศรี 6-3, 3-6 และซูเปอร์ไทเบรก 10-5 ในส่วนผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบคัดเลือก รอบแรก ปพิชญา อิสโร แพ้ อัญชลี ราธี (14-อินเดีย) 1-6, 2-6 ลีเดียร์ พอดโกริชานี่ แพ้ เอลีส เซ (15-นิวซีแลนด์) 2-6, 2-6 กนกอินทร์ วงศ์ภูวรักษ์ แพ้ หลิน ฟาง อัน (13-จีน) 0-6, 1-6 โยษิตา ศรีพร แพ้ นาโฮะ ซาโตะ (4-ญี่ปุ่น) 0-6, 0-6 ญาตาวี ฉิมฉ่ำ แพ้ เทียน ฟางหราน (3-จีน) 2-6, 3-6 อมิตาลัย ประสูตรนาวิน แพ้ ฮวง หยูเจีย (11-จีน) 1-6, 0-6 ชายเดี่ยว รอบคัดเลือก รอบแรก ทัดพงษ์ กมลปัญญากร แพ้ ดีราช โกดันชา ศรีนิวาสัน (2-อินเดีย) 3-6, 4-6 วีรวิชญ์ กำพุฒ แพ้ วู ฮา มินห์ ดุ๊ค (12-เวียดนาม) 2-6, 0-6 พิชญะพงษ์ โสภณพิสุทธิ์ แพ้ ทารัน คารา (3-อินเดีย) 0-6, 1-6 ปุญชัช สุนทรปกาสิต แพ้ คิม ดง จู (4-เกาหลีใต้) 0-6, 0-6 สิทธวีร์ กุลพิศาลรัศม์ แพ้ เลย์ตัน ริชาร์ดส์ (15-ออสเตรเลีย) 2-6, 2-6</p>
<!-- /wp:paragraph -->

<!-- wp:paragraph -->
<p>หมายเหตุ : ตัวเลขในวงเว็บคือ อันดับมือวางของรอบคัดเลือก</p>
<!-- /wp:paragraph -->

<!-- wp:image {"id":51685,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/540978699_1209200844576229_6475650584893346494_n-1024x683.jpg" alt="" class="wp-image-51685"/></figure>
<!-- /wp:image -->