<!-- wp:paragraph {"align":"center","style":{"typography":{"fontSize":20},"color":{"background":"#dbd9f1"}}} -->
<p class="has-text-align-center has-background" style="background-color:#dbd9f1;font-size:20px"><strong>"ฐิติพันธุ์-ประกายกานต์" เบิ้ลแชมป์บีช เทนนิส</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส แชมเปี้ยนชิพส์" ครั้งที่ 2 ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ภายใต้มาตรการป้องกันการแพร่ระบาดของโรคโควิด-19 เมื่อวันที่ 28 มี.ค. 2565 เป็นวันสุดท้าย โดยได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี</p>
<!-- /wp:paragraph -->

<!-- wp:paragraph -->
<p>ผลการแข่งขันประเภทชายคู่ รอบชิงชนะเลิศ ฐิติพันธุ์ ทรัพย์กล้า (กทม.)-ชิณ กัมปนาทแสนยากร (กทม.) ผนึกกำลังเอาชนะ ซาเละฟรีรัส อัลมุฟาฎี (ชลบุรี)-เล็กลามัตย์ แฮริสัน (ชลบุรี) 7-5 และ 6-4</p>
<!-- /wp:paragraph -->

<!-- wp:paragraph -->
<p>ด้านประเภทคู่ผสม รอบชิงชนะเลิศ ฐิติพันธุ์ ทรัพย์กล้า (กทม.)-ประกายกานต์ สาวิสิทธิ์ (ชลบุรี) ช่วยกันหวดเอาชนะ ซาเละฟรีรัส อัลมุฟาฎี (ชลบุรี)-อมารี เสตติวงศ์ (กทม.) 6-1, 6-1</p>
<!-- /wp:paragraph -->

<!-- wp:paragraph -->
<p>ประเภทหญิงคู่ แข่งขันพบกันหมด นัดสุดท้าย ประกายกานต์ สาวิสิทธิ์ (ชลบุรี)-นิการัตน์ วาทีนุกิจ (นครปฐม) ชนะ ฤทัยรัตน์ อุบลชัย (ประจวบคีรีขันธ์)-วรลักษณ์ กิตติธีระนนทร์ (กทม.) 6-0, 6-0 ด้าน หทัยชนก แสนยาอุโฆษ (กทม.)-วรรษชล แสนยาอุโฆษ (กทม.) ชนะ อชิรญา เดชะปัญญา (ประจวบคีรีขันธ์)-ภัทราภา อรชุนะกะ (กทม.) 6-2, 6-3</p>
<!-- /wp:paragraph -->

<!-- wp:paragraph -->
<p>จากผลการแข่งขันดังกล่าว ทำให้คู่ ประกายกานต์ และ นิการัตน์ มีผลงานชนะ 3 นัดรวด มี 6 คะแนน คว้าแชมป์ประเภทหญิงคู่ไปครองร่วมกัน โดยมีคู่ของ หทัยชนก และ วรรษชล รั้งอันดับ 2 ด้วยผลงานชนะ 2 แพ้ 1 นัด มี 4 คะแนน</p>
<!-- /wp:paragraph -->

<!-- wp:paragraph -->
<p>และจากผลการแข่งขันทุกประเภท ปรากฏว่า ประกายกานต์ สาวิสิทธิ์ และ ฐิติพันธุ์ ทรัพย์กล้า ได้ไปคนละ 2 แชมป์ โดย ประกายกานต์ ได้จากหญิงคู่และคู่ผสม ส่วน ฐิติพันธุ์ ได้จากชายคู่และคู่ผสม</p>
<!-- /wp:paragraph -->

<!-- wp:image {"id":31431,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/277511272_5188036181219308_1503261133016368087_n-1024x683.jpg" alt="" class="wp-image-31431"/></figure>
<!-- /wp:image -->