<!-- wp:paragraph {"align":"center","style":{"typography":{"fontSize":20},"color":{"background":"#abe5ac"}}} -->
<p class="has-text-align-center has-background" style="background-color:#abe5ac;font-size:20px"><strong>ฟอร์มสุดฮอต! "แม็กซิมัส" โค่นเต็งหนึ่งทะลุก่อนรองฯ เอทีพี บางกอก โอเพ่น 2</strong></p>
<!-- /wp:paragraph -->

<!-- wp:paragraph -->
<p>"แม็กซิ" แม็กซิมัส ภราพล โจนส์ นักเทนนิสไทย ทำผลงานได้อย่างยอดเยี่ยม ในการแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 ม.ค. 2568 ประเภทชายเดี่ยว รอบสอง (16 คน) แม็กซิมัส ภราพล โจนส์ ลูกครึ่งไทย-ออสเตรเลีย อายุ 20 ปี มือ 775 ของโลก ความหวังของไทย พบกับงานใหญ่อย่าง ซู หยู ซิ่ว นักเทนนิสไต้หวัน อายุ 25 ปี ที่เคยขึ้นไปอยู่อันดับ 158 ของโลก เมื่อปี ค.ศ. 2023 และปัจจุบันเป็นมือ 255 ของโลก ซึ่งถูกจัดให้เป็นมือวางอันดับ 1 ของรายการนี้ด้วย</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า แม็กซิมัส ที่ลงสนามด้วยความมั่นใจ ใช้การหวดที่เฉียบขาด โค่นเต็งหนึ่งลงได้อย่างราบคาบ ในเวลาเพียง 69 นาที 2-0 เซต ด้วยสกอร์ 6-2, 6-1 โดยในแมทช์นี้ แม็กซิมัส เสิร์ฟเอซได้ 7 ครั้ง และไม่เสียดับเบิลฟอลต์เลย แม็กซิมัส ผ่านเข้ารอบก่อนรองชนะเลิศ รายการเอทีพี ชาลเลนเจอร์ ทัวร์ ได้เป็นครั้งแรก จะพบกับ ริโอ โนกุจิ จากญี่ปุ่น ที่ในรอบสอง ชนะ โกร็องแต็ง เดนอลลี จากฝรั่งเศส 2-0 เซต 6-3, 6-3 ทั้งนี้ จากการผ่านเข้ารอบก่อนรองชนะเลิศ แม็กซิมัส ได้ตุนคะแนนไว้แล้ว 12 คะแนน และผลงานก่อนหน้าที่สร้างความมั่นใจให้ แม็กซิมัส คือการแข่งขันรอบแรกของรายการนี้ที่เจ้าตัวสามารถเอาชนะอดีตมือ 18 ของโลกอย่าง เบอนัวต์ แปร์ นักเทนนิสชาวฝรั่งเศส ได้สำเร็จ 2-1 เซต</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ มีดังนี้ ชายเดี่ยว รอบสอง จุ้ย เจีย (จีน) ชนะ ฟรานเชสโก มาสเตรลลี่ (วาง 2-อิตาลี) 6-4, 6-4 เมอร์ฟี่ แคสโซเน (สหรัฐฯ) ชนะ อังเดร อิลาแกน (สหรัฐฯ) 6-2, 6-3 ยาคุบ พอล (สวิตเซอร์แลนด์) ชนะ เอ็นริโก ดัลลา วาลเล (อิตาลี) 6-3, 6-4 ประเภทชายคู่ รอบแรก ปรัชญา อิสโร- หวัง อ่าว หรัน (ไทย-จีน) แพ้ เรมี เบอร์โตลา-เจฟฟรี่ย์ บลานนาโนซ์ (สวิตเซอร์แลนด์-ฝรั่งเศส) 4-6, 6-7(1-7) แม็กซิมัส ภราพล โจนส์-วิชยา ตรงเจริญชัยกุล แพ้ แดเนียล คูเคียร์แมน-โจชัว ปารีส (อิสราเอล-สหราชอาณาจักร) 1-6, 5-7</p>
<!-- /wp:paragraph -->

<!-- wp:image {"id":47296,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472824658_1026034142892901_6778168305770140251_n-1024x683.jpg" alt="" class="wp-image-47296"/></figure>
<!-- /wp:image -->