<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#000aa3"}}} -->
<p class="has-text-align-center has-vce-bg-color has-text-color has-background" style="background-color:#000aa3;font-size:20px"><strong>เทนนิสโลก+เอเชียวางใจ"ประเทศไทย"<br>จัดหวดดาวรุ่ง ยู 14 หาแชมป์ไฟนอลส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสนานาชาติ (ไอทีเอฟ) และ สหพันธ์เทนนิสแห่งเอเชีย (เอทีเอฟ) ได้มอบหมายให้สมาคมฯ เป็นเจ้าภาพจัดการแข่งขันเทนนิสเยาวชน รุ่นอายุไม่เกิน 14 ปี ชิงแชมป์เอเชีย รอบไฟนอลส์ รายการ "ไอทีเอฟ เอเชีย โฟร์ทีน แอน์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 3-13 ต.ค. 2565
       การแข่งขันครั้งนี้ มีนักเทนนิสเยาวชนชายและหญิงจากประเทศต่าง ๆ เข้าร่วม ได้แก่ ฮ่องกง อินเดีย อินโดนีเซีย อิหร่าน คาซัคสถาน เกาหลีใต้ คีร์กิซสถาน มาเลเซีย มัลดีฟส์ เนปาล สิงคโปร์ ศรีลังกา ซีเรีย อุซเบกิสถาน เวียดนาม และไทย เจ้าภาพ โดยมีการแข่งขัน 4 ประเภท ได้แก่ ชายเดี่ยว หญิงเดี่ยว ชายคู่ หญิงคู่ และหลังจากแข่งขันครบทุกประเภทแล้ว จะมีการนำผลงานรวมของนักกีฬามาจัดอันดับในประเภททีมด้วย
       นายสุชัย กล่าวว่า นักเทนนิสเยาวชนทีมชาติไทย รุ่นอายุไม่เกิน 14 ปี ประจำปี 2565 จำนวน 4 คน จะเป็นตัวแทนประเทศไทยเข้าร่วมการแข่งขัน ได้แก่ ชาย 2 คน "อังเปา" ภพธรรม ศรีวงษ์ กับ "พุฒิ" คุณานันท์ พันธราธร, หญิง 2 คน "อิ๊ก" ธฤตา หงษ์หยก กับ "พิณเพลง" ณัฐรดา สกุลวงศ์ธนา โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน และนายจรันตน์ จันทินมาธร เป็นนักวิทยาศาสตร์การกีฬา โดย "โค้ชจิม" นั้น เพิ่งนำทีมเยาวชนหญิง รุ่นอายุไม่เกิน 12 ปี คว้าแชมป์เอเชีย ที่กรุงนูร์-ซุลตัน ประเทศคาซัคสถาน เมื่อวันที่ 17 ก.ย. ที่ผ่านมา
       "นักกีฬาในรุ่นอายุไม่เกิน 14 ปีของทุกประเทศนั้น ถือเป็นดาวรุ่งที่จะก้าวไปเป็นกำลังสำคัญในอนาคตของวงการเทนนิส ในส่วนของไทย ทั้ง ภพธรรม, คุณานันท์, ธฤตา และ ณัฐรดา ก็เป็นดาวรุ่งที่น่าจับตา ผมขออวยพรให้ทั้ง 4 คน โชคดีในการแข่งขันตามที่ตั้งเป้าไว้ และขอให้เก็บเกี่ยวประสบการณ์เพื่อนำมาพัฒนาฝีมือต่อไปด้วย" นายสุชัย กล่าวทิ้งท้าย.</code></pre>
<!-- /wp:code -->

<!-- wp:image {"id":33966,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/5108DB14-B2F1-4352-BF34-678ED8A2FBA3.jpeg" alt="" class="wp-image-33966"/></figure>
<!-- /wp:image -->