<!-- wp:paragraph {"align":"center","textColor":"vce-bg","style":{"color":{"background":"#1000a3"}}} -->
<p class="has-text-align-center has-vce-bg-color has-text-color has-background" style="background-color:#1000a3"><strong>"อัญชิสา"ต้านไม่ไหวพ่ายหมีขาวหวิว 1-2 เซต<br>"เพียงธาร-ลัลนา"แพ้คู่มือ1ศึกอาชีพที่บังคาลอร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ศึกเทนนิสอาชีพหญิง ไอทีเอฟ เวิลด์ เทนนิส ทัวร์ 2023 รายการ "W40 บังคาลอร์" ชิงเงินรางวัลรวม 40,000 ดอลลาร์สหรัฐ หรือราว 1.4 ล้านบาท ที่เมืองบังคาลอร์ รัฐกรณาฏกะ ประเทศอินเดีย เริ่มแข่งรอบเมนดรอว์แล้ว เมื่อวันที่ 7 มี.ค.66 โดย  "ออมสิน" อัญชิสา ฉันทะ นักเทนนิสไทย วัย 20 ปี มืออันดับ 542 ของโลก ที่มาจากรอบคัดเลือกต้องเจอกับ ดาเรีย คูดาโชว่า สาวรัสเซีย มืออันดับ 403 ของโลก ผลปรากฎว่า เกมนัดนี้ต้องสู้กันอย่างดุเดือดถึง 2 ชั่วโมง 19 นาที ก่อนที่ อัญชิสา จะปราชัยไปอย่างหวุดหวิด 1-2 เซต ด้วยสกอร์ 4-6, 7-6(7) และ 6-7(5) ไม่สามารถผ่านเข้าไปเก็บแต้มในรอบสองได้
   ในวันเดียวกัน เพียงธาร ผลิพืช นักหวดมือเก๋า วัย 30 ปีของไทย มืออันดับ 311 ของโลกประเภทเดี่ยว และมือ 133 ของโลกประเภทคู่  ได้จับคู่รุ่นน้องร่วมชาติวัย 18 ปี ลัลนา ธาราฤดี มืออันดับเดี่ยว 356 ของโลก และมืออันดับคู่ 580 ของโลก ลงแข่งประเภคู่ รอบแรก พบกับคู่มือวาง 1 ของรายการ ฟรานซิสก้า กับ มาธิลด์ ฌอร์เก้ คู่พี่น้องจากโปรตุเกส ซึ่งมีอันดับโลกประเภทคู่ที่ 134 และ 153 ซึ่งแมทช์นี้คู่สาวไทยสู้กันอย่างเต็มที่ แม้จะแพ้เซตแรกแต่ก็ไล่กลับมาชนะในเซตสอง ก่อนที่จะพลาดท่าแพ้หวุดหวิดในการดวลซูเปอร์ไทเบรก 
   เพียงธาร กับ ลัลนา แพ้ในแมทช์นี้ 1-2 เซต ด้วยสกอร์ 6-7(1), 6-2 และ ซูเปอร์ไทเบรก 8-10</code></pre>
<!-- /wp:code -->

<!-- wp:image {"id":36298,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/097AF221-ED0C-4B4C-90A4-3592C730F4B1.jpeg" alt="" class="wp-image-36298"/></figure>
<!-- /wp:image -->