<!-- wp:paragraph {"align":"center","style":{"typography":{"fontSize":20},"color":{"background":"#c0dae5"}}} -->
<p class="has-text-align-center has-background" style="background-color:#c0dae5;font-size:20px"><strong>สารอวยพรปีใหม่ ๒๕๖๘ <br>จากนายกสมาคมกีฬาลอนเทนนิสแห่งประเทศไทย<br>ในพระบรมราชูปถัมภ์</strong></p>
<!-- /wp:paragraph -->

<!-- wp:paragraph -->
<p>เนื่องในวาระอันเป็นศุภมิ่งมงคลขึ้นปีใหม่ พุทธศักราช ๒๕๖๘ กระผมขอถือโอกาสนี้ส่งความสุข ความปรารถนาดี มายังทุกท่านและครอบครัว<br>ปีพุทธศักราช ๒๕๖๗ ที่ผ่านมา มีหลายเรื่องราวเกิดขึ้นกับสมาคมกีฬาลอนเทนนิสแห่งประเทศไทย ในพระบรมราชูปถัมภ์ โดยเฉพาะความสำเร็จของนักกีฬาไทยที่ได้สิทธิ์เข้าร่วมการแข่งขันเทนนิสรายการใหญ่ที่สุด ๑ ใน ๔ ของโลก นั่นคือ แกรนด์สแลม ออสเตรเลียน โอเพ่น ๒๐๒๕ ส่วนระดับเยาวชนก็ทำผลงานได้ดี ส่งท้ายปีด้วยการติดอันดับ ๗๐ เยาวชนโลก ในขณะที่รุ่นอายุไม่เกิน ๑๔ ปี ก็ยังเป็นอันดับ ๑ ของเยาวชนเอเชียอีกด้วย สร้างความภาคภูมิใจให้แก่ครอบครัวกีฬาเทนนิสเป็นยิ่งนัก<br>สมาคมฯ ได้รับความร่วมมือร่วมแรงร่วมใจจากนักกีฬา ผู้ฝึกสอน ผู้ตัดสิน ตลอดจนพนักงานเจ้าหน้าที่ และผู้ปกครอง ด้วยดีเสมอมา ซึ่งถือเป็นส่วนสำคัญอย่างยิ่ง จึงทำให้โครงการต่าง ๆ ดำเนินไปอย่างราบรื่น ภายใต้การดูแลของ คณะกรรมการอำนวยการสมาคมฯ ตลอดจนคณะที่ปรึกษาทุกชุด กระผมจึงถือโอกาสนี้ ขอชื่นชมและขอบคุณทุกท่านที่ได้เสียสละ ได้ร่วมมือ ทุ่มเทกำลังกาย และกำลังใจ ช่วยกันขับเคลื่อนแผนงานและโครงการต่าง ๆ จนก้าวไปสู่ความสำเร็จดังกล่าวข้างต้น<br>ในปีพุทธศักราช ๒๕๖๘ นั้น สมาคมฯ จะสานต่องานสร้างรากฐานการพัฒนากีฬาเทนนิสของประเทศไทยที่วางไว้ดีแล้วให้เป็นรากฐานที่แข็งแกร่งยิ่งขึ้น เพื่อต่อยอดไปสู่ความสำเร็จในทุกระดับ นอกจากนี้ยังมุ่งเน้นเรื่องการจัดการแข่งขันภายในประเทศ และนำเอาการแข่งขันรายการนานาชาติ และระดับโลก เข้ามาจัดการแข่งขันในบ้านเราให้มากขึ้น เพื่อเปิดโอกาสให้นักกีฬาไทยได้สร้างผลงาน อันดับโลก และเก็บเกี่ยวประสบการณ์ที่ดี รวมทั้งเดินหน้าพัฒนาผู้ฝึกสอน ผู้ตัดสิน และบุคลากรที่เกี่ยวข้องอย่างต่อเนื่อง เพื่อเพิ่มศักยภาพในการทำงานให้บรรลุเป้าหมายที่กำหนดไว้ โดยสมาคมฯ หวังเป็นอย่างยิ่งว่าจะได้รับความร่วมมือที่ดีจากทุกท่านเฉกเช่นที่ผ่านมา เพื่อร่วมกันขับเคลื่อนวงการกีฬาเทนนิสของประเทศไทยให้ก้าวสู่เส้นชัยแห่งความสำเร็จ ซึ่งเจริญก้าวหน้าและทัดเทียมนานาประเทศ<br>ในศุภมงคลสมัยขึ้นปีใหม่ ๒๕๖๘ นี้ กระผมขออาราธนาคุณพระศรีรัตนตรัย และอำนาจสิ่งศักดิ์สิทธิ์ทั้งหลายในสากลโลก ตลอดจนเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลพระราชทานพรให้ทุกท่านและครอบครัวอันเป็นที่รัก จงประสบแต่ความสุข ความเจริญ รุ่งเรืองก้าวหน้า ร่ำรวยเงินทอง มีสุขภาพพลานามัยที่สมบูรณ์แข็งแรง และคิดหวังสิ่งใดขอให้ได้สมดังปรารถนาทุกประการ สุขสันต์วันคริสต์มาส และสวัสดีปีใหม่ครับ</p>
<!-- /wp:paragraph -->

<!-- wp:paragraph -->
<p>สุชัย พรชัยศักดิ์อุดม<br>นายกสมาคมกีฬาลอนเทนนิสแห่งประเทศไทย<br>ในพระบรมราชูปถัมภ์ สมัยที่ ๒&nbsp;</p>
<!-- /wp:paragraph -->

<!-- wp:image {"id":47141,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471322222_1017130900449892_7847903696250306864_n-730x1024.jpg" alt="" class="wp-image-47141"/></figure>
<!-- /wp:image -->