<!-- wp:paragraph {"align":"center","style":{"typography":{"fontSize":20},"color":{"background":"#c0d9e4"}}} -->
<p class="has-text-align-center has-background" style="background-color:#c0d9e4;font-size:20px"><strong>"ลีเดียร์-กมลวรรณ"ทะลุชิงดำศึกเจ200ที่เกาหลีใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ "ไอทีเอฟ ชุนชอน ลี ดั๊ก ฮี คัพ อินเตอร์เนชั่นแนล จูเนียร์ เทนนิส ทัวร์" สะสมคะแนนเยาวชนโลกระดับ เจ 200 ที่เมืองชุนชอน ประเทศเกาหลีใต้ เมื่อวันที่ 29 กันยายน รอบรองชนะเลิศ หญิงคู่ คู่นักเทนนิสเยาวชนไทย ลีเดียร์ พอดโกริชานี่ วัย 16 ปี ลูกครึ่งไทย-รัสเซีย มืออันดับ 183 เยาวชนโลก กับ "บัว" กมลวรรณ ยอดเพ็ชร เพื่อนนักหวดไทยวัย 16 ปี มืออันดับ 253 เยาวชนโลก คู่มือวาง 4 ของรายการ อาศัยเกมบุกที่เฉียบขาดพลิกล้มคู่มือวาง 2 ของรายการ ชอย อนยู กับ คิม ยูจิน จากเกาหลีใต้ 2 เซตรวด ด้วยสกอร์ 6-4 และ 6-4 ผ่านเข้าสู่รอบชิงชนะเลิศได้สำเร็จ<br>ส่วนประเภทหญิงเดี่ยว รอบ 8 คนสุดท้าย ลีเดียร์ มือวาง 7 ของรายการ ปราชัยให้กับ เรนะ โกโตะ นักหวดญี่ปุ่น วัย 16 ปี มืออันดับ 241 เยาวชนโลก 0-2 เซต ด้วยสกอร์ 2-6 และ 1-6 ตกรอบไปอย่างน่าเสียดาย<br>ขณะที่ชายเดี่ยว รอบ 8 คนสุดท้าย ธนภัทร บุศราวงศ์ เยาวชนไทย วัย 17 ปี มืออันดับ 121 เยาวชนโลก มือวาง 6 ของรายการ พ่าย ฮวัง ดงฮยุน นักหวดเกาหลีใต้วัย 16 ปี มืออันดับ 83 เยาวชนโลก มือวาง 4 ของรายการ 0-2 เซต ด้วนสกอร์ 2-6 และ 2-6</p>
<!-- /wp:paragraph -->

<!-- wp:image {"id":39587,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/385036367_714151440747841_3446968129345949779_n-768x1024.jpg" alt="" class="wp-image-39587"/></figure>
<!-- /wp:image -->