<!-- wp:paragraph {"align":"center","style":{"color":{"background":"#38b2e6"},"typography":{"fontSize":20}}} -->
<p class="has-text-align-center has-background" style="background-color:#38b2e6;font-size:20px"><strong>ช่วงเวลาประวัติศาสตร์"วิมเบิลดัน" สดุดีบุคลากรการแพทย์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสแกรนด์สแลม "วิมเบิลดัน" ที่เพิ่งปิดฉากลงไปเมื่อสัปดาห์ก่อน มีความสำคัญในแง่ประวัติศาสตร์ตรงที่เป็นการกลับมาแข่งขันอีกครั้งหลังจากเว้นช่วงไป 1 ปี เนื่องจากสถานการณ์การแพร่ระบาดของไวรัส "โควิด-19" โดยเป็นครั้งแรกตั้งแต่สงครามโลก ครั้งที่ 2 ที่วิมเบิลดันต้องหยุดการแข่งขันไป</p>
<!-- /wp:paragraph -->

<!-- wp:paragraph -->
<p>ในวันแรกของการแข่งขันที่ออล อิงแลนด์ คลับ กรุงลอนดอน ประเทศอังกฤษนั้น ฝ่ายจัดการแข่งขันได้เชิญบุคลากรทางการแพทย์และนักวิทยาศาสตร์ที่มีบทบาทในการร่วมต่อสู้กับโรคระบาดตลอดระยะเวลากว่า 1 ปีที่ผ่านมา</p>
<!-- /wp:paragraph -->

<!-- wp:paragraph -->
<p>โดยก่อนเกมการแข่งขันรอบแรกระหว่างโนวัก โยโควิช มือ 1 โลกชาวเซอร์เบีย และแจ็ค เดรเปอร์ ดาวรุ่งสหราชอาณาจักรวัย 19 ปี ซึ่งจะเป็นแมตช์แรกในรอบ 715 วันของทัวร์นาเมนต์ ฝ่ายจัดการแข่งขันได้กล่าวสดุดีบุคลากรทางการแพทย์ โดยเฉพาะอย่างยิ่งเดมซาราห์ กิลเบิร์ต ศาสตราจารย์จากมหาวิทยาลัยออกซ์ฟอร์ดผู้ร่วมคิดค้นวัคซีนแอสตราเซเนก้า ซึ่งได้รับการยืนปรบมือจากแฟนเทนนิสรอบสนาม</p>
<!-- /wp:paragraph -->

<!-- wp:paragraph -->
<p>นอกจากเดมซาราห์ กิลเบิร์ต แล้ว ยังมีบุคลกรการแพทย์ด้านอื่น อาทิ เจ้าหน้าที่สาธารณสุข แพทย์ พยาบาล รวมถึงอาสาสมัครชุมชน โดยฝ่ายจัดการแข่งขันได้มอบตั๋วเข้าชมแก่บุคคลเหล่านี้แทนคำขอบคุณบอริส เบ็คเกอร์ อดีตนักเทนนิสมือ 1 ของโลกชาวเยอรมัน ในฐานะผู้บรรยาย กล่าวว่า นี่เป็นวันพิเศษของวงการเทนนิส กับการยืนปรบมือให้กับบุคคลพิเศษในรอยัลบ็อกซ์ ซึ่งเชื่อว่านักกีฬาก็สัมผัสได้ถึงความพิเศษนี้เช่นกัน</p>
<!-- /wp:paragraph -->

<!-- wp:paragraph -->
<p>ขณะที่แอนดรูว์ ค็อตเตอร์ ผู้บรรยายเกมกล่าวถึงเหตุการณ์นี้ว่า เป็นช่วงเวลาที่น่าซาบซึ้งสำหรับทุกคนที่เกี่ยวข้อง เพราะมีความหมายกับทุกๆ คนอย่างยิ่ง</p>
<!-- /wp:paragraph -->

<!-- wp:paragraph -->
<p>ภาพจาก The Times</p>
<!-- /wp:paragraph -->

<!-- wp:image {"id":27692,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/202057794_4362000627156205_3580964108362632979_n.jpg" alt="" class="wp-image-27692"/></figure>
<!-- /wp:image -->