<!-- wp:paragraph {"align":"center","style":{"typography":{"fontSize":20},"color":{"background":"#bdbee5"}}} -->
<p class="has-text-align-center has-background" style="background-color:#bdbee5;font-size:20px">"น้องพุฒิ" กับเพื่อนชาวเกาหลีพ่ายหวิว<br>หยุดผลงานที่รอบ 4 คู่สุดท้าย ศึกยุโรป ทัวร์</p>
<!-- /wp:paragraph -->

<!-- wp:paragraph -->
<p>การแข่งขันเทนนิส ยุโรป จูเนียร์ ทัวร์ 2022 รุ่นอายุไม่เกิน 14 ปี รายการ ลา บอล มิโมซ่า ลัวร์ อัตลองติค, ลาโบเล เอสคูบลาค ที่ประเทศฝรั่งเศส (คอร์ตดิน) เมื่อคืนวันที่ 15 ก.ค. ที่ผ่านมา ในประเภทชายคู่ รอบรองชนะเลิศ "น้องพุฒิ" คุณานันท์ พันธราธร นักหวดเยาวชนทีมชาติไทย และ โช เซ ฮยอก นักเทนนิสเยาวชนจากเกาหลีใต้ คู่มือวางอันดับ 4 ของรายการ สุดต้าน ดาเนียล ทาซาเบคอฟ และ ดามีร์ ซาลกาสเบย์ คู่นักหวดชาวคาซัคสถาน คู่มือวางอันดับ 5 ของรายการ ทำให้ปราชัยไปอย่างน่าเสียดาย หลังพ่ายซูเปอร์ไทเบรก ซึ่งคู่ของ คุณานันท์ และ โช เซ ฮยอก แพ้ไปฉิวเฉียด 1-2 เซต 3-6, 6-4 และซูเปอร์ไทเบรก 6-10 ต้องหยุดผลงานไว้ที่รอบ 4 คู่สุดท้าย<br>อย่างไรก็ตาม "น้องพุฒิ" มีโปรแกรมลงแข่งขันในศึกยุโรป จูเนียร์ ทัวร์ 2022 ในรายการต่อไปคือ ตูร์นัว ลัวร์ วัลเล, บลัวส์ ฝรั่งเศส ระหว่างวันที่ 18-24 ก.ค. 2565 ภายใต้โครงการที่เข้าร่วมคือ "จีเอสพีดีพี/ไอทีเอฟ/เอทีเอฟ โฟร์ทีน แอนด์ อันเดอร์ ทีม ทู ยุโรป 2022" และมี "โค้ชเอม" ดร.ไพรินทร์ ปัญจศิลป ผู้ฝึกสอนเทนนิสชาวไทย ที่ได้รับการแต่งตั้งเป็นผู้ฝึกสอนประจำทีมของโครงการ ร่วมดูแล "น้องพุฒิ" และนักเทนนิสเยาวชนจากประเทศต่าง ๆ ด้วย</p>
<!-- /wp:paragraph -->

<!-- wp:image {"id":32939,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294011933_5500328983323358_2147885944239032245_n.jpg" alt="" class="wp-image-32939"/></figure>
<!-- /wp:image -->