<!-- wp:paragraph {"align":"center","backgroundColor":"vce-meta","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-meta-background-color has-text-color has-background" style="font-size:22px"><strong>มือวางไม่พลาดฉลุย 16 คนตามคาด<br>หวดไทยแลนด์ฯ ชิงรวมกว่าครึ่งล้าน</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 2 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 มี.ค. 2567 เปิดฉากขึ้นในช่วงบ่าย หลังจากฝนหยุดตก ซึ่งตกลงมาอย่างหนักและเบาสลับกันตั้งแต่ช่วงเช้า โดยผลการแข่งขันในภาพรวม ปรากฏว่า นักเทนนิสมือวางของรายการผ่านเข้ารอบได้ตามคาด
  ประเภทชายเดี่ยว รอบสาม (32 คน) กฤติน โกยกุล นักเทนนิสหนุ่มใต้จากพังงา มือ 12 ของไทย และเต็ง 3 ของรายการ ใช้ชั้นเชิงการหวดที่เฉียบขาด เอาชนะ ธนาธิป โปติ นักหวดจากนนทบุรี มือ 91 ของไทย ได้ 2 เซตรวด ด้วยสกอร์ 6-1 และ 6-0 กฤติน ควงแร็กเกตคู่ใจผ่านเข้ารอบสี่หรือ 16 คนสุดท้าย ไปพบกับ แทนตะวัน ทัดเดโอ มายอลิ แม็คจิโอลิ นักเทนนิสหนุ่มหล่อ นักแสดงและนายแบบลูกครึ่งไทย-อิตาลี จากกรุงเทพฯ
  ด้านประเภทหญิงเดี่ยว รอบสอง (32 คน) วรรษชล สวัสดี นักเทนนิสจากพิษณุโลก มือ 10 ของไทย และเต็ง 3 ของรายการ หวดปราบ ปทิตตา สิงห์ทอง จากนนทบุรี มือ 47 ของไทย จบลงภายใน 2 เซต ด้วยสกอร์ 6-0 และ 6-2 วรรษชล ผ่านเข้ารอบสาม หรือ 16 คนสุดท้าย ไปพบกับ สิริน พงศ์ทองเมือง จากกรุงเทพฯ มือ 32 ของไทย และมือวาง 16 ของรายการ
  ขณะที่ ไทรา ลิธิบี นักหวดลูกครึ่งไทย-อังกฤษ มือ 18 ของไทยจากกรุงเทพฯ และมือวาง 6 ของรายการ เดินหน้าเข้ารอบต่อไปได้สำเร็จ หลังจากหวดเอาชนะ พิมพ์พิชชา คงวัน มือ 56 ของไทยจากนนทบุรี ได้ 2 เซตรวด 6-1 และ 6-0 ไทรา ผ่านเข้ารอบ 16 คนสุดท้าย ไปพบกับ ธนัชพร ยังโหมด จากชลบุรี มือ 22 ของไทย และมือวาง 9 ของรายการ ที่ชนะผ่าน วริศรา คมสันติ์วัฒนา ต่อไป
  ในส่วนผลการแข่งขันคู่อื่น ๆ มีดังนี้ ประเภทหญิงเดี่ยว รอบสอง พิมพ์ลภัส ลิม (กทม.) ชนะ ปวรดา ไทเมืองพล (ขอนแก่น) 6-0, 6-0 ภาวินี ร่วมรักษ์ (กทม.) ชนะ มาเรีน เชน (ชลบุรี) 6-3, 6-4 พิมพ์มาดา ลิม (กทม.) ชนะ ชินบัญชร สร้อยทอง (ชลบุรี) 6-2, 6-3
  ประเภทชายเดี่ยว รอบสาม ภูมิพัฒน์ สุขโข (กทม.) ชนะ ศิรคุณ ควัฒน์กุล (เชียงใหม่) 6-0, 6-0 อนพัช ทิมางกูร (กทม.) ชนะ นพดล น้อยกอ (พิจิตร) 6-0, 3-0 Retd. (เจ็บสะโพก) ชญานนท์ แก้วสุทอ (สระบุรี) ชนะ บวรทัต โสภาเปี้ย (กทม.) 6-1, 6-0 จิรัฏฐ์ นวสิริสมบูรณ์ (กทม.) ชนะ ธนภัค ตรีสัตยกุล (นครปฐม) 6-3, 6-1
  พัทธดนย์ ไลอ้อน (ชุมพร) ชนะ ปภังกร บุญฤทธิ์ (สุราษฎร์ธานี) 3-0 Retd. (เจ็บแขน) ณัฐสิทธิ์ กุลสุวรรณ์ (กาญจนบุรี) ชนะ สุทธิภัทร ยุนกระโทก (นนทบุรี) 6-0, 6-3 พาร์ จันทรโคลิกา (กทม.) ชนะ สิริวัฒน์ คะประสิทธิ์ (กทม.) 3-6, 1-1 Retd. (เจ็บขา) อกนิษฐ์ พุ่มจิตร (เพชรบุรี) ชนะ อมเรศ อวยพร (ยะลา) 6-1, 6-2 คงทรัพย์ คงคา (กทม.) ชนะ สิทธวีร์ กุลพิศาลรัศม์ (กทม.) 6-1, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3Mg==.html</code></pre>
<!-- /wp:code -->

<!-- wp:image {"id":42019,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4214-1024x683.jpeg" alt="" class="wp-image-42019"/></figure>
<!-- /wp:image -->