<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมชายรุ่น 14 ปีเปิดหัวเฉือนชนะอุซเบฯ<br>ดวลไต้หวันต่อ ศึกไอทีเอฟฯ, เอเชีย/โอเชียเนีย</strong></p>
<!-- /wp:paragraph -->

<!-- wp:paragraph -->
<p>ทีมเยาวชนชายทีมชาติไทย รุ่นอายุไม่เกิน 14 ปี คว้าชัยแมทช์แรก ในการแข่งขันรอบแบ่งกลุ่มพบกันหมด ในศึกเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ณ เมืองกูชิง รัฐซาราวัก ประเทศมาเลเซีย เมื่อวันที่ 28 เม.ย. 2569</p>
<!-- /wp:paragraph -->

<!-- wp:paragraph -->
<p>"โค้ชเอ็กซ์" นายพชรพล คำสมาน ผู้ฝึกสอนทีมชาติไทย วางตัวนักกีฬา โดยมอบหมายให้ “น้องอันปัน” ปัณณพรรธน์ นิ่มนวลกุล ทำหน้าที่เดี่ยวมือสอง และประเดิมแต้มแรกให้ทีมไทย หลังจากเอาชนะ อาร์ทยอม โดโกโวรอฟ 2-0 เซต 6-0 และ 6-1</p>
<!-- /wp:paragraph -->

<!-- wp:paragraph -->
<p>จากนั้น “น้องเเทน” วริษฐ์ เลิศสินธพานนท์ แข่งขันประเภทเดี่ยวมือหนึ่ง พบกับ ไซดาสลัม ฟาร์คโซดอฟ โดยหลังจากเสมอกัน 1-1 เซต ในเซตสาม ขณะที่ วริษฐ์ ตามอยู่ 3-5 มีความจำเป็นต้องขอถอนตัวออกจากการแข่งขัน เนื่องจากตะคริว ส่งผลให้ วริษฐ์ แพ้ด้วยสกอร์ 4-6, 6-1 และ 3-5 Ret.</p>
<!-- /wp:paragraph -->

<!-- wp:paragraph -->
<p>ประเภทคู่ ปัณณพรรธน์ จับคู่กับ “น้องเดนิส” เดนิส เขียวรักษา โชว์ฟอร์มการหวดที่เข้าขา ช่วยกันเอาชนะ ไซดาสลาม ฟาร์คโซดอฟ กับ อาซัมจอน ซิยาตอฟ 2-0 เซต 6-4 และ 6-2 พาทีมไทยเฉือนชนะทีมอุซเบกิสถาน 2-1 คู่</p>
<!-- /wp:paragraph -->

<!-- wp:paragraph -->
<p>สำหรับรอบแบ่งกลุ่มพบกันหมด แมทช์ที่สอง ทีมไทย จะพบกับ ไต้หวัน ที่แมทช์แรกแพ้อินโดนีเซีย 1-2 คู่</p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า ในวันนี้ ยังได้มีพิธีเปิดการแข่งขันอย่างเป็นทางการสำหรับการแข่งขันของประเภททีมเยาวชนชาย รุ่นอายุไม่เกิน 14 ปี ด้วย โดย "โค้ชเอ็กซ์" นายพชรพล คำสมาน ผู้ฝึกสอนทีมชาติไทย พร้อมด้วย นายพันธุ์ทิวา ชาวอุทัย เทรนเนอร์ ได้นำนักกีฬาเข้าร่วมด้วย ท่ามกลางบรรยากาศชื่นมื่น</p>
<!-- /wp:paragraph -->

<!-- wp:image {"id":56091,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/685249025_1404461008383544_1939191434616723708_n-1024x769.jpg" alt="" class="wp-image-56091"/></figure>
<!-- /wp:image -->