<!-- wp:paragraph {"align":"center","style":{"typography":{"fontSize":20},"color":{"background":"#c1d4dd"}}} -->
<p class="has-text-align-center has-background" style="background-color:#c1d4dd;font-size:20px"><strong>"กษิดิศ-ธนเพชร" ลิ่ว8คน-"วิชยา"เข้าตัดเชือกคู่ศึกอาชีพที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 10 ก.ค.68 ประเภทชายเดี่ยว รอบสอง "บูม" กษิดิศ สำเร็จ นักเทนนิสไทย วัย 24 ปี มืออันดับ 390 ของโลก มือวาง 2 ของรายการ สามารถเอาชนะ เจิ้ง เหยาเจี๋ย มือ 944 ของโลกชาวจีน 4-6, 7-6(5) และ 6-4 ทำให้ กษิดิศ ผ่านเข้ารอบก่อนรองชนะเลิศ หรือ รอบ 8 คนสุดท้ายต่อไป ขณะที่ "โอเว่น" ธนเพชร ฉันทะ นักเทนนิสไทย วัย 25 ปี มือ 688 ของโลก สามารถผ่านเข้ารอบก่อนรองชนะเลิศ หรือ รอบ 8 คนสุดท้ายได้เช่นกัน หลังเอาชนะ แอนโทนี่ ซูซานโต้ นักเทนนิสอินโดนีเซีย มือ 1563 ของโลก 6-3 และ 7-5 </p>
<!-- /wp:paragraph -->

<!-- wp:paragraph -->
<p>ด้าน "จูเนียร์" วิชยา ตรงเจริญชัยกุล วัย 30 ปี มือ 659 ของโลก มือวาง 6 ของรายการ พ่ายให้กับ โกกิ มิสึดะ นักเทนนิสญี่ปุ่น มือ 1009 ของโลก 3-6 และ 3-6 ตกรอบสองไปอย่างน่าเสียดาย ในวันเดียวกันได้มีการแข่งขันประเภทคู่ โดยชายคู่ รอบก่อนรองชนะเลิศ วิชยา ตรงเจริญชัยกุล มือคู่อันดับ 632 ของโลก จับคู่กับ เจิ้ง เหยาเจี๋ย นักเทนนิสจีน มือคู่อันดับ 719 ของโลก คู่มือวาง 3 ของรายการ ชนะ ม้อ ยื๋อกง มือคู่อันดับ 606 ของโลก กับ เซียว หลี่หนาง มือคู่อันดับ 1601 ของโลก 2-2, Retired(คู่จีนขอถอนตัว) ทำให้คู่ของ วิชยา ผ่านเข้าสู่รอบรองชนะเลิศทันที ด้าน ฐานทัพ สุขสำราญ มือคู่มือ 1386 ของโลก จับคู่กับ ธนเพชร ฉันทะ วัย 25 ปี มือคู่อันดับ 1219 ของโลก แพ้ หวัง อู๋หรัน มือคู่อันดับ 180 ของโลก กับ จาง ชางลี้ มือคู่อันดับ 2064 ของโลก 6-0, 6-7(5) และซูเปอร์ไทเบรก 6-10 ส่วนหญิงคู่รอบก่อนรองชนะเลิศ พัณณิน โควาพิทักษ์เทศ วัย 22 ปี มือคู่อันดับ 350 ของโลก กับ ภาวินี ร่วมรักษ์ วัย 21 ปี มือคู่อันดับ 1245 ของโลก แพ้ ห่าว หย่าหนาน มือคู่อันดับ 839 ของโลก กับ หวัง เจียยี่ มือคู่อันดับ 1028 ของโลก 4-6 และ 4-6</p>
<!-- /wp:paragraph -->

<!-- wp:image {"id":50642,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/515438841_1167240392105608_8666503085008634130_n-933x1024.jpg" alt="" class="wp-image-50642"/></figure>
<!-- /wp:image -->