<!-- wp:paragraph {"align":"center","style":{"typography":{"fontSize":20},"color":{"background":"#bed2da"}}} -->
<p class="has-text-align-center has-background" style="background-color:#bed2da;font-size:20px"><strong>2 ทีมชาติ "จิณห์นิภา-ปารมี" เปิดหัวสวยเข้ารอบหวดเยาวชน"ไอทีเอฟเวิลด์เทนนิส" </strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนนานาชาติ เก็บคะแนนเยาวชนโลก รายการ ITF Juniors World Tennis Tour J60 (2) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 มิ.ย. 2568 เป็นการแข่งขันรอบเมนดรอว์วันแรก ประเภทหญิงเดี่ยว รอบแรก (64 คน) "จีนนี่" จิณห์นิภา ตราชูวณิช นักเทนนิสเยาวชนทีมชาติไทยชุดปัจจุบัน พลาดท่าพ่ายเซตแรกให้แก่ จาง ซินหยวน นักเทนนิสจีน วัย 15 ปี ก่อนที่ จิณห์นิภา จะรวบรวมสมาธิตั้งหลักสู้ใหม่ จนพลิกกลับมาเป็นฝ่ายเฉือนชนะ 2-1 เซต 2-6, 6-3 และ 6-1 จิณห์นิภา เข้ารอบสอง (32 คน) พบกับ ดินาร่า เด ซิลวา จากศรีลังกา ซึ่งเป็นมือวางอันดับ 5 ของรายการ ด้าน "มินนี่" ปารมี ทัดแก้ว เยาวชนทีมชาติไทย ก็โชว์ฟอร์มได้ดีเช่นกัน หลังจากหวดเอาชนะ ริโอะ ฮิกาชิ นักเทนนิสลูกครึ่งไทย-ญี่ปุ่น ได้ 2 เซตรวด ด้วยสกอร์ 6-1 และ 7-5 ปารมี ควงแร็กเกตคู่ใจผ่านเข้ารอบสอง พบกับ เฉิน ชิง หยิง จากไต้หวัน ซึ่งเป็นมือวางอันดับ 8 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ ชายเดี่ยว เมนดรอว์ รอบแรก พัชรพล หลีกุล ชนะ อนันดา นวลตา 6-0, 6-1 พีรวัชร สุขใจชนะ ณปราธ ละไล 6-1, 6-2 ปวรปรัชญ์ งั่นบุญศรี ชนะ แบรนดอน ดวน (สหรัฐฯ) 6-2, 7-5 ทัดพงษ์ กมลปัญญากร ชนะ ภาธรรม เหล่าสกุลพร 6-3, 1-6 และ 6-2 หญิงเดี่ยว เมนดรอว์ รอบแรก กนกอินทร์ วงศ์ภูวรักษ์ ชนะ ริโนะ ชินเด็น (ญี่ปุ่น) 2-6, 6-0 และ 6-3 พิมพ์ลภัส ลิม ชนะ ศรร์วิศา กุลพิศาลรัศม์ 7-5, 7-5 โชติรินทร์ แก้วก่า ชนะ อาราธยา เวอร์มา (อินเดีย) 6-3, 3-6 และ 6-3 ณพัฐธิกา ราศรี ชนะ กูยุน ยูจิ (จีน) 6-3, 7-6(3) แพรวา เทพหัสดิน ณ อยุธยา ชนะ นาล่า โจเซฟิน มาสกี้ (สหรัฐฯ) 6-2, 6-0 พลอยทิพย์ ธนศิรินวกุล ชนะ ปัฐน์ธินันต์ เผือกคำ 7-6(1), 6-4 ปวีณอร นวลศรี แพ้ คิมิกะ ฟุคุอิ (ญี่ปุ่น) 2-6, 2-6 จิรัฏฐ์ อุดมอัครพล แพ้ โฮ เป่ย ชิ (ไต้หวัน) 2-6, 2-6 ณัฐรดา ผลเจริญ แพ้ โซเฟีย ซาวิช (ออสเตรเลีย) 6-4, 1-6 และ 4-6 โชติกา สิงคำสอน แพ้ จาง ป๋อเจีย (จีน) 0-6, 0-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.itftennis.com%2Fen%2Ftournament%2Fj60-nonthaburi%2Ftha%2F2025%2Fj-j60-tha-2025-002%2Fdraws-and-results%2F%3Ffbclid%3DIwZXh0bgNhZW0CMTAAYnJpZBExN0gzcDh3WWJzekF2YU9wNgEeFZkjENeHtRINQxg8oBWxes3DsZ9y41yBHIGchA_32-UHpzaJkzzDFkmrh0k_aem_TH5o95KsnBGrcYTFk16LmQ&amp;h=AT01bkUF5V-ly3knPhb70mhIsQ0ctLyXUvI6b8iHNc-XNBD_k8QV4DoA-FuwVIA20cqTh-FPoEtj564VhGkn1IZZzaCEJubUjRuuSz6laNeChzWFvglAvEdhDQmKtQrRxu7LoISXQc8702J08NkCbg&amp;__tn__=-UK-R&amp;c[0]=AT0OTG5Led9k-Y5ykisqKq1_d8nrKe4d7fAZH3E1VdSVDxZaAcDd36Cpdv7ykfF6GkvPCmbLtmvWLRDfOxcF7RAVDPfxD3se88w7hHnKNZzuKW3UJDZW6XlJy277Ev2nqjj-FLARsqZTVlPjtBQ8LuicxV2KTjm8Nth654V6bS_S-QrV5Etehg_kom0xsqkw8ulu5g8r5YQGteSh3ptH_aotHJtw" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":50487,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/514280136_1158951682934479_2414980275065911762_n-1024x683.jpg" alt="" class="wp-image-50487"/></figure>
<!-- /wp:image -->