<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>"เจได"ตามสวีเดน0-1เซตหวดคัดเลือดศึกอาชีพตุรกีสัปดาห์ที่5      </strong></p>
<!-- /wp:paragraph -->

<!-- wp:paragraph -->
<p>"เจได"ตามสวีเดน0-1เซตหวดคัดเลือดศึกอาชีพตุรกีสัปดาห์ที่5       <br>ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว  450,000 บาท ที่ประเทศตุรกีในสัปดาห์ที่ 5 เมื่อวันที่ 31 มกราคม "เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1586 ไอทีเอฟแร้งกิ้ง ลงแข่งรอบคัดเลือก รอบแรก พบกับ ฟิลิป เบอร์เกวี่ นักเทนนิสสวีเดน วัย 26 ปี มือ 743 เอทีพีแร้งกิ้ง และ มือ 389 ไอทีเอฟแร้งกิ้ง ซึ่งแข่งในช่วงค่ำของวันดังกล่าว โดยเซตแรกเกมค่อนข้างสูสีต่างฝ่ายต่างรักษาเกมเสิร์ฟกันได้อย่างเหนียวแน่นจนมาถึงเกม 10 ซึ่งเจไดเสิร์ฟในสถานการณ์ที่ไม่ดีนักเพราะภายในสนามเริ่มมืดทัศนวิสัยในการมองบอลไม่ดีจนทำให้เสียไป 1 ดับเบิ้ลฟลอท์ก่อนจะถูกเบรกเสิร์ฟทำให้นักหวดสวีดิชเป็นฝ่ายปิดเซตนี้ด้วยการชนะ 6-4      </p>
<!-- /wp:paragraph -->

<!-- wp:paragraph -->
<p>  เริ่มเซตสองเกมแรก การแข่งขันยังคงเป็นไปอย่างสนุกสูสีต่างฝ่ายต่างทำแต้มได้จนเสมอ 40-40 คู่แข่งชาวสวีเดนได้แจ้งกรรมการในสนามขอหยุดการแข่งขันเนื่องจากสภาพสนามเริ่มมืดทำให้มองไม่เห็นบอล ซึ่งกรรมการได้ถามความเห็นเจไดที่แม้จะได้เปรียบอยู่แต่นักหวดไทยก็เห็นด้วยให้ยุติการแข่งขัน ดังนั้นการแข่งขันที่เหลือจึงต้องเลื่อนมาแข่งกันต่อในวันที่ 1 กุมภาพันธ์      </p>
<!-- /wp:paragraph -->

<!-- wp:paragraph -->
<p>เจได กล่าวหลังการแข่งขันว่า เกมหวดในเซตแรกถือว่าทำได้ดีมาก แต่เสียดายที่พอเข้าเกมสุดท้ายสภาพแสงในสนามไม่ดีเริ่มมืดและไฟในสนามก็สว่างไม่พอ ทำให้สายตาปรับไม่ทันเสียจังหวะในการเสิร์ฟไป แต่พอเริ่มจะปรับได้คู่แข่งก็มาขอให้ยุติการแข่งขันเพราะเขาก็เริ่มมีปัญหาการมองบอลเหมือนกันตนจึงเห็นด้วย แต่มองในมุมดีที่การยุติการแข่งขันทำให้มีโอกาสในการกลับมาปรับฟอร์มการเล่นเพื่อการแข่งต่อในเกมที่เหลือซึ่งก็หวังว่าจะกลับมาทำได้ดีและจะพยายามเก็บชัยชนะให้ได้</p>
<!-- /wp:paragraph -->

<!-- wp:image {"id":26380} -->
<figure class="wp-block-image"><img src="https://www.bucket.cloudaccess9.com/ltatorg/2021/02/74433C06-8551-4AEF-B500-1EF58FE00658-768x1024.jpeg" alt="" class="wp-image-26380"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->