<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ศุภวัฒน์"ได้แชมป์ชายเดี่ยวไอทีเอฟ<br>"สลักทิพย์"หวดชนะญี่ปุ่นซิวฝ่ายหญิง</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นักเทนนิสดาวรุ่งไทยคว้าแชมป์ในการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพส์" ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 2 ก.ค. 2565 ซึ่งเป็นรอบชิงชนะเลิศ และได้รับเกียรติจาก น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ นักเทนนิสดาวรุ่งไทยโคจรมาพบกัน ระหว่าง "น็อต" ศุภวัฒน์ แซ่อุ้ย วัย 16 ปี มือวางอันดับ 3 ของรายการ และมือ 346 เยาวชนโลก พบกับ "ปังปอนด์" รชตะ ธรรมเจริญสถิต วัย 17 ปี มือวางอันดับ 9 และมือ 526 เยาวชนโลก ปรากฏว่า ศุภวัฒน์ หวดได้เฉียบขาด ใช้เวลาไป 1 ชั่วโมง 40 นาที เอาชนะได้ 2-0 เซต 6-2 และ 6-2 คว้าแชมป์ชายเดี่ยวไปครอง นับเป็นแชมป์ชายเดี่ยวรายการที่ 3 ของศุภวัฒน์ ในการเล่นระดับไอทีเอฟ จูเนียร์ นอกจากนี้ ศุภวัฒน์ ยังได้คะแนนสะสมอันดับเยาวชนโลก 60 คะแนน ส่วน รชตะ ได้รับ 36 คะแนน
       ด้านประเภทหญิงเดี่ยว รอบชิงชนะเลิศ "หมิว" สลักทิพย์ อุ่นเมือง นักหวดดาวรุ่งไทยวัย 16 ปี มือวาง 1 ของรายการ และมือ 242 เยาวชนโลก ใช้ชั้นเชิงและประสบการณ์หวดเอาชนะ โกโตะ เรอินะ นักหวดญี่ปุ่น วัย 14 ปี มือ 886 ของโลก 2-0 เซต 6-2 และ 6-0 หลังใช้เวลาในการแข่งขันไปทั้งสิ้น 1 ชั่วโมง 38 นาที สลักทิพย์ ในฐานะแชมป์ ได้รับคะแนนสะสมอันดับเยาวชนโลก 60 คะแนน ส่วน นักหวดญี่ปุ่น ได้รับ 36 คะแนน ทั้งนี้ นับเป็นแชมป์ไอทีเอฟ จูเนียร์ รายการที่ 8 ของ สลักทิพย์ หลังจากได้ครั้งแรก เมื่อปี ค.ศ.2019</code></pre>
<!-- /wp:code -->

<!-- wp:image {"id":32696,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/715A8309-B330-4BCF-8096-F09ECB66F6F8-1024x683.jpeg" alt="" class="wp-image-32696"/></figure>
<!-- /wp:image -->