<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3000d"}}} -->
<p class="has-text-align-center has-vce-bg-color has-text-color has-background" style="background-color:#a3000d;font-size:22px"><strong>"ภาวินี"ดับฝันดาวรุ่งแซงเข้ารอบ16<br>"ธนกร"ฉลุย-หวดไทยแลนด์ฯสนาม5</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 5 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 เม.ย.ที่ผ่านมา เป็นการแข่งขันวันที่สอง ในประเภทหญิงเดี่ยว รอบ 32 คน คู่ที่น่าสนใจต้องยกให้คู่ระหว่าง "บอลลูน" ภาวินี ร่วมรักษ์ นักเทนนิสเมืองหลวง กรุงเทพมหานคร วัย 19 ปี มือ 29 ของไทย และเป็นเต็ง 7 ของรายการ พบกับ "เฟิร์น" พรนภัส หงส์จำรัสศิลป์ นักเทนนิสดาวรุ่งวัย 15 ปี จากเมืองส้มโอ นครปฐม มือ 46 ของไทย
       เปิดฉากขึ้นมา พรนภัส ระเบิดฟอร์มดาวรุ่งเก็บเซตแรกจากรุ่นพี่ได้ก่อน เซตสองเกมค่อนข้างสูสี และเป็น ภาวินี ที่ใช้ความเก๋าเอาชนะได้บ้าง ทำให้เสมอกัน 1-1 เซต และเซตสามเพื่อตัดสิน ปรากฏว่า ภาวินี ใช้ประสบการณ์แซงเอาชนะรุ่นน้องได้สำเร็จ 2-1 เซต 3-6, 6-4 และ 6-2 พร้อมฉลุยสู่รอบ 16 คนสุดท้าย โดย ภาวินี จะพบกับ พิมพ์มาดา ลิม นักเทนนิสกรุงเทพฯ ลูกครึ่งไทย-สิงคโปร์ มือ 40 ของไทย ที่ชนะ กัญญาดา พรหมวิชัย จากเชียงใหม่ 6-3, 6-2
       ด้านประเภทชายเดี่ยว รอบ 64 คน ธนกร ศรีรัตน์ นักเทนนิสหนุ่มกรุงเทพฯ มือ 25 ของไทย และมือวาง 7 ของรายการ พบกับ พัทธ์ คงกิจภากรณ์ นักเทนนิสหนุ่มชลบุรี ที่ไม่มีอันดับประเทศไทย ผลการแข่งขัน ปรากฏว่า ธนกร เล่นได้ตามมาตรฐานของตัวเอง คว้าชัยชนะได้ 2 เซตรวด 6-0 และ 6-2 พร้อมคว้าสิทธิ์ผ่านเข้าสู่รอบ 32 คนสุดท้าย ไปพบกับ คมธัช กิตตโชค จากกรุงเทพฯ มือ 137 ของไทย ที่ชนะ มารุต เกล้ากลาง จากสมุทรปราการ มือ 56 ของไทย ด้วยสกอร์ 2-2 Retd. เนื่องจาก มารุต ขอถอนตัวเพราะเจ็บข้อมือ
       ในส่วนผลการแข่งขันคู่อื่น ๆ มีดังนี้ ประเภทหญิงเดี่ยว รอบ 32 คน ชมภู่ทิพย์ จันดาเขต (นนทบุรี) ชนะ ภัณฑิลา นามวงศ์ (กทม.) 6-1, 6-0 พรปวีณ์ นวลศรี (ปทุมธานี) ชนะ วาริศา อินทรพรหม (กทม.) 6-2, 6-1
       ประเภทชายเดี่ยว รอบ 64 คน ณัฏฐญุตม์ นิธิธนนนต์ (อุดรธานี) ชนะ พลกฤษฎิ์ แซ่อึ้ง (ขอนแก่น) 6-0, 6-1 พล วัฒนกูล (ปทุมธานี) ชนะ ปุญชัช สุนทรปกาสิต (กทม.) 6-0, 6-0 กฤติน โกยกุล (พังงา) ชนะ เกรทกลอรี่ นิตยเมฆินทร์ (พิษณุโลก) 6-0, 6-1 ชญานนท์ แก้วสุทอ (สระบุรี) ชนะ กานต์ธัช สุรฤทธิ์โยธิน (ชลบุรี) 6-1, 6-4 เรวัต กิจประเสริฐสกุล (อุตรดิตถ์) ชนะ ธีรเมธ ฉิมอ้อย (ปทุมธานี) 6-1, 6-3 คงทรัพย์ คงคา (กทม.) ชนะ ณัฐกิตติ์ ธีรโชติจิรานนท์ (ประจวบคีรีขันธ์) 6-0, 6-0
       มุ่งมั่น โอมอารักษ์ (นครศรีธรรมราช) ชนะ พชร สุขเลี่ยน (ภูเก็ต) 6-3, 6-1 จิรพงศ์ โรจนวาสี (นนทบุรี) ชนะ ชัยภัช พูนพล (กทม.) 6-0, 6-0 ธิรวัต อยู่คง (กทม.) ชนะ สุขุม กิจวิจารณ์ (กทม.) 6-3, 6-1 อภิวิชญ์ โรจน์พิบูลย์พันธ์ (กทม.) ชนะ จักรพันธ์ เจียรวงศ์ (กทม.) 6-0, 6-0 สิรวิชญ์ สุดเนตร (อำนาจเจริญ) ชนะ กรวิชญ์ แสงจันทร์ (เพชรบูรณ์) 6-1, 6-2 อนพัช ทิมางกูร (กทม.) ชนะ นราธิป เรืองศรี (ปทุมธานี) 6-1, 6-3
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI3NA==.html</code></pre>
<!-- /wp:code -->

<!-- wp:image {"id":36952,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/DE6BFF54-9BED-49CC-8571-2198D40361C8-1024x683.jpeg" alt="" class="wp-image-36952"/></figure>
<!-- /wp:image -->