<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>จัดสาย"จูเนียร์ บิลลี่ จีน คิง คัพ"<br>ไทยงานหนัก-นัดแรกดวลเจ้าภาพ<br>"โค้ชเอ็กซ์"ลั่นลูกทีมพร้อมสู้เต็มที่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมเยาวชนหญิง รุ่นอายุไม่เกิน 16 ปี รายการ "จูเนียร์ บิลลี่ จีน คิง คัพ บาย บีเอ็นพี พารีบาส์ ไฟนอลส์ 2022" แข่งขันคอร์ตดิน ที่เมืองอันตัลยา ประเทศตุรกี ระหว่างวันที่ 1-6 พ.ย. 2565 ล่าสุด เมื่อวันที่ 31 ต.ค. ที่ผ่านมา ได้มีการประชุมและจัดสายการแข่งขัน โดย "โค้ชเอ็กซ์" นายพชรพล คำสมาน ผู้ฝึกสอนทีมชาติไทย เข้าร่วมด้วย
       ผลการจัดสายการแข่่งขัน ปรากฏว่า ทีมไทย ถูกจัดให้เป็นทีมวางอันดับ 7 ของรายการ อยู่กลุ่ม เอ ร่วมกับ สหรัฐฯ (ทีมวาง 1) โคลอมเบีย ตุรกี เจ้าภาพ ส่วนกลุ่ม บี ได้แก่ เซอร์เบีย (ทีมวาง 4), เนเธอร์แลนด์ ชิลี ญี่ปุ่น (ทีมวาง8) ขณะที่กลุ่ม ซี ออสเตรเลีย (ทีมวาง 3) ตูนิเซีย เม็กซิโก เยอรมนี (ทีมวาง 5) และกลุ่ม ดี สาธารณรัฐเช็ก (ทีมวาง 2) สเปน อียิปต์ อาร์เจนติน่า (ทีมวาง 6)
       "โค้ชเอ็กซ์" นายพชรพล คำสมาน ผู้ฝึกสอนทีมชาติไทย เปิดเผยว่า ทีมไทยถูกจัดให้เป็นทีมวาง จากผลงานรอบคัดโซน โดยได้รองแชมป์โซนเอเชีย/โอเชียเนีย เมื่อเดือน เม.ย. ที่ผ่านมา ส่วนการแข่งขันครั้งนี้ รอบแรกจะพบกันหมดในแต่ละกลุ่ม จากนั้นจะคัดเอาอันดับ 1 และ 2 ของแต่ละกลุ่ม ผ่านเข้าไปแข่งขันรอบก่อนรองชนะเลิศ ส่วนทีมที่เหลือจะแข่งขันจัดอันดับต่อไป 
       จากผลการจัดสายที่ออกมา "โค้ชเอ็กซ์" กล่าวว่า ทีมไทยอยู่ในสายหนักพอสมควร ทั้งสหรัฐฯ ทีมเต็งหนึ่ง และตุรกี เจ้าภาพ แต่เชื่อมั่นว่านักกีฬาไทยจะสู้เต็มที่ โดยเฉพาะแมทช์แรกที่จะประเดิมสนามกับเจ้าภาพ วันที่ 1 พ.ย. 2565 เวลา 11.00 น. ที่ตุรกี ซึ่งตรงกับประเทศไทย เวลา 15.00 น. เพราะแมทช์แรกมีความสำคัญมาก จะทำให้มีกำลังใจ แม้ไม่ใช่เรื่องง่ายก็ตาม
       ด้านความเคลื่อนไหวของ 3 นักเทนนิสเยาวชนหญิงทีมชาติไทย ลีเดียร์ พอดโกริชานี่ (ลูกครึ่งไทย-รัสเซีย) "แอ๊ตต้า" พิมพ์มาดา ทองคำ และ "ฟ้าใส" อัจฉราพร วรรณโพธิ์ ยังคงทำการฝึกซ้อมอย่างต่อเนื่อง ภายใน เอ็มทีเอ เทนนิส อะคาเดมี่ โดยมี "โค้ชเอ็กซ์" และนายภาณุพงศ์ จุลพันธ์ นักวิทยาศาสตร์การกีฬา ควบคุมการฝึกซ้อม
       ก่อนที่ในช่วงบ่ายวันเดียวกัน เวลาประมาณ 15.30 น. ตามเวลาท้องถิ่น (เวลาไทย 19.30 น.) "โค้ชเอ็กซ์" ได้นำคณะเทนนิสไทยเดินทางไปร่วมพิธีเปิดการแข่งขันอย่างเป็นทางการ ณ แอสเพนดอส แอมฟิเธียเตอร์</code></pre>
<!-- /wp:code -->

<!-- wp:image {"id":34561,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/4ABAFDD8-946E-4AC5-818C-C8EF4028F068-1024x768.jpeg" alt="" class="wp-image-34561"/></figure>
<!-- /wp:image -->