<!-- wp:paragraph {"align":"center","textColor":"vce-bg","style":{"color":{"background":"#8800a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:22px"><strong>"ธนภัทร" สุดต้านเต็ง 1 - "บัว" จอดป้าย<br>เทนนิส "ไอทีเอฟ จูเนียร์ส เวิลด์ เจ300"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ "ITF Juniors World Tennis Tour J300" (ไอทีเอฟ จูเนียร์ส เวิลด์ เทนนิส ทัวร์ เจ300) ซึ่งแชมป์จะได้คะแนนสูงถึง 300 แต้ม ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 มี.ค. 2567 เป็นการแข่งขันรอบเมนดรอว์วันที่สาม
  ประเภทชายเดี่ยว รอบสาม หรือ 16 คนสุดท้าย "พัตเตอร์" ธนภัทร บุศราวงศ์ นักเทนนิสไทย มืออันดับ 117 เยาวชนโลก และมือวางอันดับ 15 ของรายการ พบงานใหญ่อย่าง เฮย์เดน โจนส์ นักเทนนิสจากออสเตรเลีย มืออันดับ 18 เยาวชนโลก และมือวางอันดับ 1 ของรายการ ดีกรีแชมป์ศึกไอทีเอฟ จูเนียร์ส เวิลด์ เทนนิส ทัวร์ เจ200 เมื่อสัปดาห์ที่ผ่านมา
  ตลอดการแข่งขัน ธนภัทร ได้พยายามสู้อย่างเต็มที่ ซึ่งมีโอกาสเก็บชัยในเซตแรกได้ก่อน ทว่ามาพ่ายการหวดที่แข็งแกร่งของคู่แข่งขันในสองเซตถัดมา ทำให้ปราชัยไปอย่างน่าเสียดาย 1-2 เซต ด้วยสกอร์ 6-2, 2-6 และ 3-6 ธนภัทร ตกรอบ 16 คนสุดท้าย รับคะแนนสะสมอันดับเยาวชนโลก จำนวน 60 คะแนน ในขณะที่ เฮย์เดน โจนส์ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ จอง ยอนซู จากเกาหลีใต้ มืออันดับ 75 เยาวชนโลก และมือวางอันดับ 6 ของรายการ
  ด้านประเภทหญิงเดี่ยว "บัว" กมลวรรณ ยอดเพ็ชร นักเทนนิสไทย มืออันดับ 103 เยาวชนโลก และมือวางอันดับ 12 ของรายการ ต้องหยุดผลงานไว้เพียงรอบที่สาม หรือ 16 คนสุดท้าย หลังจากหวดพ่าย มาร์โก พันธาลา จากฝรั่งเศส มืออันดับ 89 เยาวชนโลก และมือวางอันดับ 7 ของรายการ 0-2 เซต ด้วยสกอร์ 3-6 และ 6-7 ไทเบรก 5-7 โดย กมลวรรณ ได้คะแนนสะสมอันดับเยาวชนโลก จำนวน 60 แต้ม เป็นรางวัลปลอบใจ ในขณะที่ มาร์โก พันธาลา ผ่านเข้ารอบก่อนรองชนะเลิศ ไปพบกับ อลาน่า ซูบาซิช จากออสเตรเลีย มืออันดับ 169 เยาวชนโลก
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม จอย เดอ ซูว์ (วาง 2-เนเธอร์แลนด์) ชนะ ริน อิโตะ (ญี่ปุ่น) 6-4, 6-2 มิก้า สตอยซาฟเยวิช (วาง 1-สหราชอาณาจักร) ชนะ เว่ย จางเฉียน (วาง 16-จีน) 5-2 Ret. (เจ็บข้อเท้า) อลาน่า ซูบาซิช (ออสเตรเลีย) ชนะ เฮฟซิบาห์ โอลูวาดาเร (วาง 3-สหราชอาณาจักร) 6-4, 6-2 คาน่อน ซาวาชิโระ (ญี่ปุ่น) ชนะผ่าน ดาเรีย ชัดชเนวา (วาง 8) 
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2024/j-j300-tha-2024-001/order-of-play/</code></pre>
<!-- /wp:code -->

<!-- wp:image {"id":41840,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4096-1024x683.jpeg" alt="" class="wp-image-41840"/></figure>
<!-- /wp:image -->