การแข่งขันเทนนิสอาชีพชาย เอทีพี ชาเลนเจอร์ ทัวร์ รายการ “อีเอ หัวหิน โอเพ่น ชาเลนเจอร์ 2017” ชิงเงินรางวัลรวม 150,000 ดอลลาร์สหรัฐ หรือประมาณ 5,250,000 บาท พร้อมคะแนนสะสมอันดับโลก ที่สนามเทนนิส ทรู อารีน่า หัวหิน จ.ประจวบคีรีขันธ์ เมื่อวันที่ 22 พ.ย. รอบแรก ประเภทชายเดี่ยว

“จูเนียร์” วิชยา ตรงเจริญชัยกุล นักหวดหนุ่มวัย 22 ปี มือ 1 ของไทย และมืออันดับ 479 ของโลก พบกับ ควอน ซุงวู วัย 19 ปี มืออันดับ 170 <span class="text_exposed_show">ของโลก และมือวางอันดับ 7 ของร¬ายการ
เซตแรก วิชยาใช้ลูกเสิร์ฟหนักกดดันและเสิร์ฟเอชได้ถึง 9 ครั้ง ก่อนดวลกันไปถึงไทเบรก ซึ่ง วิชยา พ่ายไป 6-7 ไทเบรก 2-7 เซตสอง วิชยาตีเสียเองจนถูกเบรกตั้งแต่เกมแรกและพ่ายไปในที่สุด 2-6 สรุป วิชยา แพ้ 0-2 เซต 6-7(2), 2-6 ตกรอบแรก รับเงินรางวัล 1,560 ดอลลาร์สหรัฐ (ประมาณ 51,000 บาท) ส่วน ควอน ซุงวู ผ่านเข้ารอบสอง พบ รูบิน สตั๊ดแฮม จากนิวซีแลนด์ ที่ชนะ ดานิโล่ เปโตรวิช จากเซอร์เบีย 2-0 เซต 7-6(3), 6-3</span>
<div class="text_exposed_show">

หลังจากการแข่งขัน “จูเนียร์” วิชยา กล่าวว่า แมตช์นี้มีโอกาสในเซตแรกที่ได้เบรกพอยน์ แต่ทำไม่ได้ ก่อนแพ้ไทเบรกไป ซึ่งเกมค่อนข้างสูสี พอพลาดก็แพ้ไปในที่สุด สำหรับการได้มาเล่นรายการชาเลนเจอร์จะต้องพัฒนาตัวเองขึ้นไปเรื่อยๆ และคิดว่าในปีหน้าจะต้องทำผลงานให้แน่นอนกว่านี้ ส่วนผลงานในปีนี้ยังไม่ได้เป็นไปตามเป้า แต่ถือว่าทำได้ตามเป้าที่ในปีนี้ไม่เจ็บอะไรเลย และร่างกายฟิตมากขึ้นกว่าเดิม

ด้าน “ณัฐ” ปรัชญา อิสโร มืออันดับ 774 ของโลก พบงานหนักกับ แมทธิว เอ็บเดน มืออันดับ 80 ของโลก และมือวางอันดับ 1 จากออสเตรเลีย ปรากฏว่า เซตแรก ปรัชญา คว้าชัยได้ก่อน 6-2 แต่หลังจากนั้น สุดต้าน เอ็บเดน ที่เรียกฟอร์มเก่งออกมาหวด ทำให้ปรัชญาแพ้ไป 1-2 เซต 6-2, 3-6, 1-6 ตกรอบแรกไปอย่างน่าเสียดาย รับเงินรางวัล 1,560 ดอลลาร์สหรัฐ (ประมาณ 51,000 บาท) ส่วน เอ็บเดน ผ่านเข้ารอบสอง พบ มารินโก้ มาโตเซวิช จากออสเตรเลีย ที่ชนะ ยูสูเกะ ทาคาฮาชิ จากญี่ปุ่น 2-0 เซต 7-6(5), 6-4

“ณัฐ” ปรัชญา กล่าวว่า แมตช์นี้ในเซตแรกตีได้ดีตามฟอร์มตัวเอง แต่หลังจากนั้นมีเสียเองค่อนข้างเยอะพอสมควร ทำให้แพ้ไปในเซตสองและเซตสาม การเจอกับนักหวดมืออันดับสูงติดท็อป 100 ของโลก และเก็บมาได้ 1 เซตก็รู้สึกดีใจมาก จากแมตช์นี้ก็ได้ประสบการณ์มากพอสมควรในเรื่องการตี และเรื่องการชิงโอกาส ส่วนเรื่องอนาคตหลังจากเรียนจบแล้วก็จะต้องลงแข่งขันเยอะขึ้น

ขณะที่ “ซีเจ” คงทรัพย์ คงคา มืออันดับ 1,284 ของโลก แพ้ อาคิระ แซนทิลแลน มืออันดับ 145 ของโลก และมือวางอันดับ 3 ของรายการจากออสเตรเลีย 0-2 เซต 2-6, 2-6

<img class="aligncenter size-full wp-image-2618" src="https://www.bucket.cloudaccess9.com/ltatorg/2017/11/23722254_1614023785287250_3108275913993334215_n.jpg" alt="" width="960" height="730" />

<img class="aligncenter size-full wp-image-2619" src="https://www.bucket.cloudaccess9.com/ltatorg/2017/11/23722629_1614023698620592_1235885167120063160_n.jpg" alt="" width="960" height="736" />

<img class="aligncenter size-full wp-image-2620" src="https://www.bucket.cloudaccess9.com/ltatorg/2017/11/23755485_1614023828620579_6217809941201876568_n.jpg" alt="" width="960" height="639" />

</div>