<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7fa300"}}} -->
<p class="has-text-align-center has-vce-bg-color has-text-color has-background" style="background-color:#7fa300;font-size:22px"><strong>"สุวัสส์-สหวัสส์"ผงาดคว้าแชมป์รุ่น18 ปี ศึกบีชเทนนิสจูเนียร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 1 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 18 พ.ค.67 รุ่นอายุไม่เกิน 18 ปี ชายคู่ แชมป์ตกเป็นของ สุวัสส์ กับ สหวัสส์ ศิริสินวัฒนา จากชลบุรี ที่ในรอบพบกันหมด 3 นัดชนะรวด โดยชนะ สหรัฐ ชัยยาคำ กับ อิทธิพล ยิ่งยศอนันต์(ชลบุรี) 6-2, 6-0, ชนะ สุทธิพงศ์ แก่งศิริ - อัครบุรุษ คงคาเพชรวรรณ(ชลบุรี) 7-6(6), 6-2, ชนะ ปณชัย ชรัสเสถียร-บูรพา ศรีโกไสย(ชลบุรี) 6-4, 6-3
   ส่วนคู่หญิง ภัทราพร ทองพิทักษ์ จากปทุมธานี กับ อรปรีย์ญา อินทร์เพ็ง จากพะเยา สามารถคว้าแชมป์มาครองได้อย่างเยี่ยมยอดหลังคว้าชัยชนะ 2 นัดรวด โดยชนะ ฐิติกัลยา วิสุมา กับ กัญญาพัชร แก้วไซเกิด จากชลบุรี 6-0, 6-2 ก่อนที่จะมาเฉือนชนะ ไอริน ศรีไตรเฮือง กับ นันทพร ป้องปิด จากชลบุรีในนัดปิดท้ายไปแบบสนุก 2-1 เซต ด้วยสกอร์ 3-6, 6-2 และซูเปอร์ไทเบรก 12-10   
   ด้านหญิงคู่ รุ่นอายุไม่เกิน 16 ปี รอบพบกันหมดนัดสุดท้าย ระหว่างคู่ของ ไอริน ศรีไตรเฮือง กับ ณิชกานต์ ธรรมดา จากชลบุรี กับคู่ นันทพร ป้องปิด กับ ธนัชชา พันธ์ศักดิ์ จากชลบุรี ที่เก็บชัยชนะมาได้ฝั่งละ 1 แมทช์ ทำให้นัดนี้ต้องมาชิงดำแย่งแชมป์กัน โดยผลปรากฎว่า ไอริน กับ ณิชกานต์ เป็นฝ่ายชนะ 6-1 และ 6-0 ทำให้ทั้งคู่คว้าแชมป์สนามแรกมาครองทันที 
   ชายคู่ รุ่นอายุไม่เกิน 16 ปี แชมป์เป็นของ อาชวิฐ อิทธิวรกุล จากชลบุรี กับ Vsevolod Akhunov จากรัสเซีย
   หลังการแข่งขันได้รับเกียรติจาก นางสำเรียง เหมาะมาศ ประธานที่ปรึกษาเกรต้า รีสอร์ท แอนด์ สปอร์ต คลับ มอบรางวัลแก่นักกีฬา</code></pre>
<!-- /wp:code -->

<!-- wp:image {"id":43098,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4467-1024x683.jpeg" alt="" class="wp-image-43098"/></figure>
<!-- /wp:image -->