<!-- wp:paragraph {"align":"center","textColor":"vce-bg","style":{"color":{"background":"#0029a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0029a3;font-size:22px"><strong>"กมลวรรณ-ณัฏฐญุตม์" คว้าชัยเกมศูนย์<br>ฉลุยหวดไทยแลนด์ฯ ชิงรวมกว่าครึ่งล้าน</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 3 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 เม.ย. 2567
  คู่ที่น่าสนใจ ประเภทหญิงเดี่ยว รอบแรก (64 คน) "นุ่น" กมลวรรณ บัวแย้ม นักเทนนิสสาวชลบุรี ที่เคยเล่นให้ทีมชาติไทยมาแล้วหลายสมัย หวนคืนสนามอาชีพอีกครั้งหลังจากเบนเข็มไปเป็นผู้ฝึกสอน และสามารถประเดิมด้วยการเอาชนะ เจน่า เฮียร์ฟอร์ด นักเทนนิสสาวลูกครึ่งไทย-อเมริกัน จากหนองคาย 2-0 เซต 6-0 และ 6-0 กมลวรรณ ซึ่งปัจจุบันเป็นมือ 64 ของไทย ผ่านเข้ารอบสอง หรือ 32 คนสุดท้าย ไปพบกับ ธนัชพร ยังโหมด จากชลบุรี มืออันดับ 22 ของไทย และมือวางอันดับ 7 ของรายการ
  ประเภทชายเดี่ยว รอบสอง (64 คน) ณัฏฐญุตม์ นิธิธนนนต์ นักเทนนิสหนุ่มอีสาน จากอุดรธานี มืออันดับ 15 ของไทย และเป็นเต็ง 4 ของรายการ ใช้ชั้นเชิงการหวดที่เฉียบขาด เก็บชัยชนะจาก บวรทัต โสภาเปี้ย หนุ่มเมืองหลวง กรุงเทพมหานคร มืออันดับ 115 ของไทย โดยไม่เสียเกมหวด 6-0 และ 6-0 ณัฏฐญุตม์ เดินหน้าเข้ารอบสาม หรือ 32 คนสุดท้าย ไปรอพบผู้ชนะระหว่าง พีรพิชญ์ วัตสัล จากกรุงเทพฯ มืออันดับ 73 ของไทย กับ พงศธรรม อสัมภินพงศ์ จากนนทบุรี มืออันดับ 81 ของไทย
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบแรก ลีเดียร์ พอดโกริซานี่ (สุราษฎร์ธานี) ชนะ คาโรลินา คอสติโควา (กทม.) 6-1, 6-2 กัญจน์ชญา จูงวัฒนา (กทม.) ชนะ ปาย จิรวณิชย์เจริญ (นนทบุรี) 6-1, 6-1 ปทิตตา สิงห์ทอง (นนทบุรี) ชนะ พัชรดา เนาชารี (สมุทรสงคราม) 6-1, 6-0 รดา มานะทวีวัฒน์ (กทม.) ชนะ มาลิน พงศ์ทองเมือง (กทม.) 6-0, 6-0 บุณยวีร์ ธรรมไชยวัฒน์ (นครราชสีมา) ชนะ ภัทรวดี ชนะวงศ์ (พระนครศรีอยุธยา) 6-0, 6-0 
  ณัชชารีย์ ธีรโชติจิรานนท์ (ประจวบคีรีขันธ์) ชนะ ปวรดา ไทเมืองพล (ขอนแก่น) 6-0, 6-1 หนึ่งนรี กุลเรือง (ปทุมธานี) ชนะ รีมา สองเมือง (ภูเก็ต) 6-4, 6-0 ปพิชญา อิสโร (สงขลา) ชนะ มาเรีย เชน (ชลบุรี) 6-4, 1-6 และ 7-6 (9) มาหยา บุญญาอรุณเนตร (กทม.) ชนะ ภัทราพร ทองพิทักษ์ (ปทุมธานี) 6-0, 6-0 เมลิสสา เซ (กทม.) ชนะ เอวา ซาคาโรวา (มาเลเซีย) 6-2, 6-3 โชติกา สิงคำสอน (นนทบุรี) ชนะ พิมรา สายจันทร์ (กทม.) 6-0, 6-1 
  ชายเดี่ยว รอบสอง ธนเพชร ฉันทะ (ประจวบคีรีขันธ์) ชนะ ปกรณ์พัฒน์ อารีรัชชกุล (กทม.) 6-0, 6-0 กฤติน โกยกุล (พังงา) ชนะ แทนตะวัน แมคจิโอริ (กทม.) 6-2, 6-3 ชญานนท์ แก้วสุทอ (สระบุรี) ชนะ ปภิกุญช์ ไทยวัฒนานนท์ (เชียงใหม่) 6-0, 6-0 ฐานทัพ สุขสำราญ (ลพบุรี) ชนะ เยฟเจนี่ ซาดอฟ 6-0, 6-0 ปัญณ์ณวัชญ์ สุทธิสมบูรณ์ (ลำปาง) ชนะ สิริพงศ์ คะประสิทธิ์ (กทม.) 6-1, 6-1 
  พัทธ์ คงกิจภากรณ์ (ชลบุรี) ชนะ ริคคาร์โด อลิคานดริ (ชลบุรี) 6-1, 6-1 อกนิษฐ์ พุ่มจิตร (เพชรบุรี) ชนะ ไซฟุล อาลัม (บังคลาเทศ) 6-0, 3-0 Ret. (เวียนศีรษะ) กันตินันท์ สูตินันท์โอภาส (ลำปาง) ชนะ ณัฐพล วราสินธุ์ (ชลบุรี) 6-1, 6-2 จิรัฏฐ์ นวสิริสมบูรณ์ (กทม.) ชนะ จิรายุ ลิ้มปทุม (ปทุมธานี) 2-1 Ret. (เวียนศีรษะ) 
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ4Ng==.html</code></pre>
<!-- /wp:code -->

<!-- wp:image {"id":42536,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4306-1024x683.jpeg" alt="" class="wp-image-42536"/></figure>
<!-- /wp:image -->