<!-- wp:paragraph {"align":"center","style":{"typography":{"fontSize":20},"color":{"background":"#c4e8f8"}}} -->
<p class="has-text-align-center has-background" style="background-color:#c4e8f8;font-size:20px"><strong>"เจได"ปราชัยหนุ่มจอร์เจียศึกอาชีพที่ตุรกี </strong></p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1617 ไอทีเอฟแรงกิ้ง ที่เป็นนักกีฬาไทยคนเดียวที่ลงแข่งขันเทนนิสอาชีพ สะสมคะแนนโลกที่ต่างประเทศในขณะนี้ ยังคงปักหลักฝึกซ้อมและแข่งขันเทนนิสอาชีพอยู่ที่เมืองอันตัลยา ประเทศตุรกี เป็นสัปดาห์ที่ 14 แล้วนับตั้งแต่เดินทางมาจากฟลอริด้า สหรัฐอเมริกาตั้งแต่ต้นเดือนมกราคมที่ผ่านมา</p>
<!-- /wp:paragraph -->

<!-- wp:paragraph -->
<p>ล่าสุด เจได ได้ลงทำการแข่งขันรอบคัดเลือก รอบแรก ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว 450,000 บาท สัปดาห์ที่ 14 พบกับ อเล็กซานเดอร์ บาคซี่ นักเทนนิสมือซ้ายจากจอร์เจีย วัย 23 ปี มือ 914 เอทีพีแรงกิ้ง และ 476 ไอทีเอฟแรงกิ้ง ซึ่งตามสถานการณ์แล้ว เจได เป็นรองคู่ต่อสู้เยอะทั้งประสบการณ์การเล่นบนสนามดิน พละกำลัง และ รูปร่าง แต่หลังจากได้รับการติวเข้มฝึกซ้อมภายใต้การดูแลของโค้ชชาวเซอร์เบีย ดีแจน คาติช มากว่า 1 สัปดาห์ทำให้มีความเข้าใจในเกมการเล่นบนสนามดินมากขึ้น พร้อมทั้งยังเสริมจุดแข็งทั้งลูกเสิร์ฟและจังหวะการเข้าตีบอล ในเซตแรก เจได คุมเกมคู่แข่งได้หมดจนชนะไป 6-1 </p>
<!-- /wp:paragraph -->

<!-- wp:paragraph -->
<p>แต่พอเข้าเซตสอง คู่ต่อสู้ปรับเกมการเล่นหันมาใช้ลูกหนักและการโต้กลับเร็ว ขณะเดียวกันก็ยังใช้การทำลายสมาธิของ เจได ด้วยการหยุดเกมบ่อย และใช้คำพูดที่ค่อนข้างรุนแรงออกมาระหว่างเกมหลายครั้ง ทำให้นักหวดไทยเสียสมาธิและพลาดเซตนี้ หนุ่มจอร์เจียชนะ 6-1 ต้องมาตัดสินด้วยซูเปอร์ไทเบรก ซึ่ง เจได ทำแต้มนำก่อนถึง 4 แต้มแต่ก็โดนไล่บี้หนักสุดท้ายก็พ่ายไป 6-10 ทำให้ เจได ปราชัยในแมทช์นี้ 1-2 เซตด้วยสกอร์ 6-1, 1-6 และซูเปอร์ไทเบรก 6-10</p>
<!-- /wp:paragraph -->

<!-- wp:paragraph -->
<p>สามารถรับชมวิดิโอบรรยากาศการแข่งขันได้ที่ <a href="https://www.facebook.com/1088862107803423/videos/952698252132214" data-type="URL" data-id="https://www.facebook.com/1088862107803423/videos/952698252132214">https://www.facebook.com/1088862107803423/videos/952698252132214</a></p>
<!-- /wp:paragraph -->