<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3009b"}}} -->
<p class="has-text-align-center has-vce-bg-color has-text-color has-background" style="background-color:#a3009b;font-size:22px"><strong>"ภาธร"หวดปิดจ็อบแค่ 48 นาที<br>ฉลุยรอบ2ศึกไอทีเอฟที่ปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 5 รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 12 ก.ค.2566 เป็นการแข่งขันรอบแรก (สาย 32 คน)
       คู่ที่น่าสนใจ ประเภทชายเดี่ยว รอบแรก ภาธร หาญชัยกุล นักเทนนิสไทย วัย 21 ปี ที่ยังไม่มีอันดับโลก และผ่านเข้ามาจากรอบคัดเลือก พบกับ โคโคโระ อิโซมุระ นักเทนนิสชาวญี่ปุ่น วัย 20 ปี มือ 840 ของโลก ผลปรากฏว่า ภาธร ที่แม้เป็นรองเมื่อเทียบกันด้วยอันดับโลก แต่สามารถเล่นได้อย่างยอดเยี่ยม ใช้เวลาไปเพียง 48 นาทีเท่านั้นในการเก็บชัยชนะโดยไม่เสียแม้แต่เกมเดียว สรุป ภาธร ชนะ โคโคโระ 2-0 เซต 6-0, 6-0 ผ่านเข้ารอบสองหรือ 16 คนสุดท้าย ไปพบกับ สิดหาร์ธ ราวัต นักหวดอินเดีย วัย 30 ปี มือ 684 ของโลก ที่เข้ารอบไปรออยู่แล้ว
       ด้าน "ออมสิน" อัญชิสา ฉันทะ นักเทนนิสไทย วัย 20 ปี มือ 510 ของโลก และเป็นมือวาง 4 ของรายการ ลงแข่งขันในประเภทหญิงเดี่ยว รอบแรก พบกับ ศรีวัลลี ราชมิกา ภามิดีพาตี นักหวดอินเดีย วัย 21 ปี มือ 751 ของโลก ผลปรากฏว่า ดวลกันได้อย่างสูสี แต่ อัญชิสา แข็งแกร่งกว่า ชิงเก็บแต้มในจังหวะสำคัญได้สำเร็จ จึงเป็นฝ่ายเอาชนะได้ 2-0 เซต 6-4 และ 6-4 ผ่านเข้ารอบสองหรือ 16 คนสุดท้าย ไปพบกับ อี กยอง ซอ นักหวดเกาหลีใต้ ต่อไป
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก ลัลนา ธาราฤดี (วาง 1) ชนะ ศุภาพิชญ์ เกือรัมย์ 6-4, 6-3 พัชรินทร์ ชีพชาญเดช ชนะ สลักทิพย์ อุ่นเมือง 6-1, 7-6(4)
       ชายเดี่ยว รอบแรก ภวิชญ์ สอนหลักทรัพย์ ชนะ ฐานทัพ สุขสำราญ 7-6(3), 1-0Ret. (เจ็บข้อเท้าขวา) กษิดิศ สำเร็จ ชนะ ชิน ชานฮุย (วาง 5 เกาหลีใต้) 6-4, 6-4 คงทรัพย์ คงคา ชนะ ยุทธนา เจริญผล 6-4, 7-6(4)
       ศิวณัฏฐ์ อุ้ยตยะกุล ชนะ ริมเปอิ คาวะคะมิ (วาง 6 ญี่ปุ่น) 6-4, 6-7(5-7) และ 0-0Ret. (ตะคริว) พลภูมิ โควาพิทักษ์เทศ ชนะ พาทริก โอพลุสติล (เช็ก) 7-6(2), 3-6 และ 7-6(8) กฤติน โกยกุล แพ้ มานิช ซูเรชกุมาร (อินเดีย) 3-6, 0-3Ret. (เจ็บข้อมือขวา) แม็กซิมัส ภราพล โจนส์ แพ้ ยูสึเกะ ทะคะฮะชิ (วาง 4 ญี่ปุ่น) 6-7(1-7), 4-6</code></pre>
<!-- /wp:code -->

<!-- wp:image {"id":38059,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/A22CEC81-379B-4BED-9C8A-42F58AC67A3B-1024x683.jpeg" alt="" class="wp-image-38059"/></figure>
<!-- /wp:image -->