<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#005aa3"}}} -->
<p class="has-text-align-center has-vce-bg-color has-text-color has-background" style="background-color:#005aa3;font-size:22px"><strong>"พัชรินทร์-พัณณิน" เข้าชิงหญิงคู่ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู15 หัวหิน รายการ "แคล-คอมพ์ แอนด์ ซีซีเอยู อินดัสตรี 4.0 โอเพ่น ไอทีเอฟ เวิลด์ เทนนิส ทัวร์ 2023" ชิงเงินรางวัลรวม 15,000 ดอลลาร์สหรัฐ หรือประมาณ 550,000 บาท ที่สนามเทนนิส อารีน่า หัวหิน จ.ประจวบคีรีขันธ์ เมื่อวันที่ 13 ตุลาคม 2566 มีนักเทนนิสไทยคว้าชัยทั้งเดี่ยวและคู่
        "อีฟ" พัชรินทร์ ชีพชาญเดช นักเทนนิสสาวไทย มือวาง 1 ของรายการ และมือ 574 ของโลก โชว์ความแข็งแกร่งในประเภทหญิงเดี่ยว รอบก่อนรองชนะเลิศ เอาชนะนักหวดร่วมชาติ "ออม" วรรษชล สวัสดี มือ 1205 ของโลก และมือวาง 8 ของรายการ ได้ 2 เซตรวด 6-1, 6-3
        พัชรินทร์รินทร์ ผ่านเข้ารอบรองชนะเลิศ หรือ 4 คนสุดท้าย ไปพบกับ ชริวาลี ราชมิกา ภมิปาตี นักเทนนิสอินเดีย มือวาง 3 และมือ 751 ของโลก
        ด้าน "หมิว" สลักทิพย์ อุ่นเมือง นักหวดสาวไทย มือวาง 4 ของรายการ และมือ 937 ของโลก ชนะ คัง นา ฮยอน จากเกาหลีใต้ มือ 425 ไอทีเอฟ แร้งกิ้ง 2-0 เซต 6-3, 6-4 
        สลักทิพย์ ผ่านเข้ารอบรองฯ ประเภทหญิงเดี่ยว ไปพบกับ ลอร่า ชิเลโควา มือวาง 7 จากสโลวาเกีย และมือ 1135 ของโลก ที่ชนะ "แน็ต" พัณณิน โควาพิทักษ์เทศ มือวาง 2 ของรายการ และมือ 642 ของโลก 2-0 เซต 6-3, 7-6 ไทเบรก 7-5
        นอกจากนี้ พัชรินทร์ ที่ทะลุถึงรอบตัดเชือกหญิงเดี่ยวแล้ว ยังทำผลงานในประเภทหญิงคู่ได้ดี โดยจับคู่กับ "แน็ต" พัณณิน โควาพิทักษ์เทศ เป็นคู่มือวาง 2 ของรายการ ช่วยกันหวดเอาชนะ ลอร่า ชิเลโควา และ อัศมิธา เอศวรมูธี คู่มือวาง 4 ของรายการ จากสโลวาเกีย และ อินเดีย ตามลำดับ 2-1 เซต 3-6, 6-1 และซูเปอร์ไทเบรก 10-6
      พัชรินทร์ กับ พัณณิน ทะลุสู่รอบชิงชนะเลิศ ไปพบกับ ซุน ยี่ฟาน กับ จาง จิน จากจีน</code></pre>
<!-- /wp:code -->

<!-- wp:image {"id":39791,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3625-1024x683.jpeg" alt="" class="wp-image-39791"/></figure>
<!-- /wp:image -->