<!-- wp:paragraph {"align":"center","backgroundColor":"pale-cyan-blue"} -->
<p style="text-align:center" class="has-background has-pale-cyan-blue-background-color"><strong> รัฐมนตรีกีฬาฯ เยี่ยมชมศูนย์ฝึกเทนนิสฯเล็งหารือ กกท.ปรับเกณฑ์จ้างโค้ชต่างชาติหนุนหวดไทยสู่ระดับโลก    </strong></p>
<!-- /wp:paragraph -->

<!-- wp:paragraph -->
<p>รัฐมนตรีกีฬาฯ เยี่ยมชมศูนย์ฝึกเทนนิสฯเล็งหารือ กกท.ปรับเกณฑ์จ้างโค้ชต่างชาติหนุนหวดไทยสู่ระดับโลก       นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมผู้บริหาร ตรวจเยี่ยมการเก็บตัวฝึกซ้อมของนักกีฬาเทนนิสในสถานการณ์การแพร่ระบาดของไวรัสโควิด-19 โดยมี ดร.ก้องศักด ยอดมณี ผู้ว่าการการกีฬาแห่งประเทศไทย, นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทยฯ พร้อมคณะกรรมการบริหารให้การต้อนรับ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 มิ.ย.63 พร้อมได้เยี่ยมชมการฝึกซ้อมรวมทั้งนักกีฬาทีมชาติ ที่มี “ต้น-ต้อง”สนฉัตร-สรรค์ชัย รติวัฒน์ , “ออมสิน”อัญชิสา ฉันทะ , “โอเว่น”ธนเพชร ฉันทะ , “ฟร้องซ์”พงศภัค เกิดลาภี และ “แฟรงค์”กิติรัตน์ เกิดลาภี  นักเทนนิสทีมชาติไทย และนักหวดเยาวชนในโครงการแอลทีเอที อคาเดมี นอกจากนั้นยังได้รับฟังปัญหาและตรวจดูความพร้อมของศูนย์ฝึกแห่งนี้อีกด้วย      รัฐมนตรีว่าการกระทรวงการท่องเที่ยวและกีฬา กล่าวว่า จากการรับฟังปัญหาและข้อมูลต่าง ๆ พบว่า ขณะนี้ยังขาดนักเทนนิสดาวรุ่งที่จะขึ้นมาแทนรุ่นพี่อย่าง “ซุปเปอร์บอล”ภราดร ศรีชาพันธุ์ และ “แทมมี่”แทมมารีน ธนสุกาญจน์ ที่ก้าวขึ้นไปสู่ระดับท็อปของโลกมาแล้ว ปัญหาหลัก คือ การขาดผู้ฝึกสอนระดับโลกมาดูแลนักกีฬา เพราะค่าจ้างต่อเดือนสูงมาก และระเบียบค่าจ้างโค้ชต่างชาติที่ กกท.ทำไว้ไม่สามารถจ้างโค้ชระดับนั้นได้ จึงได้มีการปรึกษากับผู้ว่าการ กกท.ให้ปรับระเบียบตรงนี้ให้สามารถหาโค้ชที่ดีในหลายกีฬาได้         นอกจากนี้นายพิพัฒน์ รัชกิจประการ ยังได้ให้โอวาทและกำลังใจแก่นักเทนนิสเยาวชนและผู้ฝึกสอนชาวไทยว่า ในช่วงที่ผ่านมาการฝึกซ้อมอาจจะทำได้ไม่เต็มที่แต่หลังจากมีการคลายล็อคเกือบ 100 เปอร์เซ็นต์แล้ว ทุกอย่างก็จะกลับมาเข้าที่และเร็วๆนี้ ก็จะสามารถจัดการแข่งขันได้ ซึ่งตนก็ขอให้ทุกคนมีกำลังใจฝึกซ้อม พัฒนาฝีมือ ในปีหน้าก็จะมีมหกรรมซีเกมส์ที่เวียดนาม และ โอลิมปิกเกมส์ที่ญี่ปุ่น ซึ่งทุกคนก็มีโอกาสติดทีมชาติอยากให้ทำให้เต็มที่เพื่อครอบครัวและประเทศชาติ และหัวใจสำคัญของนักกีฬาคือความมีวินัย เชื่อฟังผู้ฝึกสอน         ด้าน ดร.ก้องศักด ยอดมณี กล่าวว่า ขณะนี้ กกท.มีแผนที่จะสร้างสนามเทนนิสคอร์ทดินขึ้นในศูนย์ฝึกกีฬาแห่งชาติมวกเหล็ก จ.สระบุรี เพราะประเทศไทยไม่ค่อยมีคอร์ทดินให้แข่งขันและฝึกซ้อม หลังจากนี้จะเดินทางไปสำรวจพื้นที่อีกครั้งในต้นเดือนกรกฎาคมนี้         ส่วนนายกิตตน์สมบัติ เอื้อมมงคล กล่าวว่า สำหรับโค้ชมองไว้ว่าต้องเป็นผู้ที่ชอบเมืองไทย อยากอยู่เมืองไทย มีชื่อเสียงและประสบการณ์ระดับสูง เบื้องต้นหากมีการแก้ไขระเบียบกองทุนพัฒนากีฬาแห่งชาติในเรื่องค่าจ้างได้แล้ว ที่คิดไว้คือจะมองหาโค้ชจำนวน 5 คน แล้วมาคัดเลือกกันอีกครั้งว่าใครเหมาะที่สุด แต่ต้องเป็นโค้ชจากยุโรปเป็นหลัก </p>
<!-- /wp:paragraph -->

<!-- wp:paragraph -->
<p> สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25505} -->
<figure class="wp-block-image"><img src="https://www.bucket.cloudaccess9.com/ltatorg/2020/06/104337539_3223090591047220_443553702131700541_o-1024x683.jpg" alt="" class="wp-image-25505"/></figure>
<!-- /wp:image -->

<!-- wp:image {"id":25506} -->
<figure class="wp-block-image"><img src="https://www.bucket.cloudaccess9.com/ltatorg/2020/06/104411564_3223090761047203_4449142243290813413_o-1024x682.jpg" alt="" class="wp-image-25506"/></figure>
<!-- /wp:image -->

<!-- wp:image {"id":25507} -->
<figure class="wp-block-image"><img src="https://www.bucket.cloudaccess9.com/ltatorg/2020/06/82980636_3223091167713829_8706253175717178563_o-1024x683.jpg" alt="" class="wp-image-25507"/></figure>
<!-- /wp:image -->