<!-- wp:paragraph {"align":"center","style":{"typography":{"fontSize":20},"color":{"background":"#b7d6e4"}}} -->
<p class="has-text-align-center has-background" style="background-color:#b7d6e4;font-size:20px"><strong>"พัชรินทร์-พัณณิน" แร็กเกตร้อนลิ่วก่อนรองฯ เทนนิสไอทีเอฟทัวร์ </strong></p>
<!-- /wp:paragraph -->

<!-- wp:paragraph -->
<p>ศึกกีฬาลูกสักหลาดอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์แรก ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 17 ก.ค. 2568 ในประเภทเดี่ยว เป็นการแข่งขันรอบสอง (16 คน) ผลเทนนิสหญิง รายการ ITF Women's World Tennis Tour (3) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ในประเภทหญิงเดี่ยว รอบสอง "อีฟ" พัชรินทร์ ชีพชาญเดช นักหวดสาวไทย มือ 492 ของโลก ซึ่งเป็นมือวาง 3 ของรายการ ผ่านเข้ารอบได้ตามคาด หลังจากปราบสาวญี่ปุ่น "คาโยะ นิชิมูระ" มือ 907 ของโลก ได้ 2 เซตรวด 6-2 และ 6-3 ในรอบก่อนรองชนะเลิศ 8 คนสุดท้าย พัชรินทร์ จะพบกับ นัตสึมิ คาวากุจิ นักเทนนิสชาวญี่ปุ่น มือ 659 ของโลก ซึ่งเป็นมือวาง 8 ที่เข้ารอบหลังชนะ สเตฟานี เวบบ์ มือ 906 ของโลก จากออสเตรเลีย 2-1 เซต 7-5, 4-6 และ 7-5 อีกคู่ที่น่าสนใจ ระหว่างนักเทนนิสไทยด้วยกัน พัณณิน โควาพิทักษ์เทศ มือ 616 ของโลก และมือวาง 6 ของรายการ พบกับ บุณยวีร์ ธรรมไชยวัฒน์ มือ 667 ของโลก โดยคู่นี้แข่งขันกันได้อย่างดุเดือด ก่อนที่ พัณณิน จะเป็นฝ่ายเอาชนะในเซตสุดท้ายได้อย่างฉิวเฉียด ทำให้ พัณณิน ชนะ 2-0 เซต 6-4 และ 7-6 ไทเบรก 18-16 พัณณิน เข้ารอบก่อนรองฯ ได้เช่นกัน</p>
<!-- /wp:paragraph -->

<!-- wp:paragraph -->
<p>ด้านเทนนิสชาย รายการ ITF Men's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาทแข่งขันที่นครปฐมเช่นกัน ในประเภทชายเดี่ยว รอบสอง (16 คน) "แซค" ฐานทัพ สุขสำราญ นักหวดหนุ่มไทย มือ 1148 ของโลก ยังอยู่ในเส้นทางการแข่งขัน หลังจากเอาชนะ ยูตะ โทมิดะ หนุ่มญี่ปุ่น มือ 1583 ของโลก ซึ่งเข้ามาจากรอบคัดเลือก ด้วยสกอร์ 6-2 ทั้งสองเซต ฐานทัพ เข้ารอบก่อนรองชนะเลิศ พบกับ สิทธารถ ราวัต มือ 805 ของโลก จากอินเดีย ที่ชนะ เจมส์ วันแฮร์เซเลอ ลูกครึ่งไทย-เบลเยียม 2-1 เซต 6-4, 3-6 และ 7-6 ไทเบรก 7-3 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง กมลวรรณ ยอดเพ็ชร แพ้ เอนะ โคอิเกะ (5-ญี่ปุ่น) 5-7, 6-7(5-7) ทรรศพร นาคหล่อ (วาง 2) แพ้ เย่ ฉิว หยู (จีน) 3-6, 7-5 และ 6-7(6-8) ธนัชพร ยังโหมด แพ้ ฮารุนะ อาราคาวะ (4-ญี่ปุ่น) 3-6, 2-6 ญาตาวี ฉิมฉ่ำ แพ้ มิโฮะ คุราโมจิ (1-ญี่ปุ่น) 2-6, 2-6 ซีล เดไซ (7-อินเดีย) ชนะ ยูโนะ คิตะฮาระ (ญี่ปุ่น) 6-4, 3-6 และ 6-4 ชายเดี่ยว รอบสอง คุณานันท์ พันธราธร แพ้ เจสซี เดลานีย์ (ออสเตรเลีย) 2-6, 3-6 ธนภัทร บุศราวงศ์ แพ้ ทาคุยะ คุมาซากะ (3-ญี่ปุ่น) 3-6, 2-6 ฮิคารุ ชิราอิชิ (5-ญี่ปุ่น) ชนะ เชส เฟอร์กูสัน (ออสเตรเลีย) 6-2, 6-3 ยูกิ โมจิซึกิ (4-ญี่ปุ่น) ชนะ ไมเคิล จู (สหรัฐฯ) 6-2, 4-6 และ 6-2 หญิงคู่ รอบก่อนรองชนะเลิศ อัญชิสา ฉันทะ-จาง กาอึล (เกาหลีใต้) ชนะ นัตสึโฮะ อาราคาวะ-พัชรินทร์ ชีพชาญเดช 7-5, 7-6(3) ชายคู่ รอบก่อนรองชนะเลิศ เครดิต ไชยรินทร์-นพดล น้อยกอ แพ้ โจชัว ชาร์ลตัน-เจสซี่ เดลานีย์ (1 ออสเตรเลีย) 2-6, 1-6 ศิวณัฎฐ์ อุ้ยตยะกุล-จิรัฏฐ์ นวสิริสมบูรณ์ แพ้ สาย คาร์ทีก เรดดี กันตะ-โทโมฮิโระ มาซาบายาชิ (4 อินเดีย-ญี่ปุ่น) 1-6, 4-6</p>
<!-- /wp:paragraph -->

<!-- wp:image {"id":50804,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/517787737_1172530351576612_7717743436033815059_n-1024x683.jpg" alt="" class="wp-image-50804"/></figure>
<!-- /wp:image -->