<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9100a3"}}} -->
<p class="has-text-align-center has-vce-bg-color has-text-color has-background" style="background-color:#9100a3;font-size:22px"><strong>"ลีเดียร์-ปวรปรัชญ์" เข้ารอบ 16 คน<br>เทนนิสเยาวชนไอทีเอฟที่เมืองทองธานี</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (1)" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 มิ.ย. 2567 เป็นการแข่งขันรอบเมนดรอว์วันที่สอง
  "ลีเดียร์" ลีเดียร์ พอดโกริชานี่ นักเทนนิสวัย 17 ปี ลูกครึ่งไทย-รัสเซีย มือ 92 เยาวชนโลก และเป็นมือวางอันดับ 1 ของรายการ ลงแข่งขันประเภทหญิงเดี่ยว รอบสอง (32 คน) หวดเอาชนะ ณัฐลียา คลาร่า ชาลินสกี้ นักหวดรุ่นน้อง ลูกครึ่งไทย-เยอรมัน วัย 15 ปี ที่ได้ไวลด์การ์ดหรือสิทธิพิเศษเข้าร่วมการแข่งขัน ด้วยสกอร์ 6-0 ทั้งสองเซต ลีเดียร์ ควงแร็กเกตคู่ใจผ่านเข้ารอบสาม หรือ 16 คนสุดท้าย ไปพบกับ เอลิซาเบธ อิวานอฟ มือวางอันดับ 13 จากออสเตรเลีย ที่หวดชนะ ธฤตา หงษ์หยก ของไทย 2-0 เซต 6-1, 6-3
  ด้านประเภทชายเดี่ยว รอบสอง (32 คน) ปวรปรัชญ์ งั่นบุญศรี นักเทนนิสดาวรุ่งไทย ดีกรีเยาวชนทีมชาติ รุ่นอายุไม่เกิน 16 ปี มือ 875 เยาวชนโลก และมือวางอันดับ 14 ของรายการ ผ่านเข้ารอบได้สำเร็จ หลังจากหวดเอาชนะ หวัง เหิงโจว จากจีน 2-0 เซต 6-2, 6-2 ปวรปรัชญ์ ฉลุยสู่การแข่งขันรอบที่สาม หรือ 16 คนสุดท้าย ไปรอพบผู้ชนะระหว่าง โคชิโระ นาคาเมะ มือวางอันดับ 1 จากญี่ปุ่น กับ ควน-เซียน หยู จากไต้หวัน
  ขณะที่ คุณานันท์ พันธราธร นักเทนนิสเยาวชนไทย มือวางอันดับ 7 และมือ 615 เยาวชนโลก ก็ผ่านเข้ารอบได้เช่นกัน หลังจากหวดชนะ อริยพล หลีกุล นักหวดไวลด์การ์ดจากไทยเช่นกัน 2-0 เซต 6-1, 6-0 คุณานันท์ จะแข่งขันรอบ 16 คนสุดท้ายกับ ริคุ ฮิกาชิ มือวาง 12 และมือ 804 เยาวชนโลก จากญี่ปุ่น ที่ชนะ แดนไทย ตาก้อง ของไทย 6-1, 6-2
  ในส่วนผลการแข่งขันของนักเทนนิสเยาวชนไทยรายอื่น มีดังนี้ หญิงเดี่ยว รอบสอง ศรร์วิศา กุลพิศาลรัศม์ ชนะ กัญจน์ชญา จูงวัฒนา (วาง 16) 6-3, 6-2 มาหยา บุญญาอรุณเนตร (วาง 4) ชนะ โยษิตา ศรีพร 7-5, 6-3 พิมพ์ลภัส ลิม ชนะ ศรีนิธิ บาลาจี (วาง 9-อินเดีย) 6-4, 6-2
  ริโอะ ฮิกาชิ แพ้ ดินารา เด ซิลวา (วาง 11) 2-6, 1-6 ชนัสนันท์ ศิริวิโรจน์สกุล แพ้ ยูกะ ไนโตะ (วาง 10-ญี่ปุ่น) 2-6, 3-6 จิณห์นิภา ตราชูวณิช แพ้ อันจาลี กิรานา จูนาร์โต (วาง 12-อินโดนีเซีย) 1-6, 2-6 ปารมี ทัดแก้ว แพ้ โคโคมิ ไซโตะ (วาง 6-ญี่ปุ่น) 3-6, 4-6
  ชายเดี่ยว รอบสอง ภพธรรม ศรีวงษ์ (วาง 9) ชนะ ออสการ์ แอนดรูว์ (ออสเตรเลีย) 6-1, 7-5 กานต์ธัช สุรฤทธิ์โยธิน แพ้ เฉิน ฮุย โฮ (วาง 4-ไต้หวัน) 1-6, 1-6  ปังยะ ผลพิรุฬห์ แพ้ ลุค โคห์ (วาง 13-สิงคโปร์) 1-6, 1-6 ภูดิถ ปภัสร์สิริกุล แพ้ ซู-หยวน เส็ง (วาง 15-ไต้หวัน) 0-6, 4-6 ริว โกฎิกุล แพ้ โคยุ ยานางิ (วาง 11-ญี่ปุ่น) 1-6, 2-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2024/j-j60-tha-2024-001/order-of-play/</code></pre>
<!-- /wp:code -->

<!-- wp:image {"id":43755,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4545-1024x683.jpeg" alt="" class="wp-image-43755"/></figure>
<!-- /wp:image -->