การแข่งขันเทนนิสอาชีพหญิง ดับเบิลยูทีเอ ทัวร์ 125เค ซีรีส์ รายการ “อีเอ หัวหิน แชมเปี้ยนชิพ 2017” ชิงเงินรางวัลรวม 125,000 ดอลลาร์สหรัฐ หรือประมาณ 4,375,000 บาท พร้อมคะแนนสะสมอันดับโลก ที่ทรู อารีน่า หัวหิน จ.ประจวบคีรีขันธ์ เมื่อวันที่ 6 พ.ย. ได้มีพิธีเปิดการแข่งขัน โดยมี นายสุวัจน์ ลิปตพัลลภ อดีตรองนายกรัฐมนตรี และรองประธานสหพันธ์เทนนิสแห่งเอเชีย (เอทีเอฟ) ในฐานะที่ปรึกษาคณะกรรมการจัดการแข่งขัน เป็นประธานใ<span class="text_exposed_show">นพิธีเปิด ร่วมด้วย ดร.พัลลภ สิงหเสนี ผู้ว่าราชการจังหวัดประจวบคีรีขันธ์</span>
<div class="text_exposed_show">

ผลการแข่งขันเมนดรอว์วันแรกมีการพลิกล็อกเกิดขึ้น เมื่อ คเซเนีย ลีกิน่า นักหวดสาวมืออันดับ 273 ของโลกจากรัสเซีย สามารถโค่นเอาชนะ หวัง เฉียง มืออันดับ 46 ของโลกจากจีน และมือวางอันดับ 1 ของรายการ ดีกรีแชมป์เอเชี่ยนเกมส์ 2014 ที่ประเทศเกาหลีใต้ ได้ 2-1 เซต 7-5, 3-6, 6-4 ทำให้ คเซเนีย ลีกิน่า ผ่านเข้าสู่รอบสอง หรือรอบ 16 คนสุดท้ายต่อไปได้สำเร็จ ส่วน หวัง เฉียง ตกรอบแรกไปอย่างพลิกความคาดหมาย

ขณะที่ “เอิร์ธ” เพียงธาร ผลิพืช นักหวดสาวไทย มืออันดับ 236 ของโลก ซึ่งในปีนี้เคยคว้าแชมป์ที่สนามแห่งนี้จากรายการ ไอทีเอฟ โปร เซอร์กิต "แคล-คอมพ์ &amp; เอ็กซ์วายซี ปริ้นติ้ง ไอทีเอฟ โปร เซอร์กิต 2017" ชิงเงินรางวัลรวม 25,000 ดอลลาร์สหรัฐ หรือราว 950,000 บาท เมื่อเดือนพฤษภาคมที่ผ่านมา ลงสนามหวดพ่าย บาร์บาร่า ฮาส มืออันดับ 165 ของโลกจากออสเตรีย 0-2 เซต 4-6, 2-6 ทำให้ตกรอบไป

ส่วนผลคู่อื่น “ฮัน” ญาณิน วิศิษฎร์วรพร นักหวดสาวไทยวัย 17 ปีที่ได้รับไวลด์การ์ดลงแข่งขัน แพ้ วิกตอเรีย โกลูบิช มืออันดับ 127 ของโลกจากสวิตเซอร์แลนด์ ขาดลอย 0-2 เซต 0-6, 0-6, ไอเป็ค ซอยลิว มืออันดับ 175 ของโลกจากตุรกี ชนะ นาโอมิ เบราดี้ มืออันดับ 120 ของโลก และมือวางอันดับ 8 ของรายการจากสหราชอาณาจักร 2-0 เซต 6-4, 7-5

เซียะ ซูเหว่ย มืออันดับ 96 ของโลก และมือวางอันดับ 4 ของรายการจากไต้หวัน ชนะ หวัง หย่าฟ่าน มืออันดับ 166 ของโลกจากจีน 2-0 เซต 7-5, 6-3 มารี บูซโคว่า มืออันดับ 179 ของโลกจากเช็ก ชนะ อารันต์ซ่า รุส มืออันดับ 157 ของโลกจากเนเธอร์แลนด์ 2-1 เซต 4-6, 7-6(10), 6-3 อิริน่า โครมาเชว่า มืออันดับ 157 ของโลกจากรัสเซีย ชนะ มิซากิ โดอิ มืออันดับ 119 ของโลก และมือวางอันดับ 7 ของรายการจากญี่ปุ่น 6-4, 6-2
ด้านประเภทหญิงคู่ รอบแรก หรือรอบ 16 คู่สุดท้าย ดีเซอร์แอ คราวซิค จากสหรัฐ และกุยเลียน่า โอลมอส จากเม็กซิโก คู่มือวางอันดับ 4 ชนะ แม็กดาเลน่า เฟรซ จากโปแลนด์ และวิเวียน เฮเซ่น จากเยอรมนี 2-0 เซต 6-3, 6-4

วันเดียวกัน ยังได้มีการจัดงานเลี้ยงต้อนรับนักกีฬา ที่ทรู อารีน่า หัวหิน โดยมีนายชลิตรัตน์ จันทรุเบกษา อุปนายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธาน ร่วมด้วย มาร์ติน่า ลุตโคว่า ผู้แทนจากสมาคมนักเทนนิสอาชีพหญิง (ดับเบิลยูทีเอ) และอาร์ทูโร่ นาวาโร่ ผู้อำนวยการแข่งขัน ร่วมเลี้ยงต้อนรับนักเทนนิสหญิงที่เดินทางมาเข้าร่วมการแข่งขันครั้งนี้ด้วย

สำหรับโปรแกรมการแข่งขันของนักเทนนิสสาวไทยในวันที่ 7 พฤศจิกายน เริ่มเวลา 15.00 น. “เพียซ” วรัชญา วงค์เทียนชัย มืออันดับ 298 ของโลก พบ เกา ซินหยู มืออันดับ 207 ของโลกจากจีน ตามด้วย “ลัก” ลักษิกา คำขำ มืออันดับ 124 ของโลก และมืออันดับ 1 สาวไทย พบ แฟนนี่ สโตลลาร์ มืออันดับ 228 ของโลกจากฮังการี และ “พราว” ชมภู่ทิพย์ จันดาเขต มืออันดับ 953 ของโลก พบ อนา บ็อกดาน มืออันดับ 112 ของโลกจากโรมาเนีย

<img class="aligncenter size-full wp-image-2153" src="https://www.bucket.cloudaccess9.com/ltatorg/2017/11/23319096_1597250833631212_4191297563942103109_n.jpg" alt="" width="960" height="755" />

<img class="aligncenter size-full wp-image-2154" src="https://www.bucket.cloudaccess9.com/ltatorg/2017/11/23379850_1597250826964546_3791569976150499333_n.jpg" alt="" width="960" height="756" />

<img class="aligncenter size-full wp-image-2155" src="https://www.bucket.cloudaccess9.com/ltatorg/2017/11/23379854_1597250940297868_4991440208871880875_n.jpg" alt="" width="960" height="740" />

</div>